
ISAAC ASIMOV 


(sünd. 1920) 

on üks silmapaistvamaid kaasaegse teadusliku fantastika meistreid. Arvukate teaduslik- 
fantastiliste jutustuste kõrval leiame tema tööde nimestikust (käesolevaks ajaks on tema sulest 
ilmunud üle kuuekümne raamatu) keemia-õpiku arstiteaduse üliõpilastele, populaarse esituse 
inimese anatoomiast ning laste jaoks kirjutatud raamatu tehiskaaslaste st. 

Asimov õppis Columbia ülikoolis keemiat ja omandas samas doktorikraadi. Seejärel asus ta 
tööle Bostoni ülikooli, kus sai biokeemia professoriks. Teadusemaailmas on ta hästi tuntud 
kui üks inimese biokeemiat käsitleva suure monograafia autoreid. 

Asimovi enda sõnade järgi sai temast teadusliku fantastika fanaatik juba üheksa-aastaselt,' ja 
kümme aastat hiljem, üheksateistkümneaastase üliõpilasena, alustas ta ise edukaid katsetusi 
selles vallas. 

Asimovi teostest ei leia me fantastikat fantastika pärast ega kosmosesse viidud tegevusega 
lamedaid krimi-naaljutte, nagu neid produtseerivad paljud Ameerika kirjanikud. Tema 
jutustused ja romaanid teeb sümpaatseks teadlaseerudAtsioon ja tõsine ainekäsitlus. Üks põhi- 
probleeme, mis huvitab Asimovit, on tehisajude psüühika ja inimese vahekord nendega. Sooja 
poolehoiu ning kohati sõbraliku huumoriga kujutab kirjanik nii oma metallist kui ka lihast ja 
luust kangelasi. Asimovi loomingu paremiku hulgast tuleks siinkohal märkida veel jutustuste- 
kogu «Üheksa homset päeva», kapitalistliku urbaniseerimise perspektiivitust näitavat romaani 
«Teraskoopad» ning romaane «Alasti päike» ja «Igaviku lõpp». 

Tõlkija 


I. NÕIARING 


«Palju kisa — vähe villa,» oli üks Gregory Powelli lemmikütlusi, ja kui laubale kleepunud 
punaste salkudega Mike Donovan tuli joostes trepist alla, kortsutas Powell kulmu. 

«Mis viga on?» küsis ta. «Jätsid näpu ukse vahele?» 

«Aah,» väristas Donovan õlgu. «Mis sa ometi teed siin keldris terve päeva?» Ta tõmbas 
sügavalt hinge ja pahvatas: «Speedy ei ole tagasi tulnud.» 

Powell ajas silmad pärani ja jäi trepile seisma. Kohe ta küll kogus ennast, aga ei öelnud 
sõnagi, enne kui jõudis üles. Siis ta küsis: 


«Kas sa saatsidta seleeni tooma?» 

«Jah.» 

«Ja kui kaua ta on ära olnud?» «Juba viis tundi.» 

Olukord oli tõesti kuratlik! Nad olid saabunud Mer-kuurile kaksteist tundi tagasi, ja juba olid 
nad püsti-hädas. Merkuur oli alati olnud päikesesüsteemi salakavalaim planeet, aga see oli 
isegi Merkuuri kohta liig. 

Powell ütles: «Hakka otsast peale ja räägi kõik ära.» 

Nad olid nüüd kergelt vananenud sisustusega raadio-ruumis, mis oli seisnud kümme aastat 
kasutamata. Aga tehnikas tähendab isegi kümme aastat palju. Võrreldagu kas või Speedyt 
robotitüübiga, mis oleks neil olnud aastal 2005, — robootika oli vahepeal teinud hiiglaslikke 
edusamme. Ettevaatlikult puudutas Powell ikka veel läikiva metalli pinda. Kõigest siin toas 
nagu ka terves jaamas õhkus mahajäetust, mis mõjus rusuvalt. 

Ilmselt tundis seda ka Donovan. Ta alustas: «Ma püüdsin teda jälgida raadio abil, aga sellest 
ei tulnud midagi välja. Merkuuri päikesepoolsel küljel on raadio kasutu: ei võta mingil juhul 
kaugemale kui kaks miili. See on üks põhjusi, miks esimene ekspeditsioon läbi kukkus. Ja 
ultra-lühilaine aparaati ei saa me korda enne paari nädalat... » 

«Jäta see ja räägi, mis edasi sai.» 

5 


«Ma püüdsin kinni moduleerimata signaali lühilainel. See ei andnud midagi muud peale tema 
asukoha. Ma jälgisin teda selle abil kaks tundi ja kandsin tulemused kaardile. » 

Tal oli tagataskus koltunud pärgamendileht, mälestus ebaõnnestunud esimesest 
ekspeditsioonist. Nüüd viskas ta selle vihaselt lauale ja lükkas peopesaga siledaks. Powell 
jälgis eemalt, käed risti rinnal. 

Donovani pliiats liikus närviliselt mööda kaarti. «Punane rist on seleeni leiukoht. Selle 
märkisid sa ise siia.» 

«Missugune see on?» segas Powell vahele. «Enne lahkumist näitas MacDougal meile kolme 
leiukohta.» 

«Loomulikult saatsin ma Speedy kõige lähema juurde. Seitsmeteistkümne miili kaugusele. 
Aga mis tähtsust sellel on?» tõmbus ta hääl pingule. «Pliiatsiga tehtud punktid tähistavad 
Speedy asukohta.» 

Esmakordselt kadus Powelli teeseldud rahu ja ta käed haarasid kaardi järele. 

«Räägid sa tõsiselt? See on võimatu.» 

«Aga nii see on,» urises Donovan. 

Speedy asukohta tähistavad väikesed punktid moodustasid seleeni järve punase risti ümber 
konarliku ringi. Powell näppis nõutult pruune vurre. 

Donovan lisas: «Kahe tunni jooksul, mis ma teda jälgisin, tegi ta neli ringi ümber selle neetud 
lombi. Näib, et ta kavatseb igavesti samas vaimus edasi lasta. Kas sa mõistad, missuguses 
olukorras me oleme?» 

Powell vaatas korraks üles, ei öelnud aga midagi. Loomulikult sai ta aru, mis olukorras nad 
olid. See oli lihtne nagu süllogism. Fotorakkude patareid, nende ainuke kaitse koletu 
päikeselõõma vastu siin Merkuuril, olid läbipõlemise äärel. Ainuke asi, mis neid võis päästa, 
oli seleen. Seleeni võis kätte saada ainult Speedy. Kui Speedy ei tule tagasi, ei ole seleeni. Kui 
ei ole seleeni, on fotorakkude patareid läbi. Kui ei ole enam patareisid... . aeglane praadimine 
on kindlasti üks ebameeldivamaid suremisviise. 

Donovan katkus tigedalt oma punaseid salkus juukseid ja sõnas kibedalt: «Kogu 
päikesesüsteem saab meie kulul naerda. Kuidas võib küll kõik nii kähku untsu minna? Powell 
ja Donovan, see kuulus meeskond, saadetakse Merkuurile, et selgitada, kas tasub moodsa 
tehnika ja robotite abil uuesti avada kaevandus-jaam päikesepoolsel 

küljel, ja me kõrbeme põhja. Oleks siis veel mõni keeruline ülesanne — täitsa lihtne asi. Me 
ei ela seda üle.» 

«Võib-olla me ei pruugigi seda üle elada,» vastas Powell vaikselt. «Kui me kiiresti midagi 
ette ei võta, ei ole juttugi millegi üleelamisest — või ka lihtsalt elamisest. » 

«Ära mängi lolli! Mulle see asi küll nalja ei tee. Meie siiasaatmine ainult ühe robotiga oli 
lihtsalt kuritegu. Ja see oli sinu hiilgav idee, et me saame fotopatareidega ise hakkama.» 
«Ole ikka aumees. Sa tead küll, et see oli meie ühine otsus. Meil on tegelikult vaja ainult 
kilogramm seleeni, Stillheadi dielektroodplaati ja kolm tundi aega, ja puhta seleeni järvi on 
kogu Merkuuri päikesepoolne külg täis. MacDougali spektroreflektor leidis neid kolm tükki 
viie minuti jooksul, eks ole? Kurat võtku, me ei võinud ju järgmist vastasseisu ootama 
jääda!» 

«Hea küll, mis me siis nüüd peale hakkame? Sul, Powell, on nähtavasti mõni idee. Ma tean, et 
sul on, muidu poleks sa nii rahulik. Sa ei ole põrmugi. suurem kangelane kui mina. Lao 
aga välja.» 

«Me ei saa ise Speedyle järele minna, vähemalt mitte päikesepoolsele küljele. Isegi uued 
skafandrid ei pea otseses päikesepaistes üle kahekümne minuti vastu. Aga kas sa ei tea vana 
kõnekäändu: robotit püüa robotiga? Vaata, Mike, lugu polegi ehk nii hull. Keldris on kuus 
robotit, keda me saame ehk kasutada, kui nad on korras. Kui nad on korras.» 

Donovani silmadesse ilmus lootusehelk. «Mõtled sa esimese ekspeditsiooni roboteid? Oled sa 
kindel, et nad kõlbavad? Nad võivad olla vaid robotilaadsed masinad. Sa ju tead, et kümme 
aastat on pikk aeg, kui jutt on roboti-tüüpidest.» 

«Ei, nad on tõelised robotid. Ma istusin terve päeva nende juures ja ma tean. Neil on 
positronajud, ainult primitiivsed.» Ta pani kaardi oma taskusse ja ütles: «Lähme alla.» 

Kõik kuus robotit asusid kõige alumisel korrusel keset teadmata sisuga tolmunud kaste. Nad 
olid erakordselt suured — kuigi nad istusid põrandal, jalad välja sirutatud, kerkis nende pea 
ikka veel seitsme jala kõrgusele. 

Donovan vilistas. «Vaata kui suured nad on. Rinnaümbermõõt vähemalt kümme jalga.» 
«See on sellepärast, et neil on vana McGuffy ülekande-süsteem. Ma vaatasin sisse, see on 
kõige kohmakam mehhanism, mis üldse võimalik.» 

«Ega sa ei proovinud neid käivitada?» 

«Ei. Selleks polnud mingisugust põhjust. Ma arvan, et nad on täiesti korras. Isegi diafragmal 
pole midagi viga. Nad võivad rääkida.» 

Kõneluse ajal kruvis ta lahti lähima roboti rinnakapsli ja pani sisse kahetollise läbimõõduga 
kera, mis sisaldas tibatillukese kübeme aatomienergiat —- roboti elu. See ei tahtnud hästi 
kohale minna, aga Powell tuli siiski toimis ja kruvis katteplaadi hoolikalt tagasi. Kümne aasta 
eest ei tuntud veel uute mudelite juures rakendatud raadio teel kaugjuhtimist. Seejärel kordas 
ta sama protseduuri ülejäänud viie robotiga. 

Donovan ütles rahutult: «Nadei liigutagi ennast.» 

«Ei ole olnud vastavat käsku,» vastas Powell kuivalt. Ta läks tagasi esimese roboti juurde ja 
müksas teda vastu rinda. «Kas sa kuuled mind?» 

Monstrumi pea pöördus aeglaselt ja ta silmad peatusid Powellil. Siis kostis nagu vanalt 
fonograafilt kare, kraak-suv hääl: «Jah, isand!» 

Powell muigas sarkastiliselt: «Kas kuuled? Esimeste kõnelevate robotite loomise ajal 
ähvardas oht, et keelatakse nende kasutamine Maakeral. Ehitajad püüdsid selle vastu võidelda 
ja varustasid need masinakolakad heade, sõnakuulelike orjade kompleksidega. 

«See ei aidanud neid,» pomises Donovan. 

«Ei aidanud, aga igaks juhuks nad proovisid.» Ta pöördus veel kord roboti poole: «Tõuse 
üles!» 

Robot tõusis aeglaselt ning Donovani pea vajus kuklasse ja ta vilistas vaikselt. 


«Kas sa saad minna välja? Päikese kätte?» küsis Powell. 

Paus, roboti aju töötas aeglaselt. Siis vastas ta: «Jah, isand.» 

«Tore. Kas sa tead, mis on miil?» 

Jälle paus, ja aeglane vastus: «Jah, isand.» 

«Siis viime su maapinnale ja näitame suuna kätte. Sa lähed umbes seitseteist miili ja leiad 
sealt kusagilt teise, endast väiksema roboti. On sul siiamaani kõik selge?» 

«Jah, isand.» 

«Sa pead leidma selle roboti ja käskima tal tagasi tulla. Kui ta ei taha tulla, siis pead ta jõuga 
tagasi tooma.» 

Donovan sikutas Powellit varrukast. «Aga miks mitte saata teda otse seleeni järele?» 
«Aga sellepärast, et ma tahan Speedyt kätte saada, sa tarkpea. Ma pean teada saama, mis tal 
viga on». Ja robotile: «Tule mulle järele.» 

Robot ei liikunud paigast, ainult ta hääl kõmises: «Andesta, isand, aga ma ei saa. Enne pead 
sa mulle selga istuma.» Ta kohmakad käed liitusid kõlksatusega, tömbid sõrmed vaheliti. 
Powell jäi teda jõllitama ja hakkas siis vurre näppima: «Njah...» 

Donovani silmad läksid pungi. «Kas me peame tema seljas ratsutama? Nagu hobusel?» 
«Paistab seda moodi küll. Ainult ma ei taipa, miks. Ma ei mõista... Aa, selge! Ma rääkisin 
sulle, et tol ajal puhuti robotite ohutuse küsimus üles. Ilmselt taheti anda nende ohutuse 
garantiid sellega, et ei lubatud neil ilma ajajata liikuda. Mis me nüüd teeme?» 

«Seda ma praegu mõtlen,» pomises Donovan. «Me ei või välja minna ei robotiga ega ilma... 
Oo, Peetruse nimel!» Ta laskis sõrmedega kaks korda nipsu ja jätkas õhinal: «Anna mulle 
kaart. Ma ei uurinud teda ilmaaegu kaks tundi. Siin on kae-vandusjaam. Miks ei või me 
kasutada tunneleid?» 

Kaevandus jaam oli kujutatud musta ringina ja tunnelite peened punktiirjooned hargnesid 
temast ämblikuvõrgu kiirtena. 

Donovan uuris tingmärkide seletust kaardi allserval. «Vaata,» ütles ta, «väikesed mustad 
punktid on väljapääsud maapinnale ja üks on kõigest kolme miili kaugusel seleeni järvest. 
Siin on ta number — oleks ometi võinud suuremalt kirjutada! — 13a. Kui ainult robotid 
teaksid teed ...» 

Powell esitas küsimuse ja sai vastuseks kõlatu: «Jah, isand.» «Võta oma skafander,» ütles ta 
rahulolevalt. 

Nad riietusid esmakordselt skafandritesse. Ka seda võimalust polnud nad siia saabudes ette 
kujutanud ning liigutasid nüüd ebamugavustundega oma jäsemeid. 

Skafander oli palju suurem ja inetum kui kosmoselennu kaitseülikond, aga ka palju kergem, 
tänu sellele, et ta ei sisaldanud kübetki metalli. Ta oli tehtud kuumusekindlast 

plastmassist ja keemiliselt töödeldud korgikihti-dest ning varustatud kuivatusseadmega, mis 
hoidis õhu niiskusevaba. Skafander suutis Merkuuri täiele päikesepaistele vastu panna 
kakskümmend minutit. Ja võib-olla veel viis või kümme minutit üle selle ilma otsese surma- 
ohuta seesolijale. 

Roboti käed moodustasid ikka veel astmelaua ja' ta ei ilmutanud üllatuseraasugi, nähes 
groteskseks kujuks moondunud Donovani. 

Powelli raadio poolt moonutatud hääl kõmises: «Kas oled valmis viima meid väljapääsu 13a 
juurde?» 

«Jah, isand.» 

Tubli, mõtles Powell. Puudugu neil pealegi raadio teel kaugjuhtimine, aga nad on vähemalt 
vastuvõtu-võimelised. «Roni mõnele selga,» ütles ta Donova-nile. 


Ta asetas jala improviseeritud astmele ja vinnas ennast üles. Iste oli mugav. Roboti seljas oli 
vastavaks otstarbeks tehtud küür, mõlemal õlal olid vaod istuja reite jaoks ja peas kaks 
piklikku «kõrva», mille otstarve oli nüüd selgelt näha. 

Powell võttis kõrvadest kinni ja keeras roboti pead. Robot pöördus raskelt. «Edasi, Macduffi 
peale!» Aga tegelikult polnud tal üldse lõbus olla. 

Aeglaselt, mehhaanilise täpsusega astusid hiigelrobotid läbi ukseaugu, mis oli napilt jalg 
maad neist kõrgem, nii et mehed pidid kähku kummarduma, kitsasse koridori, kus nende 
mõõdetud sammud kõmisesid monotoonselt, ja sealt õhulüüsi. 

Pikk õhutühi tunnel, mis ahenes nende ees nõelasilmaks, pani Powelli aukartusega mõtlema 
esimese ekspeditsiooni poolt tehtud töö tõelisele suurusele — nende kohmakate robotite ja 
viletsa varustuse juures. Nad lõpetasid küll ebaõnnestumisega, kuid see ebaõnnestumine oli 
palju enam väärt kui igapäevased edusammud kosmoses. 

Kordagi sammu pikendamata astusid robotid häirimatus rahus edasi. 

Powell ütles: «Vaata, need tunnelid on valgustatud ja siin valitseb samasugune temperatuur 
nagu Maal. Paistab, et see on püsinud muutumatult kõik need kümme aastat, mis see paik 
on tühi seisnud.» 

«Kuidas seda saavutati?» 

«Võeti abiks odav energia, kõige odavam energia 

päikesesüsteemis — päikesekiirgus, ja Merkuuri päikesepoolsel küljel see kiirgus on juba 
midagi! Seepärast ehitatigi kaevandusjaam päikese kätte, mitte mõne mäe varju. Ta on 
tegelikult hiiglaslik energiamuundaja, mis muudab soojuse elektriks, valguseks, 
mehhaaniliseks energiaks ja kõigeks, milleks tahad. Energia kogumine ja kaevandusjaama 
jahutamine toimub üheaegselt.» 

«Kuule,» ütles Donovan, «see on küll väga õpetlik, aga kas sa ei vahetaks kõneainet. 
Juhuslikult teostavad seda energia muundamist, millest sa räägid, fotorakkude patareid. Ja see 
on praegu kõige hellem koht.» 

Powell porises midagi, ja kui Donovan katkestas tekkinud vaikuse, pöördus jutt tõesti mujale: 
«Kuule, Greg. Mis, kurat, siis sellel Speedyl ikkagi viga on? Ma ei suuda seda mõista.» 
Skafandri sees ei ole lihtne õlgu kehitada, aga Powell siiski proovis. «Ma ei tea, Mike. Sa ju 
tead, et ta on täiuslikult kohandatud Merkuuri tingimustega. Kuumus ei tähenda talle midagi 
ja ta on konstrueeritud väiksema ras-kustungi ja ebatasase pinnase jaoks. Ja ta on lollikindel 
või vähemalt peaks olema.» 

Saabus vaikus. Seekord kestis see tükk aega. 

«Isand,» ütles robot, «me oleme kohal.» 

«Ah?» ärkas Powell tardumusest. «Vii siis meid siit välja, maapinnale.» 

Nad leidsid ennast tillukesest varemetes alajaamast, tühjast ja õhutust. Donovan uuris 
taskulambi valgel sakiliste servadega auku ühes seinas. 

«Mis sa arvad, kas meteoriit või?» küsis ta. 

Powell kehitas, õlgu. «Kurat temaga. Sel pole mingisugust tähtsust. Lähme välja.» 
Kõrge mustast basaldist kalju varjas päikest ja neid ümbritses õhuta maailma pilkane 
ööpimedus. Taamal muutus see pimedus nagu noaga lõigatult talumatuks valguseks, mis 
peegeldus kivist pinda katvalt kristallide müriaadilt. 

«Oo, kosmos!» jäi Donovanil hing kinni. «See on ju nagu lumi.» Sarnasus oli tõepoolest 
rabav. 

Powell silmitses kuni horisondini ulatuvat sädelevat ebatasast Merkuuri ja ta nägu tõmbus 
pimestavast särast kipra. 

«See peab olema ebatüüpiline ala,» ütles ta. «Merkuuri keskmine peegelduskoefitsient on 
väike ja suuremat osa 

tema pinnast katab hall pimss. Umbes nagu Kuul. Ilus on ta küll, eks ole?» 

Ta tänas skafandri näokilbi valgusfiltreid. Ilus või mitte, pilk päikesevalgusele läbi puhta 
klaasi oleks neid paarikümne sekundiga pimedaks teinud. 

Donovan vaatas oma randmele kinnitatud termomeetrit. «Püha taevas, temperatuur on 
kaheksakümmend kraadi.» 

Powell vaatas oma termomeetrit ja lausus: «Hh-hm-hn. Veidi palju. See on tingitud 
atmosfäärist.» 

«Merkuuril? Oled sa põrunud?» 

«Merkuur ei ole absoluutselt atmosfäärita,» selgitas Powell hajameelsel ilmel. Ta kinnitas 
oma näokilbile binoklit ja oli hädas skafandri paindumatute sõrmedega. «Merkuuri pinna 
ligidal on õhuke aurude kiht lenduvamatest elementidest ja ühenditest, mis on küllalt rasked, 
et Merkuuril püsida. Seleen, jood, elavhõbe, gallium, kaalium, vismut, lenduvad oksüüdid. 
Aurud satuvad varju ja kondenseeruvad, vabastades energiat. Nagu hiiglaslikus destillaatoris. 
Kui sa süütaksid oma taskulambi, siis sa näeksid tõenäoliselt, et kalju on kaetud väävliõie või 
elav-hõbedatilkade kastega. See pole aga lõpuks tähtis. Kaheksakümnele kraadile peavad 
meie skafandrid lõpmatuseni vastu.» 

Powell sai binokli kohale ja sarnanes nüüd varssilmalise teoga. 

Donovan vahtis teda põnevil pilgul. «Kas sa näed midagi?» 

Powell ei vastanud kohe, ja kui ta lõpuks suu avas, oli ta hääl mõtlik ja murelik: «Horisondil 
on tume laik, mis peaks olema seleeni järv. Ta on õigel kohal, aga ma ei näe Speedyt.» 
Powell kergitas end instinktiivselt, et paremini näha, kuni seisis lõpuks ebakindlalt oma roboti 
õlgadel. Jalad laialt harkis, vaade pingul, ütles ta: «Mulle näib ... mulle näib ... Jah, see on 
tõesti tema. Ta tuleb siiapoole.» 

Donovan vaatas väljasirutatud sõrme suunas. Tal ei olnud binoklit, aga ta nägi väikest liikuvat 
täppi, mis mustendas kristallidega kaetud pinnase sädeleval taustal. 

«Ma näen teda!» karjus ta. «Laseme edasi!» 

Powell vajus tagasi roboti selga istuma ja lõi kinnastatud käega vastu Gargantua-rinda. 

«Lase käia!» 

«N55,» karjus Donövaii jä tagus kandadega, hagu ajaks ta hobust. 

Robotid hakkasid liikuma. Nende korrapärased sammud olid õhutühjas ruumis hääletud, sest 
skafandrid ei juhtinud heli. Võis tajuda ainult rütmilist võnkumist allpool kuuldepiiri. 
«Kiiremini!» karjus Donovan. Robotite samm ei kiirenenud. 

«Tühi vaev!» hüüdis Powell vastu. «Nendel rauakolakatel on ainult üks kiirus. Ega sa ometi ei 
lootnud, et nad on varustatud korralike lihastega?» 

Nad väljusid varjust ja päike valas nad üle kuumval-gete  kiirtega. 

Donovan võpatas tahtmatult. «Ah sa poiss! Kas see on ettekujutus või on mul tõesti 
palav?» 

«Sa alles hakkad palavust tundma,» kõlas sünge vastus. «Pea Speedyt silmas.» 

Robot SPD 13 oli nüüd küllalt lähedal ja hästi näha. Tema sale voolujooneline keha läikles, 
kui ta kergelt hüpeldes" mööda konarlikku pinda jooksis. Tema nimi oli tuletatud tema seeriat 
märkivatest tähtedest, ja see oli väga tabav, sest SPD mudel oli aktsiaseltsi «United States 
Robot £ Mechanical Men» poolt väljalastute hulgas üks kiiremaid.1 

«Hei, Speedy!» hõikas Donovan ja vehkis metsikult käega. 

«Speedy!» hüüdis Powell. «Tule siia!» 

Vahe meeste ja eksleva roboti vahel kahanes kiiresti, rohkem küll tänu Speedyle kui Powelli 
ja Donovani viie-kümneaastaste antiikratsude aeglasele sammule. 

Nad olid juba küllalt lähedal märkamaks, et Speedy kõnnak oli veidralt tuikuv. Ta taarus 
märgatavalt küljelt küljele. Ja siis, kui Powell lehvitas teist korda käega ja keeras oma 


kiivrisse monteeritud raadiosaatjale täie võimsuse peale, et veel kord hüüda, vaatas Speedy 
üles ja nägi neid. 

Ta jäi seisma ja kõikus ainult' veidi nagu puu kerges tuules. 

Powell hüüdis: «Tubli, Speedy. Tule siia, poiss!» Speedy — kiire (ingl. k.). Tõlk. 

13 


Selle peale kostis tema kõrvaklappides esmakordselt Speedy robotihääl. 

See ütles: «Tule mängima, tainapea. Sina püüa mind ja mina püüan sind, ja sinule ikka tuksub 
minu rind. Ma olen väike tulikas, väike armas tulikas. Ahhoi!» Ta keeras kannapealt ringi ja 
kihutas pöörase hooga tagasi sinna, kust oli tulnud, nii et ta jalgade alt lendasid kokku- 
sulanud tolmu kamakad. 

Kaugusse kadudes olid ta viimased sõnad: «Seal suure tamme varjus kasvas lillenupuke.» 
Sellele järgnes naljakas metalliklõbin, mis võis roboti juures vastata luksumisele. 

Donovan ütles nõrga häälega: «Kust ta need lorilaulud on võtnud? Tead, Greg, ta on.. . purjus 
või...» 

«Kui sa poleks mulle öelnud, poleks ma seda iialgi taibanud,» kõlas kibestunud vastus. 
«Lähme tagasi varju, ma kõrben.» 

Masendava vaikuse katkestas Powell. «Eelkõige,» alustas ta, «ei ole Speedy purjus — 
igatahes selle sõna inimlikus tähenduses mitte, sest ta on robot ja robot ei saa purju jääda. 
Ometi on temas mingi rike, mis tekitab purjusoleku tunnused.» 

«Minu jaoks on ta purjus,» raius Donovan vastu, «ja on selge, et ta arvab, et me temaga 
mängime. Aga meie ei mängi. Küsimus on kas elus või väga vastikut sorti surmas.» 

«Oota, ärarabele. Robot on robot. Kui me leiame vea üles, siis parandame selle ära ja kõik 
on korras.» «Kui,» sõnas Donovan sapiselt. 

Powell laskis selle kõrvust mööda. «Speedy on täiuslikult kohandatud Merkuuri normaalse 
keskkonnaga. Aga see koht siin,» tõmbas ta käega laia ringi, «ei ole ilmselt normaalne. Selles 
ongi asi. Sest kust on tulnud need kristallid? Nad võisid tekkida ainult mingisugusest aeglaselt 
jahtuvast vedelikust, aga kust saab nii tulist vedelikku, mis jahtuks Merkuuri päikese 
all?» 

«Vulkaaniline tegevus,» sähvas Donovan ning Powell tardus. 

«Imikute suust pead sa. .. » ütles ta tasase, võõra häälega ja jäi viieks minutiks täiesti 
tummaks. 

Siis lausus ta: «Kuule, Mike, mis sa ütlesid Speedyle, kui sa saatsid teda seleeni tooma?» 

Donovan jahmus: «Kurat võtku, ma ei mäleta. Ma käskisin tal seda tuua.» 

«Seda küll. Aga kuidas? Katsu meelde tuletada, mis sõnadega täpselt.» 

«Ma ütlesin... mm-mm-mn.. .. ma ütlesin: «Speedy, meil on vaja veidi seleeni. Sa saad seda 
sealt ja sealt. Mine ja too seda.» Mis ma veel oleksin pidanud ütlema?» 

«Nii et see käsk ei olnud nõudlikus toonis antud?» 

«Milleks? See oli nii lihtne ülesanne.» 

Powell ohkas. «Nüüd ei saa me sinna enam midagi parata, aga. .. me oleme üsna pigis.» Ta 
ronis roboti seljast maha ja istus, toetades selja vastu kaljut. Donovan istus tema kõrvale ja 
nad võtsid teineteisel käe alt kinni. Eemal näis põletav päikesevalgus ootavat neid kassi-hiirt 
mängima. Otse nende kõrval aga seisid kaks hiiglasuurt nähtamatut robotit, ainult nende 
tumepunased fotoelektrilised silmad vaatasid mehi pilkumatult, külmalt ja osavõtmatult. 
Osavõtmatult nagu terve see hukutav Merkuur, väike, aga piiritult salakaval. 

Donovan kuulis raadio kaudu Powelli erutatud häält: «Kuula nüüd. Alustame robootika kolme 
- põhiseadusega, kolme seadusega, mis on kõige kindlamalt roboti posit-ronajju 
konstrueeritud.» Pimeduses kõverdusid järgemööda ta kinnastatud sõrmed. 


«Esiteks ei tohi robot inimest ohustada ega lasta inimesel oma tegevusetuse tagajärjel 
kannatada saada.» 

«Õigus.» 

«Teiseks,» jätkas Powell, «peab robot täitma inimese poolt antud käske, välja arvatud juhul, 
kui käsk on vastuolus esimese seadusega.» 

«Õigus.» 

«Ja kolmandaks peab robot kaitsma oma eksisteerimist niikaua, kui see kaitsmine ei ole 
vastuolus esimese või teise seadusega.» 

«Õigus! Aga mis meil sellest?» 

«See on seletus. Seadustevaheline konflikt on välditud erinevate positronpotentsiaalidega 
ajus. Ütleme, et robot satub hädaohtu ja taipab seda. Kolmanda seaduse potentsiaal sunnib 
teda automaatselt tagasi pöörduma. Aga oletame, et robotit kästakse hädaohtu minna. Sel 
juhul loob teine seadus kõrgema potentsiaali kui kolmas ja robot täidab käsu. oma 
olemasoluga riskeerides.» 

1:5 

«Seda ma tean. Aga edasi?» 

«Võtame nüüd Speedy. Speedy on ülimalt spetsialiseeritud uusim mudel ja kallis kui 
lahingulaev. Niisugune asi ei tohi kergelt hukka saada.» 

«Ja — siis?» 

«Ja siis tugevdati kolmandat seadust — sellest räägib, muide, ka SPD mudelite instruktsioon. 
Järelikult on ta hädaohu suhtes erakordselt tundlik. Sina aga andsid talle käsu seleeni tuua 
kaudselt ja ilma erilise rõhuta, nii et teise seaduse potentsiaali rakendus jäi nõrgaks. Oota 
nüüd, need on ainult faktid.» 

«Lase edasi. Ma vist hakkan taipama.» «Saad aru, eks ole? Seleenijärve ümber varitseb teda 
mingisugune hädaoht. See suureneb, kui ta läheneb järvele, ja teatud kaugusel tasakaalustab 
kolmanda seaduse ebatavaliselt kõrge potentsiaal teise seaduse ebatavaliselt madala 
potentsiaali.» 

Donovan tõusis erutatult püsti. «Ja sellest tekib tasakaal. Kolmas seadus ajab teda tagasi ja 
teine seadus ajab teda edasi... » 

«Nii ta jooksebki mööda potentsiaalse tasakaalu punkte ümber järve. Ja kui me midagi ette ei 
võta, jääb ta igaveseks sellesse nõiaringi.» Ta jätkas mõtlikumalt: «Ja muuseas, see teebki 
teda joobnuks. Potentsiaalide tasakaalu korral on pooled kanalid positronajus välja lülitatud. 
Ma ei ole küll spetsialist, aga see seletus on silmanähtav. Võib-olla on ta kaotanud kontrolli 
samade funktsioonide üle kui purjus inimene. Vä-äga tore!» 

«Aga mis hädaoht see seal on? Kui me teaksime, mille eest ta jookseb.» 

«Sa juba ütlesid: vulkaaniline tegevus. Kusagil otse se-leenijärve kaldal imbub Merkuuri 
põuest välja gaase. Vääveldioksiidi, süsihappegaasi, vingugaasi. Suurel hulgal gaasi, ja 
selle temperatuuri juures!» 

Donovan neelatas kuuldavalt. «Vingugaas ja raud moodustavad lenduva raudkarbonüüli.» 
«Ja-robot,» lisas Powell, «on põhiliselt rauast.» Ning edasi süngelt: «Aga mis see kõik aitab! 
Me teame nüüd oma probleemi kohta kõik — peale lahenduse. Me ei saa ise seleeni tuua. See 
on ikka veel liiga kaugel. Me ei saa saata neid robothobuseid, sest nad ei saa minna üksi ega 
jõua sõidutada meid küllalt kiiresti, et päästa meid rösti-misest. Speedyt kinni püüda me ka 
ei saa, sest see tola 

arvab, et me mängime, ja jookseb kuuskümmend miili tunnis meie nelja miili vastu.» 
«Kui üks meist läheb ja tuleb praetult tagasi,» alustas Donovan ettevaatlikult, «jääb alles 
teine.» 

«Jah,» kõlas pilkav vastus, «see oleks väga liigutav ohver, ainult et vastav isik ei ole juba 
enne järve juurde jõudmist enam võimeline ühtegi käsku andma, ja ma ei usu, et need robotid 


tuleksid ilma käsuta kalju juurde tagasi. Arvuta välja! Me oleme kahe või kolme miili kau- 
gusel järvest, ütleme et kahe. Robot käib neli miili tunnis, meie suudame oma ülikondades 
vastu pidada aga kakskümmend minutit. Pea meeles, et oht ei ole ainult kuumuses. Päikese 
ultravioletne ja lühema lainepikkusega kiirgus on samuti surm.» 

«Mnjaa,» sõnas Donovan, «kümme minutit jääb puudu.» 

«See on sama hea kui terve igavik. Ja siis veel teine asi. Selles kohas, kus kolmanda seaduse 
potentsiaal peatas Speedy, peab metalliaurude atmosfääris olema küllalt kõrge vingugaasi 
kontsentratsioon, mis põhjustab märgatavat korrosiooni. Ta on olnud juba mitu tundi väljas, ja 
kust võime meie teada, et näiteks ta põlveliiges ei lähe rivist välja ning ei tee teda jalutuks. 
Küsimus ei ole ainult mõtlemises, me peame kiiresti mõtlema.» 

Sügav, rõhuv, sünge vaikus! 

Vaikuse katkestas Donovan. Ta hääl värises pingutusest ükskõiksena näida, kui ta ütles: «Kui 
me ei saa uute käskluste andmisega tõsta teise seaduse potentsiaali, kas me ei võiks siis teha 
vastupidist? Kui me suurendaksime hädaohtu, siis me tõstaksime kolmanda seaduse 
potentsiaali ja ajaksime teda tagasi.» 

Powelli näokilp pöördus tummas küsimuses Donovani poole. 

«Eks ole,» järgnes ettevaatlik seletus, «meil on tema praeguselt rajalt äraa j aniiseks vaja 
suurendada vingugaasi kontsentratsiooni tema läheduses. Jaamas aga peaks olema täielik 
analüüsilaboratoorium.» 

«Loomulikult,» kinnitas Powell. «See on ju kaevandus-jaam.» 

«Tubli. Seal peab olema kilode kaupa oblikhapet kaltsiumi sadestamiseks.» 

«Kosmose nimel! Mike, sa oled geenius.» 

«Mis nüüd sellepärast geenius või...» tõrjus Donovan tagasihoidlikult. «Mulle lihtsalt meenus, 
et oblikhape lagu- 

neb kuumutamisel süsihappegaasiks, veeks ja vanaks heaks vingugaasiks. Koolikeemia.» 
Powell kargas püsti ja pöördus ühe roboti poole, koputades vastu tema jalga. 

«Hei,» hüüdis ta, «kas sa oskad visata?» 

«Kuidas?» 

«Hea küll!» Powell kirus roboti tigusammul töötavat aju. Ta võttis maast tellisesuuruse kivi. 
«Võta see,» ütles ta, <ja viska selle lõhe taga paistva siniste kristallide laigu pihta. Kas sa 
näed seda?» 

Donovan sikutas teda õlast: «See on liiga kaugel, Greg, peaaegu pool miili.» 

«Ole vait,» vastas Powell. «Tegemist on Merkuuri gravitatsiooni ja terasest käega. Kohe 
näed!» 

Roboti silmad mõõtsid kaugust masinliku täpsusega. Ta käsi kaalus kivi ja tõusis. Roboti 
liigutused jäid pimeduses nähtamatuks, aga järsku oli tunda ta jalgade tammumist ning hetk 
hiljem lendas must kivi valgusesse. Puudus õhutakistus, mis oleks teda pidurdanud, ja tuul, 
mis oleks teda kõrvale viinud, ning kui ta maha langes, paiskas ta kristallid laiali otse sinise 
laigu keskel. 

Powell röögatas õnnelikult ja hüüdis: «Mike, lähme oblikhappe järele!» 

Kui nad laskusid alajaama varemete kaudu tunnelisse, ütles Donovan süngelt: «Speedy jõlgub 
seleeni järve siinpoolsel kaldal, sestpeale kui me teda taga hakkasime ajama. Kas sa nägid 
teda?» 

«Jah.» 

«Ma arvan, et ta tahab mängida. Küll me veel mängime temaga!» 

Mõne tunni pärast tulid nad tagasi, kolmeliitriste valge kemikaali purkide ja pikkade 
nägudega. Fotorakkude patareid lagunesid kiiremini, kui võis arvata. Nad juhtisid oma robotid 
valguse kätte ja liikusid ootava Speedy suunas, tummalt ja täis sünget otsustavust. 


Speedy tantsiskles aeglaselt nende poole. «Jälle olete te siin. Ahhoi! Kord mängisin ma 
klaverit ja seda kuulis farmer Smith. Piparmündi lõhn on hea, puhun sulle vastu pead.» 
«Varsti saad sa ise vastu pead,» pomises Donovan. «Ta lonkab, Greg.» 

«Juba märkasin,» kõlas vaikne, murelik vastus. «Kui me ei kiirusta, võtab vingugaas ta 
õnneks.» 

Nad lähenesid ettevaatlikult, peaaegu hiilides, et täitsa segiläinud robotit mitte ära hirmutada. 
Powell oli veel liiga kaugel, et midagi öelda, aga ta oleks võinud vanduda, et see peast 
põrunud Speedy on valmis jälle plehku panema. 

«Lase käia,» kähistas ta. «Ma loen kolmeni. Üks... kaks... » 

Kaks teraskätt tõusid ja viskasid korraga, ja teemantidena sädeldes lendasid kaks klaaspurki 
kõrvuti läbi talumatu päikesevalguse. Nad lõhkesid hääletult Speedy taga ja paiskasid laiali 
oblikhappepilve. 

Powell teadis, et Merkuuri kuumuses kihiseb see nagu soodavesi. 

Speedy jäi jõllitama, siis taganes aeglaselt ja hakkas pikkamööda sammu lisama. Viisteist 
sekundit hiljem liikus ta ebakindlate hüpetega otse inimeste suunas. 

Powell ei saanud täpselt aru, mis Speedy ütles, aga ta kuulis midagi, mis kõlas nagu: «Ta 
armastuse ostis ratsasaapais mees.» 

Ta keeras ringi: «Tagasi kalju juurde, Mike. Ta on nüüd rajalt väljas ja hakkab sõna kuulama. 
Mul on juba liiga palav.» 

Nende ratsud vantsisid aeglasel sammul varju, ja alles siis, kui mehed tundsid endale langevat 
pehmet jahedust, vaatas Donovan tagasi. «Greg!» 

Powell vaatas ringi ja peaaegu karjatas. Speedy liikus aeglaselt, väga aeglaselt ja — vales 
suunas. Ta läks tagasi oma nõiaringi ning hakkas kiirust lisama. Binoklis paistis ta kohutavalt 
lähedase, aga kohutavalt kättesaamatuna. 

«Järele!» karjatas Donovan metsikult ning ajas roboti liikuma, aga Powell kutsus ta 
tagasi. 

«Sellest pole kasu, Mike, sa ei püüa teda.» Ta niheles oma roboti õlgadel ja surus käed 
võimetus vihas rusikasse. «Pagana pihta, mispärast ma nii pika taibuga olen! Mike, me 
raiskasime asjatult mitu tundi.» 

«Meil on vaja rohkem oblikhapet,» väitis Donovan jonnakalt. «Kontsentratsioon ei olnud 
küllalt kõrge.» 

«Seitse tonni oleks ka vähe ja me ei või raisata aega selle toomiseks, isegi kui meil seda 
oleks. Vingugaas sööb ta ära. Kas sa ei saa siis arü, Mike?» 

Donovan vastas lihtsalt: «Ei.» 

«Me loome ainult uusi tasakaalumomente. Kui me lisame vingugaasi ja tõstame kolmanda 
seaduse potentsiaali, liigub ta niikaua tagasi, kuni satub tasakaalu, ning kui vingugaas hajub, 
liigub ta jälle edasi kuni tasakaalu-momendini.» 

Powelli hääles kõlas meeleheide. «Jälle sama nõiaring. Me võime lükata teise seadusega ja 
tõmmata kolmandaga, aga me saame ainult tasakaalupunkti asukohta muuta. Me ei saa 
nendest seadustest välja.» Ta ajas oma roboti Donovanile lähemale, nii et nad, — ähmased 
varjud pimeduses, — jäid nägudega vastakuti, ning sosistas: «Mike!» 

«Kas see on lõpp?» küsis Donovan väsinult. «Ma arvan, et lähme tagasi jaama, ootame, kuni 
patareid läbi põlevad, surume kätt, võtame tsüaniidi ja sureme kui džentelmenid.» Ta naeris 
kähedalt. 

«Mike,» kordas Powell tõsiselt, «me peame Speedy kätte saama.» 

«Selge.» 


«Mike...» Powell kõhkles, enne kui jätkas. «Alati kehtib esimene seadus. Ma mõtlesin sellele 
juba enne, aga see oleks meeleheitlik tegu.» 

Donovan vaatas üles ning ta hääl elavnes: «Me oleme nagunii meeleheitlikus olukorras.» 
«Nojah. Vastavalt esimesele seadusele ei või robot pealt vaadata, kuidas inimene tema 
tegevusetuse pärast kannatada saab. Teine ja kolmas seadus ei saa seda takistada. Nad ei 
saa, Mike.» 

«Isegi siis, kui robot on poolhu ... Purjus, tähendab. Sa ju tead, et ta on purjus.» 

«Risk muidugi on.» 

«See ei loe. Mis sa kavatsed teha?» 

«Ma lähen nüüd siit välja ja vaatan, kuidas mõjub esimene seadus. Kui ta ei purusta nõiaringi, 
siis on nagunii ükskõik, kas täna või paari päeva pärast.» 

«Pea kinni, Greg. Arvesta ikka inimlikke mängureegleid. Sa ei tohi lihtsalt niisama minna. 
Tõmbame loosi, etka mul oleks võimalus.» 

«Olgu. Kes tõstab enne neliteist kuupi.» Ja peaaegu momentaanselt. «Kaks tuhat seitsesada 
nelikümmend neli.» 

Donovan tundis oma robotit võppuvat Powelli ratsu äkilisest tõukest, ja siis oli Powell päikese 
käes. Donovan 

avas suu, et hüüda, aga surus siis hambad kokku. See neetud ahv oli neljateistkümne kuubi 
juba ette välja arvutanud. See oli nii tema moodi. 

Päike oli palavam kui kunagi varem ja Powell tundis valusat torget ristluus. Võib-olla oli see 
ettekujutus, aga võib-olla mõjus tugev kiirgus isegi läbi skafandri. 

Speedy jälgis teda, ilma et oleks teda oma lorilauludega tervitanud. Hea seegi. Ei maksa aga 
talle liiga lähedale minna. 

Powell oli kolmesaja jardi kaugusel, kui Speedy hakkas ettevaatlikult, sammhaaval taganema. 
Powell peatus. Ta hüppas oma roboti seljast maha ja maandus kristalle laiali paisates. 

Ta tõusis jalule. Pinnas vajus ja libises ta all, nõrk raskustung segas liikumist. Jalatallad 
hakkasid kuumama. Ta heitis pilgu üle õla kalju musta varju poole ja leidis, et on tulnud liiga 
kaugele, et tagasi pöörduda, ükskõik kas omal jõul või iganenud roboti abil. Jäi üle Speedy 
või mitte midagi ja see teadmine ahistas rinda. 

Ta oli küllalt kaugel. Ta peatus. 

«Speedy,» kutsus ta. «Speedy!» 

Moodne voolujooneline robot tema ees seisatas kõhklevalt ja astus siis jälle edasi. 
Powell püüdis rääkida anuvalt ja leidis, et see polegi raske. «Speedy, ma pean saama tagasi 
varju, või päike tapab mu. See on elu ja surma küsimus, Speedy. Mul on sind vaja.» 

Speedy astus sammu edasi ja peatus. Ta ütles midagi, kuid tema sõnu kuuldes hakkas Powell 
oigama, sest need olid: «Kui sul tuju pole hea, rängalt valutab sul pea, puhkust leida raske on. 
.. » Hääl katkes ja Powell pomises: ««Jolanthe.»» 1 

Põrgulik kuumus! Ta märkas silmanurgast liikumist, pöördus ja tardus ülimas hämmastuses, 
sest koletislik robot, millel ta oli ratsutanud, liikus tema poole. Liikus ilma - ratsanikuta! 
Robot ütles: «Palun vabandust, isand. Ma ei tohi ilma isandata liikuda, aga te olete 
hädaohus.» 

Muidugi — esimese seaduse potentsiaal käis üle kõige. Aga ta ei tahtnud seda kohmakat 
igandit, ta tahtis Spee- 


1 Gilberti ja Sullivani operett. Tõlk. 

dyt. Ta läks eest ära ja kisendas vihaselt: «Ma käsin sul tagasi minna! Ma käsin sul 
peatuda!» 


Asjatu vaev. Esimest seadust ei saa kõigutada. Robot kordas nürimeelselt: «Te olete 
hädaohus, isand.» 

Powell vaatas meeleheitlikult ringi. Ta ei näinud enam selgesti. Ta pea käis ringi, 
hingetõmbed põletasid ja silme ees oli valkjas udu. 

Meeleheitlikult kutsus ta viimast korda: «Speedy! Ma suren, kurat võtku! Kus saoled? 
Speedy, päästa mind!» 

Pimedas pingutuses soovimatu hiigelroboti eest pääseda komberdas ta tagurpidi, kuni tundis 
terassõrmi oma kätel ja kuulis murelikku, vabandavat metalset häält: 

«Püha taevas, boss, mis teie siin teete? Ja mis mina teen. .. ma olen nii segi...» 

«Pole viga,» pomises Powell nõrgalt. «Vii mind kalju varju, aga kiiresti!» Ta tundis, kuidas 
teda õhku tõsteti, tajus kiiret liikumist ja põletavat kuumust ning kaotas siis teadvuse. 
Ärgates nägi ta enda kohale kummardumas murelikult naeratavat Donovani. «Kuidas sa 
tunned ennast, Greg?» 

«Hästi,» kõlas vastus. «Kus on Speedy?» 

«Siin. Ma saatsin ta teise seleenijärve juurde ja käskisin tal seekord tuua seleeni iga hinna 
eest. Ta tuli tagasi neljakümne kahe minuti ja kolme sekundiga. Ma võtsin aega. Ta vabandab 
ikka veel selle tantsu pärast, mis ta meile tegi. Ta kardab sinu juurde tulla, et mis sa ütled.» 
«Anna talle andeks,» käskis Powell. «Tema polnud ju süüdi.» Ta sirutas käe ja surus Speedy 
metallkämmalt. «Kõik on korras, Speedy.» Siis pöördus ta Donovani poole: «Tead, Mike, 
mille peale ma praegu mõtlesin?» 

«Noh?» 

Powell hõõrus oma nägu, õhk oli nii meeldivalt jahe. «Tead sa, kui me saame siin asjad 
korda ja Speedy teeb välikatsed läbi, siis saadetakse meid kosmosejaama.» 

«Ei või olla!» 

«Tõsijutt! Vähemalt rääkis sellest vanapreili Calvin enne meie lahkumist, aga ma ei ütelnud 
sulle midagi, sest ma kavatsesin keelduda.» 

«Keelduda!» hüüdis Donovan. «Aga...» 

«Ma saan aru. Nüüd ma olen nõus. Kakssada seitsekümmend kolm kraadi alla nulli. Kas see 
pole õndsus?» 

«Kosmosejaama!» ütles Donovan. «Tingimata!» 


II. MÕTLEJA 


Poole aasta pärast oli meeste arvamus muutunud. Hiigelpäikese leek oli asendunud 
sametmusta pimedusega, aga keskkonnatingimuste äärmused ei loe katserobotite uurimistöös 
kuigi palju. Olgu foon missugune tahes, ikka oled sa vastamisi salapärase positronajuga, mis 
peab ar-vutuslükateid keerutavate nupumeeste öeldes töötama nii- ja niimoodi. 

Ainult et ta ei tööta. Powell ja Donovan avastasid selle enne, kui nad olid olnud kaks nädalat 
kosmosejaamas. 

Gregory Powell ütles ükshaaval sõnu rõhutades: «Nädal aega tagasi monteerisin mina koos 
Donovaniga sinu kokku.» Ta kortsutas mõtlikult kulmu ja näppis oma pruune vurre. 

Päikese jaama nr. 5 puhketoas oli vaikne, ainult kusagilt altpoolt kostis võimsa 
kiirgusesuunaja mahedat undamist. 

Robot OT-1 istus liikumatult. Tema keha poleeritud metallplaadid peegeldasid lampide 
valgust ja ta silmade hõõguvpunased fotorakud fikseerisid teisel pool lauda istuva inimese 
nägu. 

Powell surus alla närvilise võbina. Neil roboteil olid isevärki ajud. Robootika kolm 
põhiseadust olid muidugi kindlad. Nad pidid olema kindlad. Kõik aktsiaseltsi «U. S. Robots» 
töötajad, alustades Robertsoni enda ja lõpetades äsja töölevõetud koristajaga, olid valmis seda 
vanduma. Järelikult oli OT-1 ohutu. Aga siiski oli OT mudel esimene omasugune, ja siin istus 


esimene OT. Matemaatilised võrrandid ei olnud just kõige mugavam kaitse robotitehnika 
fakti vastu. 

Lõpuks avas robot suu. Metalldiafragma andis ta häälele külma tämbri. «Kas te mõistate selle 
väite tõsidust, Powell?» " 

«Keegi pidi sind ometi valmis tegema, Cutie,» märkis Powell. «Sa ju tunnistad ise, et kogu su 
teadvus näis valmis kujul tekkivat täielikust olematusest nädal aega 

tagasi. Ma seletan sulle, milles on asi. Donovan ja mina panime su kokku meile 
saadetud osadest.» 

Cutie silmitses veidralt inimliku endassetõmbumusega oma pikki painduvaid sõrmi. «Mulle 
näib, et peab eksisteerima rahuldavam seletus. Ma ei suuda uskuda, et mina võiksin olla 
valmistatud teie poolt.» 

Inimene puhkes naerma: «Miks, Maakera nimel?» «Nimetage seda intuitsiooniks. Esialgu on 
see intuitsioon, aga ma kavatsen seda asja veel uurida. Õigete järelduste ahel peab viima 
tõe väljaselgitamiseni, ja ma uurin niikaua, kuni jõuan tõeni.» 

Powell tõusis ja istus roboti kõrvale laua servale. Järsku tundis ta suurt sümpaatiat selle veidra 
masina vastu. See ei sarnanenud üldse teiste robotitega, mis täitsid jaamas teatavaid kindlaid 
ülesandeid ja töötasid rangelt fikseeritud positronkanalitel. 

Ta pani käe Cutie terasõlale. Metall oli külm ja kõva. «Cutie,» ütles ta, «ma katsun sulle 
mõnda asja selgitada. Sa oled esimene robot, kes tunneb huvi oma eksistentsi vastu, ja ma 
arvan, et sa oled esimene, kes on küllalt intelligentne ümbritseva maailma mõistmiseks. Tule 
siia.» 

Robot tõusis nõtkelt ja tema paksust vahtkummist tallad ei teinud müra, kui ta Powelli juurde 
läks. Inimene vajutas nupule ning ruudukujuline osa seinast nihkus kõrvale. Paks läbipaistev 
klaas avas vaate säravate tähtedega ülekülvatud ruumi. 

«Ma olen seda näinud masinaruumi vaatluspunktist,» ütles Cutie. 

«Ma tean,» vastas Powell. «Mis sa arvad, mis see on?» 

«Täpselt see, mida ma näen: klaasi taga on väikeste helendavate punktidega kaetud must aine. 
Ma tean, et meie suunaja saadab kiiri mõnedele neist punktidest, alati täpselt samadele, ja 
samuti tean ma, et need punktid liiguvad ja kiirtekimbud liiguvad koos nendega. See on 
kõik.» 

«Tubli! Aga nüüd ma tahan, et sa hoolega kuulaksid Must aine on tühjus, hiiglaslik tühjus, 
mis ulatub lõpmatusse. Väikesed helendavad punktid on tohutud energiaga täidetud aine 
massid. Nad on kerakujulised ja miljoneid miile läbimõõdus, meie jaam näiteks on ainult 
ühemiilise läbimõõduga. Nad näivad nii tillukestena seepärast, et nao on uskumatult 

kaugel. 

Need punktid, millele on suunatud meie energiakiired, on palju lähemal ja palju väiksemad. 
Nad on külmad ja tahked ning neil elab mitu miljardit minutaolist inimolendit. Ühelt 
niisuguselt maakeralt olen pärit ka mina koos Donovaniga. Meie kiired varustavad neid 
energiaga, mida me saame ühelt meie läheduses olevalt hiigelsuurelt hõõguvalt keralt. Seda 
kera me kutsume Päikeseks ning ta jääb jaama teisele küljele, nii et sa teda ei näe.» 

Cutie seisis akna all liikumatult nagu teraskuju. Ta pea ei pöördunud, kui ta küsis: 
«Missuguselt valguspunktilt te ütlete end olevat tulnud?» 

Powell otsis. «Näed, see seal: väga hele punkt nurgas. Me nimetame teda Maaks.» Ta muigas. 
«Vana hea Maa. Meid on seal kolm miljardit, Cutie, ja umbes kahe nädala pärast olen ma 
seal tagasi.» 

Äkki hakkas Cutie ebamääraselt ümisema. See ümin ei olnud meloodiline, aga ta hääl tinises 
veidralt nagu pillikeeled tuules. Ümin lakkas niisama ootamatult, nagu algas. «Aga kust olen 
mina pärit, Powell? Te ei seletanud ära minu olemasolu.» 


«Kõik muu on väga lihtne. Algul, kui need planeetide päikeseenergiaga varustamise jaamad 
rajati, juhtisid neid inimesed. Aga kuumuse, tugeva kiirituse ja elektrontormide tõttu on need 
väga rasked töökohad. Inimeste asendamiseks konstrueeriti robotid ja nüüd vajatakse ainult 
kahte operaatorit igasse jaama. Me püüame asendada ka neid ja seepärast tekkisidki sina. Sa 
oled kõrgemat tüüpi robot kui teised enne sind, ja kui selgub, et sa oled võimeline seda jaama 
iseseisvalt juhtima, siis ei pruugi siia tulla enam ükski inimene, muidu kui ainult 
tagavaraosade toomiseks.» 

Powell tõstis käe ja metallkilp asetus endisele kohale. Ta läks tagasi laua juurde ning hõõrus 
õuna vastu varrukat, enne kui hammustas. 

Teda peatas roboti silmade punane läige. «Kas te arvate,» küsis Cutie aeglaselt, «et ma usun 
nii keerulist ja ebareaalset hüpoteesi? Kelleks te mind peate?» 

Powell sülitas õunatükid lauale ja läks näost punaseks. «Võtku sind kurat, see pole hüpotees. 
Need on faktid.» 

Cutie lausus süngelt: «Mitme miljoni miilise läbimõõduga energiakerad! Maailm, kus elab 
kolm miljardit inimest! Täielik tühjus! Kahjuks ei usu ma seda, Powell! Ma uurin selle asja 
ise välja. Hüvasti!» 

Ta keeras ringi ja läks minema. Uksel riivas ta Michael Donovani, noogutas väärikalt ning 
sammus mööda koridori edasi, pööramata tähelepanu teda saatvatele hämmastunud 
pilkudele. 

Mike Donovan sasis oma punaseid juukseid ja heitis Powellile tusase pilgu. «Millest see 
liikuv rauakobakas rääkis? Mida ta ei usu?» 

Teine näppis nördinult oma vuntse. «Ta on skeptik. Ta ei usu, et meie valmistasime tema, et 
on olemas Maa, kosmos ja tähed.» 

«Söögu teda Saturn! Meile on saadetud kuutõbine robot.» 

«Ta ütles, et kavatseb ise kõik enda jaoks välja uurida.» 

«Väga tore,» ütles Donovan mahedalt. «Ma loodan, et ta võtab vaevaks mulle kõik ära 
seletada, kui ta on välja uurinud.» Ta jätkas äkilise raevuga: «Kui see rauahunnik peaks ka 
minu suhtes endale mõnd niisugust häbematust lubama, löön ma ta kroomkolu kere otsast 
maha.» 

Ta istus raksatades toolile ja tõmbas taskust pehmekaanelise põnevusromaani. «See robot ajab 
mulle igakord külma judinad peale, ta on liiga uudishimulik.» 

Mike Donovan urises midagi oma suure salatiga tomati-võileiva tagant, kui Cutie koputas 
tasakesi ja astus sisse. «Kas Powell on siin?» 

Donovan vastas täis suuga: «Ta kogub andmeid elektronide voo funktsioonide kohta. Näib, et 
on oodata tormi.» 

Nende sõnade ajal sisenes Gregory Powell, pilk graafikutes, ja vajus toolile. Ta laotas 
paberilehed enda ette laiali ja hakkas kiiresti arvutama. Donovan piilus salatit krõmpsutades ja 
leivaraasukesi poetades üle tema õla. Cutie ootas vaikselt. 

Powell vaatas üles. «Tseetapotentsiaal tõuseb, aga aeglaselt. Voo funktsioonid on ebapüsivad 
ja ma ei tea, mis võib tulla. Oo, tere, Cutie. Ma arvasin, et sa kontrollid uue lülituskilbi 
elektrijuhtmeid.» 

«Ma juba kontrollisin,» vastas robot rahulikult, «ja nüüd tulin ma teie mõlemaga 
rääkima.» 

«Oo!» Powell tundis ennast ebamugavalt. «Istu siis. Ei, mitte sellele toolile. Sellel üks jalg 
logiseb, ja sa ei ole just kergekaallane.» 

Robot istus ja ütles vaikselt: «Ma jõudsin otsusele.» 

Donovan tõmbus süngeks ja pani oma võileiva jäänused kõrvale. «Kui see puudutab seda 
lollakat... » 

Kannatamatult sundis Powell ta vaikima. «Jätka, Cutie. Me kuulame sind.» 

«Ma kulutasin kaks viimast päeva pingsaks sisemiseks analüüsiks,» ütles Cutie, «ja tulemused 
on ülimalt huvitavad. Ma lähtusin ainsast kindlast eeldusest, mida ma võisin paikapidavaks 
lugeda. Ma eksisteerin, kuivõrd ma mõtlen...» 

Powell oigas: «Oh, Jupiter, robotist Descartes!» 

«Kes on Descartes?» nõudis Donovan. «Kuule, kas me peame siin istuma ja seda metallist 
hullu kuulama ...» 

«Ole vait, Mike!» 

Cutie jätkas häirimatult: «Ja kohe tekkis küsimus: mis on minu olemasolu põhjus?» 

Powell pigistas hambad kokku: «Sa oled narr. Ma ju ütlesin sulle, et sa oled meie tehtud.» 
«Ja kui sa meid ei usu,» lisas Donovan, «võtame me sind meeleldi koost lahti!» 

Robot sirutas vannutavalt käsi. «Ma ei usu midagi käsu peale. Hüpoteesi peab tõestama, 
muidu ei ole tal väärtust, ja oletus, et teie olete mind teinud, käib kõigi loogikaseaduste 
vastu.» 

Powell pani käe rahustavalt Donovani rusikale. «Miks sa nii arvad?» 

Cutie naeris. See oli väga ebainimlik naer, kõige masinlikuni heli, mis temalt kuuldud. Terav, 
katkendlik ja tundetu ning korrapärane nagu metronoomi tiksumine. 

«Vaadake ennast,» ütles ta viimaks. «Ma ei ütle seda mitte põlastusest, aga vaadake ennast! 
Te olete tehtud ainest, mis on pehme ja lõtv, nõrk ja vastupidavuseta ning sõltub orgaanilise 
aine väikese kasuteguriga hapendumisest.» Ta näitas sõrmega Donovani võileiva Jaanustele. 
«Te langete perioodiliselt teadvuseta olekusse ning kõige väiksemgi temperatuuri, õhurõhu, 
niiskuse või kiirgustuge-vuse muutus mõjub teie töövõimele. Teie olete hädaabinõu. 

Mina aga olen täiuslik toode. Ma absorbeerin vahetult elektrienergiat ja kasutan seda peaaegu 
sajaprotsendiliselt. Ma olen tehtud tugevast metallist, olen alati teadvusel ja talun hästi 
äärmuslikke keskkonnatingimusi. Need faktid koos enesestmõistetava eeldusega, et ükski 
olend ei saa luua endast kõrgemat olendit, löövad teie rumala hüpoteesi pihuks ja 
põrmuks.» 

Donovani vaikselt pomisetud vandesõnad muutusid kuuldavaks, kui ta vihaselt püsti hüppas. 
«Kuule, sa vana rauasünnitis, kes sind siis tegi, kui mitte meie?» 

Cutie noogutas väärikalt: «Väga õige, Donovan. See oli tõepoolest järgmine küsimus. Minu 
looja pidi ilmselt olema minust võimsam ja järelikult jäi üle ainult üks võimalus. » 

Inimesed olid pahvid ja Cutie jätkas: «Mis on selle laama elu keskuseks? Mida me kõik 
teenime? Mis köidab kogu meie tähelepanu?» Ta jäi lootusrikkalt ootama. 

Donovan pööras imestunud näo oma kaaslase poole: «Vean kihla, et see plekkpeaga tola 
räägib energiamuundajast.» 

«On seetõsi, Cutie?» irvitas Powell. 

«Ma räägin Issandast,» kõlas terav, külm vastus. Donovan möirgas naerda ja ka Powell ei 
suutnud tõsiseks jääda. 

Cutie tõusis püsti ja tema põlevad silmad käisid ühelt mehelt teisele. «Just nimelt, ia ma ei 
imesta, et te keeldute uskumast. Ma olen kindel, et teie kaks ei jää siia kauaks. Powell ise 
ütles, et algul teenisid Issandat ainult inimesed, siis tulid robotid lihttöö iaoks ia lõpuks mina 
ise kõike seda juhtima. Faktid on vaieldamatult õiged, aga seletus täiesti ebaloogiline. Kas te 
tahate teada nende taha peidetud tõde?» 

«Lase käia. Cutie. Sa teed head nalja.» 

«Algul lõi Issand inimesed kui kõige kergemini loodava madalama tüübi. Järk-iärgult asendas 
ta nad kõrgema tüübi — robotitega ja lõpuks lõi minu, et ma täidaksin viimaste inimeste koha. 
Nüüdsest peale teenin Issandat mina.» 

«Seda sa küll ei tee.» ütles Powell teravalt. «Sa oled vait ia täidad meie 'käske, kuni me oleme 
veendunud, et sa oskad energiamuundajat juhtida. Saad aru! See on muundaja, mitte Issand! 


Kui sa meid ei rahulda, siis me lammutame sind ära. Ja nüüd, palun, võid minna. Ja võta 
kaasa need andmed ning kanna need korralikult kartoteeki. » 

Cutie võttis talle ulatatud graafikud ning lahkus sõnagi lausumata. Donovan nõjatus vastu 
tooli seljatuge ja surus oma jämedad sõrmed juustesse. 

«Selle robotiga saab veel päevi näha. Ta on püstihull.» 

Muundaja uinutav põrin oli aparaadiruumis tugevam ning sekka kostis Geigeri loendajate 
plõksumist ja paari-teistkümne väikese signaallambi suminat. 

Donovan keeras teleskoobile selja ja süütas valguse. «Neljanda jaama kiir jõudis 
Marsile õigel ajal. Meie võime nüüd ennast välja lülitada.» 

Powell noogutas hajameelselt. «Cutie on masinaruumis. Ma annan signaali ja ta hoolitseb 
selle eest. Vaata, Mike, mis sa arvad nendest arvudest?» 

Donovan heitis pilgu paberitele ja vilistas. «Ma nimetaksin seda gammakiirguse kasvuks. 
Näib, et Päike raevutseb.» 

«Jah,» kõlas mõru vastus, «ja meie oleme elektrontormi puhul halvas seisus. Meie Maale 
suunatud kiir jääb otse tema teele.» Ta lükkas tooli pahuralt eemale. «Jama! Peaks ainult 
niikaua vastu, kuni vahetus siia jõuab, aga sinna on veel kümme päeva aega. Kuule, Mike, 
mine alla ja hoia Cutiel silm peal, eks?» 

«Olgu peale. Viska mulle paar mandlit.» Donovan püüdis talle visatud kotikese ning astus 
lifti. Lift laskus sujuvalt alla ja Donovan astus tohutu suure masinaruuni kitsale rõdule. Ta 
nõjatus, rinnatisele ja vaatas alla. Hiiglaslikud generaatorid töötasid ja vaakuum-torudest 
kostis madalat undamist, mis täitis terve jaama. 

Donovan märkas Cutie suurt helkivat kogu Marsi generaatori vaakuumtoru juures. Cutie 
jälgis tähelepanelikult, kuidas robotite rühm hoolega ja üksmeelselt töötas. 

Ja siis Donovan tardus. Võimsa vaakuumtoru kõrval kääbustena paistvad robotid rivistusid 
langetatud päi selle ette ja Cutie hakkas nende ees aeglaselt edasi-tagasi kõndima. Möödus 
viisteist sekundit ja robotid langesid üle masinamüra kostva kolinaga põlvili. 

Donovan karjatas ja jooksis kitsast trepist alla. Robotite poole tormates omandas ta nägu 
juuste värvi ja ta rusikas käed peksid õhku. 

«Mis jama see on, te ajutud ahvid? Tagasi tööle! Võtke see vaakuumtoru hoolega käsile! Kui 
ta ei ole enne päeva lõppu lahti võetud, puhastatud ja tagasi kokku pandud, sulatan ma 
teie ajud vahelduvvooluga känkrasse.» Mitte ükski robot ei liikunud kohalt! 

Isegi Cutie, kes ainsana seisis rea lõpus püsti, vaikis ja ta silmad vaatasid kuhugi hiigelmasina 
tumedasse sisemusse. 

Donovan müksas tugevasti lähimat robotit. «Tõuse püsti!» möirgas ta. 

Robot kuuletus aeglaselt. Tema fotoelektrilised silmad vaatasid etteheitvalt inimesele otsa. 
«Ei ole teist Issandat peale Issanda,» ütles ta, «ja OT-1 on tema prohvet.» 

«Mis?» Donovan tajus teda vaatavat kahtkümmend paari mehhaanilisi silmi, ja kakskümmend 
karedat häält dekla-meerisid pidulikult: 

«Ei ole teist Issandat peale Issanda ja OT-1 on tema prohvet!» 

«Ma kardan,» segas Cutie sel hetkel vahele, «et mu sõbrad alluvad nüüd kõrgemale olendile 
kui teie.» 

«Kuradilegi nad ei allu! Käi siit minema! Sinuga õiendan ma hiljem, aga need elavad nukud 
võtan kohe käsile. » 

Cutie raputas aeglaselt oma rasket pead. «Mul on kahju, et te ei mõista mind. Need siin on 
robotid ja see tähendab, et nad on mõtlevad olendid. Nad usuvad nüüd Issandat,-sest ma 
kuulutasin neile tõde. Kõik robotid usuvad. Nad kutsuvad mind prohvetiks.» Ta langetas pea. 
«Ma olen küll vääritu, aga võib-olla. .. » 


Donovan sai jälle hääle tagasi. «Tõsi või? Vaat kui tore! Tõesti suurepärane! Las ma ütlen 
sulle midagi, sa plekkpaavian. Ei ole olemas ühtegi Issandat ega tema prohvetit ja ei teki üldse 
küsimust, kes siin käsutab. Said aru?» Ta hääl paisus möirgeks: «Ja nüüd käi välja!» 

«Ma kuulan ainult Issandat.» 

«Käi põrgusse oma Issandaga!» sülitas Donovan vastu vaakuumtoru. «Nii teen ma su 
Issandaga! Täida käsku!» 

Cutie ja teised robotid ei öelnud midagi, aga Donovan tundis tekkinud pinget. Külmad 
liikumatud silmad tume-nesid ja Cutie näis jäigem kui kunagi varem. 

«Pühaduseteotus,» sosistas ta erutatud metalse häälega. 

Kui Cutie talle lähenes, tundis Donovan järsku hirmu. Robot ei saa olla vihane, aga Cutie 
silmad olid mõistatuslikud. 

«Vabandage mind, Donovan,» ütles robot, «aga te ei VÕJ enam siia jääda. Nüüdsest peale on 
teil ja Powellil keelatud tulla juhtimis- ja masinaruumi.» 

Ta tegi tumma Žesti ning samal hetkel surusid kaks robotit Donovani käed vastu külgi. 

30 

Donovan jõudis vaevalt ahhetada, kui tundis ennast õhku tõstetavat ja galopis trepist üles 
viidavat. 

Gregory Powell jooksis käsi rusikasse surudes mööda puhketuba edasi-tagasi. Ta heitis uksele 
raevuka pilgu ja pöördus siis Donovani poole. 

«Mis kuradi pärast sa pidid sülitama?» 

Mike Donovan istus sügaval tugitoolis ja lõi vihaselt vastu käetugesid. «Mis ma pidin selle 
elektrifitseeritud puuslikuga siis tegema? Ma ei kavatse alistuda ühelegi masinale, mille ma 
olen oma kätega kokku pannud.» 

«Ei,» kõlas sapine vastus, «aga nüüd oled sa puhketoas ja kaks robotit valvavad ukse taga. 
Eks ole, see ei ole ju alistumine?» 

Donovan urises: «Oota, kuni me jõuame baasi. Kellelgi läheb see veel kalliks maksma. Need 
robotid peavad meie sõna kuulama. See on teine seadus.» 

«Mis see jutt maksab! Nad ei kuula meie sõna. Ja selleks on võib-olla mõni põhjus, mille me 
avastame liiga hilja. Muuseas, kas sa tead, mis meiega tehakse, kui me tagasi baasi jõuame?» 
Ta jäi Donovani tooli ette seisma ja vaatas talle vihaselt otsa. 

«Mis - siis?» 

«Oh, ei midagi erilist! Saadetakse ainult kahekümneks aastaks tagasi Merkuuri 
kaevandustesse või siis Cerese vanglasse.» 

«Mis sa räägid?» 

«Elektrontorm on tulemas. Kas sa tead, et tema tsenter tabab täpselt Maale suunatud kiirt? Ma 
just lõpetasin arvutused, kui robot mind mu toolilt ära tiris.» 

Donovan muutus järsku kahvatuks. «Söögu mind Saturn.» 

«Ja kas sa tead, mis võib juhtuda kiirega, sest torm tuleb vägev? Ta hakkab hüppama nagu 
tagaaetav kirp. Kui juhtimisseadmete juures on ainult Cutie, läheb ta fookusest välja, ning 
aidaku siis taevas Maad ja meid.» 

Enne kui Powell jõudis lõpetada, tormas Donovan metsikult vastu ust. See avanes ja inimene 
lõi ennast ära vastu liikumatut -teraskätt. 

Hajameelselt vaatas robot hingeldavat, rähklevat inimest. «Prohvet ei luba teil väljuda. Palun 
jääge siia.» Ta tõukas käega ja Donovan lendas tagasi. Samal hetkel ilmus 

koridoris nähtavale Cutie. Ta käskis tunnimeestel lahkuda, astus puhketuppa ja sulges 
vaikselt ukse. 

Donovan pöördus hingepõhjani nördinult Cutie poole: «Asi on läinud juba liiga kaugele! See 
farss läheb sulle kalliks maksma!» 


«Palun ärge ärrituge,» vastas robot rahustavalt. «Kunagi see pidi nagunii sündima. Saage aru, 
et te olete kaotanud oma funktsiooni.» 

«Vabandust,» sirutas ennast välja Powell, «mida sa mõtled funktsiooni kaotamise all?» 
«Enne minu loomist,» vastas Cutie, «teenisite Issandat teie. See eesõigus kuulub nüüd minule 
ja teie olemasolu ainuke põhjus on kadunud. Kas see ei ole iseenesestmõistetav? » 

«Mitte täiesti,» vastas Powell kibedalt. «Ja mis hakkame nüüd meie sinu arvates 
tegema?» 

Cutie ei vastanud kohe. Ta vaikis, nagu mõtleks, sirutas siis käe ja pani selle Powelli õlale. 
Teise käega võttis ta Donovanil piha ümbert kinni ja tõmbas teda ligemale. 

«Ma armastan teid kahte. Te olete viletsa mõtlemisvõimega alamad olendid," aga ma tunnen 
teie vastu poolehoidu. Te teenisite Issandat hästi ja ta tasub teile selle eest. Nüüd, kus teie 
teenistusaeg on lõppenud, ei eksisteeri te tõenäoliselt enam kaua, aga niikaua, kui te olete 
olemas, antakse teile süüa, riideid ja ulualust, tingimusel, ette ei lähe juhtimis- ja 
masinaruumi.» 

«Ta saadab meid pensionile, Greg!» ulgus Donovan. «Võta ometi midagi ette. See on 
häbistav!» 

«Kuule, Cutie, meie ei saa sinuga nõustuda. Meie oleme peremehed. See jaam on 
inimolendite kätetöö. Meiesar-naste inimolendite, kes elavad Maal ja teistel planeetidel. Jaam 
on ainult energia ülekandja. Sina oled ainult... Ah, jama ... » 

Cutie raputas tõsiselt pead: «Need on teil lihtsalt kinnisideed. Miks te nii väga ripute oma 
absoluutselt väära arusaamise küljes elust? Isegi kui arvestada, et mitteroboteil puudub 
mõtlemisvõime, jääb ikka problemaatiliseks  ...» 

Ta hääl kustus ja Donovan sõnas raevuka sosinaga: «Kui sul ainult oleks lihast ja verest nägu, 
siis lööksin mata sisse.» 

Powell näppis vurre ning ta silmad tõmbusid pilukile. 

«Kuule, Cutie, kui ei oleks olemas niisugust asja nagu Maa, kuidas sa siis seletad pilti, mida 
sa näed teleskoobis?» 

«Vabandust?» 

Inimene naeratas: «Jäidki vahele? Sa oled pärast enda kokkupanemist mõnikord vaadanud 
teleskoopi. Kas sa ei ole tähele pannud, et mõned helendavad täpid muutuvad teleskoobis 
ketasteks?» 

«Oh, jaa. Loomulikult. See on lihtne suurendus, et täpsemalt kiirt suunata.» 

«Miks ei muutu siis ka tähed samavõrra suuremaks?» 

«Te mõtlete teisi punkte? Neile ju ei suunata kiiri ja seepärast pole vaja neid suurendada. Isegi 
teie, Powell, peaksite suutma neid asju mõista.» 

Powell vaatas kurvalt lakke. «Aga sa näed ju veel teisi tähti läbi teleskoobi. Kust need 
tulevad? Püha Jupiter, kust need tulevad?» 

Cutie sai pahaseks: «Kuulge, Powell, kas te arvate, et ma pean oma aega raiskama füüsikalise 
seletuse otsimisele meie instrumentide optiliste illusioonide jadks? Mis maksavad meie 
meelte tunnistused puhta mõtlemise heleda valguse kõrval?» 

«Kuule!» nõudis Donovan ja rebis end lahti Cutie sõbralikust, ent raudtugevast hoidest, 
«lähme asja tuuma juurde. Miks on kiired üldse olemas? Me anname sulle hea ja loogilise 
seletuse. Suudad sa paremini seletada?» 

«Kiired,» kõlas halastamatu vastus, «saadab välja Issand, ja tal on sellega kindlasti oma 
eesmärk. On asju,» tõstis ta silmad vagalt taeva poole, «millesse me ei pea süvenema. Selles 
osas püüan ma ainult teenida ja mitte küsimusi esitada.» 

Powell istus aeglaselt maha ja kattis näo värisevate kätega. «Mine ära, Cutie. Mine ära ja 
lase mul mõtelda.» 


«Ma saadan teile süüa,» lubas Cutie lahkelt. Vastuseks kõlas ainult oie ja robot lahkus. 
«Greg,» sosistas Donovan kähedalt, «meil on vaja tegevusplaani. Me peame tabama teda nii, 
ettaei ootagi, ja ta läbi põletama. Kontsentreeritud lämmastikhapet tema liigestesse...» 
«Ära ole loll, Mike. Loodad sa, et ta laseb meid happega ligi? Me peame temaga rääkima. Me 
peame teda veenma, et ta laseks meid lähema neljakümne kaheksa tunni jooksul 
juhtimisruumi, või me oleme omadega läbi.» 

Võimetus vihas sööstis ta edasi-tagasi. «Muidugi, kes tahab robotiga vaielda. See on... 
see ON...» 

«Alandav,» lõpetas Donovan. 

«Hullem!» 

«Pea!» puhkes Donovan naerma. «Milleks vaielda. Parem näitame talle! Monteerime ühe 
roboti tema silma all kokku. Siis peab ta kõik oma sõnad tagasi võtma.» 

Powelli näole ilmus aeglaselt laienev naeratus. 

Donovan jätkas: «Ma tahaksin näha selle juhmardi nägu, kui me roboti kokku oleme 
pannud!» 

Roboteid valmistati loomulikult Maal, aga nende kosmosesse saatmine oli palju lihtsam 
kohapeal kokku monteeritavate osade kaupa. See likvideeris ka võimaluse, et mõni valmis 
robot satuks Maa peal ringi hulkuma, mis puhul aktsiaseltsil «U. S. Robots» oleks tulnud 
tegemist teha Maal kehtivate rangete robotivastaste seadustega. 

Seepärast langes Powelli ja Donovani taoliste meeste õlule robotite kokkumonteerimise raske 
ja keeruline ülesanne. 

Powell ja Donovan ei olnud selle töö tõsidust nii selgesti veel tajunud, nagu sel päeval, kui 
nad pidid montee-rimisruumis looma roboti Issanda prohveti OT-1 valvsate silmade all. 
Robot, lihtne MC mudel, lamas peaaegu valmina laual. Kolmetunnilise töö tulemusena 
puudus nüüd veel ainult pea ning Powell tegi vahe, et pühkida laupa, ning heitis pilgu Cutie 
poole. 

See, mis ta nägi, ei olnud kuigi julgustav. Cutie oli istunud kolm tundi vaikselt ja liikumatult 
ning tema ilmetu nägu oli nüüd hoopis läbitungimatu. 

Powell ohkas: «Paneme aju sisse, Mike.» 

Donovan avas tihedasti suletud konteineri ja võttis õli-vannist väiksema kasti. Avanud selle, 
tõstis ta vahtkummist pesast välja metallkera. 

Ta hoidis seda hellalt, sest see oli kõige keerulisem inimese poolt loodud mehhanism. Kera 
plaatinast koore all oli positronaju, mille õrna, ebapüsivasse struktuuri olid loodud 
neuronkanalid, mis asendasid robotil kaasasündinud informatsiooni. 

Kera läks täpselt laual lamava roboti peaõõnde. Ta kaeti sinise metalliga ja keevitati kinni 
väikese aatomileegiga. 

floolikalt pandi kohale ja kruviti kõvasti kinni fotoelektrilised silmad ning kaeti õhukese 
teraskõva plastmassiga. 

Robot ootas veel ainult elustavat kõrgepingevoolu-sähvatust, ja Powell peatas oma käe lülitil. 
«Vaata nüüd, Cutie. Vaata hoolega.» 

Ta vajutas lülitile ning kostis ragisev müra. Kaks inimest kummardusid murelikult oma 
loomingu kohale. 

Esialgu oli märgata ainult nõrka liikumist — roboti jäsemed tõmblesid. Siis tõusis pea, robot 
toetus küünarnukkidele ja libistas end kohmakalt laua pealt maha. Ta samm oli kobav ja 
seotud kõne asemel tõi ta kuuldavale paar ragisevat häälitsust. 

Lõpuks omandas ta ebakindel ja kõhklev hääl kuju: «Ma tahan tööle hakata. Kuhu pean ma 
minema?» 


Donovan hüppas ukse juurde. «Mine trepist alla,» ütles ta. «Seal öeldakse sulle, mis 
teha.» 

MC robot kadus ja kaks inimest jäid üksi ikka veel liikumatu Cutiega. 

«Noh,» küsis Powell naeratades, «kas sa nüüd usud, et meie sinu tegime?» 

Cutie vastus oli lühike ja selge. «E1,» ütles ta. 

Powelli naeratus tardus ja kadus aeglaselt. Donovani suu jäi lahti. 

«Vaadake,» jätkas Cutie rahulikult, «te ainult panite kokku juba valmis osad. Te tegite seda 
märkimisväärselt hästi — küllap instinkti abil —, aga see ei olnud tõeline roboti loomine. 
Need osad on loonud Issand.» . 

«Need osad,» kähistas Donovan, «on valmistatud Maal ja on siia saadetud.» 

«Nonoh,» vastas Cutie rahustavalt, «ei maksa vaielda.» 

«Ei, mina tahan vaielda!» kargas inimene lähemale ja haaras roboti metallkäest kinni. «Kui sa 
loeksid raamatukogus raamatuid, siis sa saaksid asjast aru ja sul ei jääks vähimatki 
kahtlust.» 

«Raamatuid? Ma olen nad kõik läbi lugenud. Nad on väga arukalt kirjutatud.» 

Powell torkas vahele: «Kui sa oled neid lugenud, mis siis enam rääkida. Sa ei saa eitada nende 
olemasolu. Kindlasti ei saa.» 

Cutie häälest kostis kahetsus: «Andestage, Powell, aga ma ei pea neid õige informatsiooni 
allikaks. Ka nemad on loodud Issanda poolt ja määratud teile, aga mitte minule.» 

«Miks sa nii arvad?» nõudis Powell. 

«Mina olen võimeline tuletama Tõde algpõhjustest, sest ma olen mõtlev olend. Teil on küll 
mõistus, aga teie ei mõtle ja seepärast on teie jaoks vaja sobivalt kohandatud olemasolu 
seletust. Ja Issand andis teile selle. Kahtlemata on väga hea, et ta andis teile need 
naeruväärsed mõtted kaugetest maailmadest ja inimestest. Teie mõistus on võib-olla liiga 
puudulik Absoluutse Tõe jaoks. Kuna te aga usute raamatuid Issanda tahtel, ei hakka ma 
teiega rohkem vaidlema.» 

Lahkudes vaatas ta tagasi ja ütles sõbralikult: «Ärge muretsege. Looja süsteemis on ruumi 
kõigile. Teil, vaestel inimestel, on oma koht, ja kuigi see on tähtsusetu, saate te oma tasu, kui 
täidate seda hästi.» 

Ta lahkus Issanda prohveti pühalikul ilmel ja kaks inimest hoidusid teineteisele otsa 
vaatamast. 

Lõpuks sundis Powell ennast ütlema: «Lähme magama, Mike. Ma annan alla.» 

Donovan küsis summutatud häälel: «Kuule, Greg, kas sulle ei paista, et järsku on hoopis 
temal õigus? Ta räägib nii veendunult, et ma ... » 

Powell vaatas talle otsa: «Ära ole narr. Sa näed, et Maa on olemas, kui järgmisel nädalal tuleb 
vahetus ja meie peame oma naha turule viima.» 

«Jupiteri nimel, siis me peaksime püüdma midagi teha.» Donovan peaaegu nuttis. «Ta ei usu 
ei meid, ei raamatuid ega oma silmi.» 

«Ei,» ütles Powell kibedalt, «ta on mõtlev robot, olgu ta neetud. Ta usub ainult loogikat, ja 
viga on selles, et... »ta hääljäi kurku kinni. «Et?» õhutas Donovan. 

«Sa võid rangelt loogilise aruteluga tõestada kõike, mida soovid, kui sa ainult valid sobivad 
postulaadid. Meil on omad ja Cutiel on omad.» 

«Võtame siis kähku tema postulaadid omaks. Homme puhkeb torm.» 

Powell ohkas nõrgalt: «See ei lähe läbi. Postulaadid on rajatud iseenesestmõistetavusele ja 
neid usutakse. Ükski asi siin maailmas ei saa neid kõigutada. Ma lähen magama. » 
«Põrgusse! Maei saa magada.» 

«Mina ka ei saa. Aga põhimõtte pärast võin ma ometi proovida.» 

Kaksteist tundi hiljem oli uni ikka veel praktiliselt seostamatu teoreetiline võimalus. 


Torm saabus täpselt graafiku järgi ja Donovani õitsev nägu muutus kahvatuks, kui ta 
tõstis väriseva sõrme. Harjasesse kasvanud ja kuivade huultega Powell sikutas 
meeleheitlikult vurre. 

Mõnes teises olukorras oleks torm pakkunud ülitoredat vaatepilti. Kiirete elektronide voog lõi 
energiakii-rega lõikudes tillukeste eredate sädemetena helendama. Kaugusse sirutuv kiir oli 
täis sädelevaid, tantsivaid kübemeid. 

Energiakiir näis seisvat kindlalt, aga mehed teadsid palja silmaga vaatlemise väärtust. 
Sajandiku millisekundi suurusest, silmale nähtamatust kõrvalekaldest oli küllalt, et paisata kiir 
fookusest kaugele välja ja muuta sajad ruutmiilid Maad söestunud varemeiks. 

Ja juhtimispuldis istus robot, keda ei huvitanud kiir, fookus, Maa ega midagi muud peale tema 
Issanda. 

Tund läks tunni järel. Inimesed vahtisid välja hüpnootilises vaikuses. Ja siis tuhmusid 
valgusesähvatused ning kustusid. Torm oli lõppenud. 

Powelli hääl oli kõlatu: «Möödas.» 

Donovan oli langenud rahutusse urine ja Powelli väsinud silmad vaatasid teda kadedusega. 
Korduvalt süttis signaallamp, aga inimene ei pööranud sellele tähelepanu. Sel kõigel polnud 
enam mingisugust tähtsust! Võib-olla oli Cutiel õigus, et ta on ainult alam olend tellimise 
peale tehtud mõistuse ja eluga, mis on kaotanud otstarbe. 

Ta tahtis, et see oleks nii. 

Tema ees seisis Cutie. «Te ei vastanud signaalile, seepärast tulin ma siia.» Ta kõneles 
vaikselt. «Te ei näe head välja ja ma kardan, et teie eksistents hakkab lõpule jõudma. Kas te 
siiski ei tahaks vaadata täna saabunud telegramme?» 

Powell taipas uduselt, et robot teeb sõbraliku žesti, võib-olla süümepiina leevendamiseks 
inimeste vägivaldse eemaldamise pärast jaama juhtimiselt. Powell võttis lehed ja heitis neile 
mittemidaginägeva pilgu. Cutiel näis olevat hea meel. «Issanda teenimine on loomulikult väga 
suur eesõigus. Aga ärge olge liiga mures, et ma teid asendasin. » 

Powell = lehitses mehhaaniliselt pabereid, kuni ta 

tuim pilk peatus peenel punasel kriipsul, mis lookles üle joonelise paberi. 

Ta vaatas ja vaatas üksisilmi. Ta hoidis paberit kõvasti mõlemas käes, ja tõusis püsti, ikka 
veel seda joont vaadates. Teised lehed langesid märkamatult põrandale. 

«Mike! Mike!» Ta raputas pööraselt Donovani. «Ta hoidis fookuses!» 

Donovan elustus. «Mis? Kus?» Ja ka tema jäi pärani silmi seda graafikut vahtima. 

«Mis viga on?» segas vahele Cutie. 

«Sa hoidsid kiire fookuses,» kogeles Powell. «Kas sa tead seda?» 

«Fookuses? Mis see on?» 

«Sa hoidsid kiire täpselt vastuvõtu jaamale suunatult, kümnetuhandiku millisekundi 
täpsusega.» «Mis vastuvõtujaamale?» 

«Maakeral asuvale vastuvõtujaamale,» kihistas Powell. «Sa hoidsid seda fookuses.» 

Cutie pöördus solvunult kõrvale. «Teie vastu on võimatu lahke olla. Ikka samad viirastused. 
Ma lihtsalt hoidsin kõik mõõteriistad tasakaalus, vastavalt Issanda tahtele». 

Ta kogus mahapillatud paberid kokku ja lahkus külmalt. Kui ta oli läinud, ütles Donovan: 
«Olgu ma neetud!» 

«Mis me nüüd teeme?» pöördus ta Powelli poole. 

Powell oli väsinud, aga ülevas meeleolus. «Mitte midagi. Ta tõestas, et võib jaama täiesti 
iseseisvalt juhtida. Ma ei ole iial näinud nii hästi vastuvõetud elektron-tormi.» 

«Aga kõik on veel lahendamata. Sa kuulsid, mis ta rääkis Issandast. Me ei või...» 
«Kuule, Mike, ta täidab Issanda käske, mida ta saab numbrilaudadelt ja aparaatide 
graafikutelt. Kõiki neid järgime ka meie. Tegelikult seletab see ka tema keeldumist meile 
kuuletuda. Kuuletumine on teine seadus. Inimeste kaitsmine on esimene seadus. Kuidas saab 


ta kaitsta inimesi ohu eest, ükskõik kas ta taipab seda või ei? Loomulikult energiakiire 
stabiilsuse säilitamisega Ta teab, et ta suudab seda kindlamalt kui meie, sest ta väidab, et on 
kõrgem olend. Järelikult peab ta meid juhtimisruumist eemal hoidma. See tuleneb vältimatult 
robootika seadustest.» 

Loomulikult, aga asi pole selles. Me ei või lubada tal edasi ajada seda tobedat jama 
Issandast.» 

«Miks?» 

«Aga kes on enne kuulnud midagi nii tobedat? Kuidas võime me usaldada jaama tema 
kätesse, kui ta ei usu Maa olemasolu?» 

«Kas ta suudab jaama juhtida?» 

«Jah, aga... » 

«Kas pole siis ükskõik, mida ta usub?» 

Naerul näoga sirutas Powell käed välja ja langes selili voodisse. Ta magas. 

Oma kergesse lennuskafandrisse pugedes ütles Powell: «See on väga lihtne. Siia võib tuua 
ükshaaval uusi OT-sid ja varustada neid automaatse väljalülitamisega nädala pärast. Nädalast 
on küllalt, et õppida... hm... Issanda teenimist tema prohvetilt. Siis viiakse nad teise jaama ja 
äratatakse ellu. Võiks kaks OT-d... » 

Donovan avas kiivri näokatte ja porises: «Jää vait ja kaome siit. Vahetus ootab, ja ma ei saa 
enne rahu, kui näen oma silmaga Maad ja tunnen tema pinda jalge all, et tema olemasolus 
kindlalt veenduda.» 

Tema sõnade ajal avanes uks ning Donovan sulges nägu krimpsutades kiivri ja pööras Cutiele 
selja. 

Robot astus tasakesi nende poole ja tema hääles kõlas kurbus: «Te lähete ära?» 

Powell nooksas peaga: «Meie asemele tulevad teised.» 

Cutie ohkas, nagu undaks tuul pingul traatides. «Teie teenistusaeg on läbi ja surm tulemas. 
Ma ootasin seda, aga... Olgu, Issanda tahtmine sündigu.» 

Niisugune matusetoon ärritas Powellit. «Hoia oma kaastunne endale, Cutie. Me läheme 
Maale, mitte teise ilma.» 

«Hea, et te nii arvate,» ohkas Cutie uuesti. «Nüüd ma näen, kui tark on see illusioon. Ma ei 
katsuks kõigutada teie usku isegi siis, kui ma seda suudaksin.» 

Ta lahkus kaastunde kehastusena. 

Powell turtsatas ja andis Donovanile märku. Hermeetiliselt suletud kohvrid käes, suundusid 
nad õhulüüsi. 

Vahetuslaev oli maandumisplatvormil ja vahetusmees Franz Müller tervitas neid rõhutatud 
viisakusega. Donovan vastas hooletu noogutusega ja läks piloodikabiini Sam Evansilt 
juhtimist üle võtma. 

39 

Powell jäi juttu ajama. «Kuidas tunneb end Maa?» See oli konventsionaalne küsimus ja 
Müller andis konventsionaalse vastuse: «Ikka veel keerleb.» «Tubli,» ütles Aowell. 

Müller silmitses teda. ««U. $S. Robotsi» sellid on välja nuputanud uue tüübi. 
Multiplitseeritud robot.» 

«Mis asi?» 

«Multiplitseeritud robot. Selle peale on sõlmitud suur leping. See on mõeldud kaevanduste 
jaoks asteroididel. Koosneb juhtrobotist ja kuuest talle alluvast robotist. Nagu sõrmed.» 
«Kas seda on juba katsetatud?» küsis Powell murelikult. 

Müller naeratas: «Ma kuulsin, et oodatakse teid.» 

Powelli käed tõmbusid rusikasse. «Käigu põrgu, meile on puhkust vaja.» 

«Küll te saate. Ma arvan, et kaks nädalat.» 


Valveteenistuseks valmistudes tõmbas Müller kätte rasked kindad ja ta tihedad kulmud 
tõmbusid koomale. «Kuidas see uus robot töötab? Võib teda usaldada? Muidu ma ei lase 
teda juhtimispuldi ligigi.» 

Powell viivitas vastusega. Ta silmitses ülbet preislast jonnakalt kuklasse aetud pead katvatest 
lühikeseks pügatud juustest kuni tardunult valvel seisvate jalgadeni ja teda läbis puhta rõõmu 
tulv. 

«Robot on väga tubli,» ütles ta aeglaselt. «Ma ei usu, et teil tuleb juhtimisseadmetega palju 
tegemist teha.» 

Ta naeratas ja astus kosmoselaeva. Muller jääb siia mitmeks nädalaks. 


III. VALELIK 


Alfred Lanning süütas hoolikalt sigari, aga ta sõrmeotsad värisesid kergelt. Ta hallid kulmud 
rippusid silmade kohal ja ta kõneles läbi suitsupilvede. 

«Ta loeb tõepoolest mõtteid, võtku teda kurat! Aga miks?» Ta vaatas matemaatik Peter 
Bogerti otsa. «Noh?» 

Bogert silus mõlema käega oma tumedaid juukseid. «See on juba kolmekümne neljas robot 
RB tüübist, mille me oleme valmistanud. Kõik eelmised on vastanud täpselt projektile.» 
Kolmas mees laua ääres kortsutas kulmu. Milton Ashe oli noorim mees aktsiaseltsi «U. S. 
Robot £ Mechanical Men» juhtkonnas ja oli oma positsioonile väga uhke. 

«Kuulge, Bogert. Kokkumonteerimisel ei tehtud algusest lõpuni väikseimatki viga. Selle eest 
võin ma pea anda.» 

Bogerti paksudele huultele ilmus üleolev naeratus. «Kas tõesti? Kui te võite vastutada kogu 
monteerimis-protsessi eest, siis soovitan ma teile ametikõrgendust anda. Täpse arvestuse 
kohaselt koosneb ühe positronaju valmistamine seitsmekümne viiest tuhandest kahesaja 
kolmekümne neljast eri operatsioonist. Iga operatsiooni õnnestumine sõltub viiest kuni saja 
viiest tegurist. Kui ka üks neist normist kõrvale kaldub, läheb aju praaki. Ma tsiteerin meie 
oma töötajate jaoks väljaantud meelespead, Ashe.» 

Milton Ashe punastas, aga neljas hääl ei lasknud tal vastata. 

«Kui me mõtleme siin üksteist süüdistama hakata, siis ma lahkun.» Susan Calvin hoidis 
kõvasti kokkupandud käsi süles ja peened kortsud tema kitsaste kahvatute huulte ümber 
süvenesid. «Meil on tegu mõtteid lugeva robotiga, ja minu arvates on kõige tähtsam jälile 
saada, kust ta on võtnud oma telepaatilised võimed. Karjudes «Teie süü! Minu süü!» ei jõua 
me lahendusele karvavõr-ragi lähemale,» 

Tema külmad, hallid silmad peatusid Ashe'il ja ta naeratas. 

Ka Lanning naeratas, ja naeratus koos pikkade valgete juuste ning pisikeste teraste silmadega 
andis talle alati piibliprohveti ilme. «Teil on õigus, doktor Calvin.» 

Ta hääl muutus energiliseks: «Meie põhiprobleem on kokkuvõetult järgmine. Me oleme 
valmistanud positron-aju, mis peaks eelduste kohaselt olema täiesti normaalne, millel on aga 
mingil põhjusel tähelepanuväärne võime vastu võtta inimese ajulaineid. Kui me teaksime, 
millest see on tingitud, tähendaks see tähtsaimat robootikaalast edusammu aastakümnete 
jooksul. Esialgu me ei tea, aga me peame seda teada saama. Selge?» 

«Kas ma tohin teha ühe ettepaneku?» palus Bogert. «Laske tulla!» 

«Ma soovitaksin RB-34 olemasolu saladuses pidada. Vähemalt niikaua, kuni me oleme selle 
sõlme lahti harutanud, — matemaatikuna võin ma öelda, et see on kuratlik sõlm. Ja ma arvan, 
et saladust tuleb pidada ka ülejäänud kaastööliste ees. Meie kui osakondade juhatajad 
peaksime selle probleemiga toime tulema, ning mida vähem inimesi sellest teab... » 
«Bogertil on õigus,» ütles doktor Calvin. «Nagunii on robotivastane propaganda pärast seda 
märgatavalt elavnenud, kui muudeti «Planeetidevahelist koodeksit» ja lubati roboteid enne 


kosmosesse saatmist tehases katsetada. Kui lipsab välja üksainus sõnagi mõtteid lugevast 
robotist, enne kui me saame teatada, et me seda nähtust täielikult kontrollime, võib tõusta 
kenake lärm.» 

Lanning imes sigarit ja noogutas tõsiselt. Siis pöördus ta Ashe'i poole: «Ma mäletan, Ashe, te 
ütlesite, et olite siis üksi, kui esmakordselt tabasite, et teie mõtteid loetakse.» 

«Ma olin üksi ja ei toibu elu lõpuni sellest ehmatusest. RB-34 oli just monteerimislaualt maha 
võetud ja pidi tulema alla minu. juurde, Obermann oli kuhugi läinud ja seepärast viisin ma ta 
ise alla katsetustuppa, see tähendab hakkasin viima.» Ashe peatus ja kõver naeratus värises ta 
huultel. «Kuulge, kas keegi teist on mõttes vestelnud, ilma etta ise seda teaks?» 

Keegi ei vastanud ning ta jätkas: «Teate, sellest ei saa esialgu arugi. Ta lihtsalt rääkis minuga, 
täiesti loogiliselt ja arusaadavalt, ning alles siis, kui ma olin juba peaaegu 

katsetustoa ukse taha jõudnud, taipasin, et ma pole öelnud sõnakestki. Ma küll mõtlesin palju, 
aga see pole ometi sama! Ma panin ta sinna luku taha ja jooksin Lanningu juurde. Ihu lõi 
värisema, kui ma taipasin, et see robot kõndis minu kõrval ja vahtis rahulikult mu mõtetesse 
ning soris neid!» 

«Ma kujutan seda ette,» ütles Susan Calvin mõtlikult. Veidra kiindumusega püsis ta pilk 
Ashe'il. «Me oleme nii väga harjunud oma mõtteid varjatuks pidama.» 

Lanning segas kärsitult vahele: «Järelikult teame sellest ainult meie neljakesi. Väga hea! Me 
peame kõik süstemaatiliselt läbi uurima. Ashe, teie kontrollige montee-rimisliin üle — 
algusest lõpuni. Põhjalikult. Jätke kõrvale kõik operatsioonid, milles ei olnud tõenäolist 
võimalust vea tekkimiseks. Tehke nimestik kõigist operatsioonidest, kus võis viga tekkida, 
märkige ära selle iseloom ja võimalik suurus.» 

«Ränk ülesanne,» ühmas Ashe. 

«Loomulikult! Aga te võite kõik oma abilised selle kallal tööle panna, nii palju kui te 
vajalikuks peate, ning ka sellest pole õnnetust, kui te planeeritud ajaga välja ei tule. Ainult 
keegi ei tohi teada, miks nad seda tööd teevad. Kas saite aru?» 

«Hm-hm, jah.» Noor insener naeratas virilalt. «Ikkagi on see tubli tükk tööd.» 

Lanning pöördus koos tooliga Calvini poole. «Doktor Calvin, teie töö on teisesuunaline. Teie 
olete meie robo-psühholoog, teie peate uurima robotit ennast. Katsuge jälile saada, kuidas ta 
mõtteid loeb. Uurige, mis veel on seotud tema telepaatiliste võimetega, kui kaugele nad 
ulatuvad, kuidas nad mõjustavad tema mentaliteeti, ja eriti seda, kas nad on mingil moel 
kahjustanud tema tavalisi RB omadusi. Usun, et teil on ülesanne selge.» 

Lanning ei jäänud doktor Calvini vastust ootama. 

«Mina juhin kõiki töid ja töötan tulemused matemaatiliselt läbi.» Ta tõmbas ägedalt sigarit ja 
pomises läbi suitsu: «Bogert muidugi aitab mind.» 

Bogert poleeris oma lihavate sõrmede küüsi ja ütles pehmelt: «Nojah. Natuke ma seda asja 
ikka jagan.» 

«Mina lähen ja. hakkan pihta.» Ashe lükkas oma tooli tagasi ja tõusis. Tema meeldiv 
nooruslik nägu kõverdus irveks. «Mulle anti kõige sandim osa, nii et on parem siit kaduda ja 
tööle hakata.» 

Ta pomises midagi segast hüvastijätuks ja lahkus. 

Susan Calvin vastas vaevumärgatava noogutusega, aga ta pilk saatis Ashe'i ukseni ja ta ei 
vastanud, kui Lanning uratas ja ütles: «Kas te tahate kohe minna RB-34 vaatama, doktor 
Calvin?» 

Uksehingede tasast kiiksumist kuuldes tõstis RB-34 oma fotoelektrilised silmad raamatust, ja 
kui Susan Calvin lävele ilmus, oli robot juba püsti. 

Susan Calvin peatus, et kohendada uksel suurt silti «Sissekäik keelatud», ja pöördus siis 
roboti poole. 


«Herbie, ma tõin sulle veidi lugemist hüper-aatomi-mootoritest. Tahad sa neid vaadata?» 
RB-34 ehk Herbie võttis tema käest kolm rasket raamatut ja avas ühe tiitellehe: 

«Hm-h. «Hüperatoomika teooria».» Ta pomises midagi endamisi raamatut lehitsedes ja 
ütles siis hajameelselt: 

«Istuge, doktor Calvin. Mul kulub ainult paar minutit.» 

Psühholoog istus ja jälgis teraselt Herbiet, kes istus teisele poole lauda ja vaatas raamatud 
süstemaatiliselt läbi. 

Poole tunni pärast pani Herbie raamatud kõrvale: «Ma tean, miks te need tõite.» 

Doktor Calvini suunurk tuksatas: «Seda ma kartsin. Sinuga on raske töötada, Herbie. Sa oled 
minust alati sammu võrra ees.» 

«Nende raamatutega on sama lugu mis eelmistegagi. Nad lihtsalt ei huvita mind. Teie 
käsiraamatud ei sisalda mitte midagi. Teie teadus on ainult suur hulk kokkukogutud fakte, mis 
on omavahel liidetud kuidagiviisi väljamõeldud teooriaga. Kõik see on nii lootusetult lihtne, 
et vaevalt tasub läbilugemist. 

Mind huvitab hoopis teie ilukirjandus. Teosed, milles käsitletakse inimlike motiivide ja 
emotsioonide suhteid.» 

Ta võimas käsi tegi viimaste sõnade ajal ebamäärase liigutuse. 

Doktor Calvin sosistas: «Ma arvan, et ma saan aru.» 

«Te teate, et ma loen mõtteid,» jätkas robot, «aga te ei oska ette kujutada, kui keerulised nad 
on. Ma ei suuda kõigest aru saada, sest mu mõistusel on inimeste mõistusega liiga vähe ühist. 
Aga ma püüan, ja romaanide lugemine aitab mind.» 

«Seda küll, aga ma kardan, et kui sa loed läbi mõne südantlõhestavate tunnetega üleujutatud 
kaasaegse sentimentaalse romaani,» tema häälest kostis kibedusenoot, «siis sa leiad, et 
tõelised mõtted nagu meie omad on igavad ja hallid.» 

«Sugugi mitte!» 

Selle ootamatult energilise vastuse peale hüppas Susan Calvin püsti. Ta tundis, et punastab, ja 
mõtles erutatult: «Ta teab seda!» 

Herbie rahunes kiiresti ja pomises madalal häälel, millest oli peaaegu kadunud metallikola: 
«Aga muidugi ma tean seda, doktor Calvin. Kuidas saan ma mitte teada, kui te alati sellele 
mõtlete.» 

Susan Calvini nägu oli jäik. «Oled sa sellest kellelegi rääkinud?» 

«Loomulikult mitte!» kõlas siiralt üllatunud vastus. «Keegi ei ole seda minult küsinud.» 
«Ma usun, et sa pead mind lolliks,» pahvatas Susan Calvin. 

«Ei! See on normaalne emotsioon.» 

«Võib-olla sellepärast ongi ta nii loll.» Susan Calvini häält täitis igatsev nukrus. 
Teadlasekesta alt ilmus nähtavale naine. «Mind ei või just meeldivaks nimetada.» 

«Kui te mõtlete füüsilist meeldivust, siis selle üle ei ole ma suuteline otsustama. Aga ma tean, 
et on olemas ka teisi võimalusi meeldida.» 

«Ma ei ole enam noor.» Doktor Calvin peaaegu ei kuulnud roboti sõnu. 

«Te ei ole veel neljakümnenegi,» käis robot peale mureliku visadusega. 

«Kolmkümmend kaheksa, kui lugeda aastaid, aga vähemalt kuuskümmend, kui võtta aluseks 
mu tunded ja vaated elule. Ega ma siis ilmaasjata psühholoog ei ole.» 

Ta jätkas kibestunult: «Ja tema on napilt kolmkümmend viis, ning välimuse ja käitumise järgi 
veel palju noorem. Arvad sa, et ta näeb minus midagi muud peale selle ... peale selle, mis ma 
olen?» 

«Te eksite!» Herbie teraskäsi lõi kõlavalt vastu plastmassist lauaplaati. «Kuulake mind... 
» 


Aga hingevalu Susan Calvini pilgus muutus raevukaks leegiks ja ta kähvas vihaselt: «Miks 
ma peaksin sind kuulama? Mis sa üldse sellest asjast tead, sina . .. sina masin? Ma olen sulle 
ainult uurimisobjekt. Ainult huvitav mardi- 

kas, kelle mõtteid sa lahkad. Suurepärane näide nurjunud lootustest, eks? Peaaegu sama hea 
kui sinu romaanid.» Tema hääl mattus kuiva nuuksumisse ja vaikis. 

Robot ehmus sellest tunnetepurskest. Ta vangutas vabandavalt pead. «Kuulake mind, palun. 
Ma võin teid aidata, kui te lasete mul rääkida.» 

«Kuidas?» kõverdusid Susan Calvini huuled. «Annad sa mulle head nõu?» 

«Ei, mitte seda. Ma lihtsalt tean, mida teised inimesed mõtlevad, näiteks Milton Ashe.» 
Saabus pikk vaikus ja Susan Calvin langetas pilgu. «Ma ei taha teada, mis ta mõtleb,» 
kähistas ta. «Ole vait.» 

«Ma arvan, et te siiski tahate teada, mis ta mõtleb.» 

Susan Calvini pea oli ikka rinnal, aga ta hingamine muutus ikka kiiremaks. «Sa räägid 
mõttetusi,» sosistas ta. 

«Miks peaksin ma mõttetusi rääkima? Ma tahan teid aidata. Ma tean, mis Milton Ashe teist 
mõtleb... » Ta peatus. 

Ja psühholoog tõstis pead: «Noh?» 

«Ta armastab teid,» ütles robot rahulikult. 

Doktor Calvin ei öelnud terve minuti jooksul ühtegi sõna. Ta ainult vaatas robotile otsa. Siis 
ütles ta: «Sa eksid! Kindlasti sa eksid! Miks peaks ta mind armastama?» 

«Aga ta armastab. Niisugust tunnet ei saa varjata, vähemalt mitte minu eest.» 

«Aga ma olen ju nii... nii...» Tajäi kogeldes vait. 

«Ta vaatab rohkem kui ainult välist kesta, ta imetleb teistes inimestes intellekti. Milton Ashe 
ei ole mees, kes otsiks abiellumiseks ainult ilusat näolappi.» 

Susan Calvin tabas ennast kiiresti silmi pilgutamast ja enne suu avamist hinge tõmbamast. 
Aga ta hääl värises siiski: «Ta ei ole seda iial mingisugusel viisil välja näidanud.» 

«Kas te olete talle kunagi selleks võimalust andnud?» «Kuidasmoodi? Mulle ei ole pähegi 
tulnud, et...» «Näete siis!» 

Psühholoog vaikis mõtlikult ja vaatas siis järsku üles: «Poole aasta eest külastas teda siin 
tehases üks tüdruk. Minu meelest oli ta ilus — sale ja blond. Aga loomulikult oskas ta vaid 
hädavaevu kaks ja kaks kokku liita. Ashe puges terve päeva nahast välja, et tüdrukule selgeks 
teha, kuidas robotid on ehitatud. Ja oleks ta sellest vähematki taibanud! Kes see oli?» 
Viimased sõnad kõlasid kalgilt. 

Herbie vastas kõhklematult: «Ma tean, kellest te räägite. See on Milton Ashe'i onutütar ja 
nende vahel, uskuge mind, ei ole mingisuguseid romantilisi tundeid.» 

Susan Calvin tõusis peaaegu tütarlapseliku kergusega. «Kas see ei ole veider? Täpselt 
sedasama oleksin ma tahtnud mõnikord salaja soovida, aga tegelikult ei ole ma sellele iial 
mõelnud. Niisiis on see kõik tõsi.» 

Ta jooksis Herbie juurde ja surus kahe käega roboti rasket külma kätt. «Tänan sind, Herbie.» 
Ta hääl oli tungiv, kähe sosin: «Ära räägi sellest mitte kellelegi. Las see olla meie saladus, ja 
veel kord suur tänu.» Nende sõnadega pigistas ta kramplikult Herbie liikumatuid metallsõrmi 
ja lahkus. 

Herbie istus aeglaselt tagasi oma poolelijäänud romaani taha ja ei olnud kedagi, kes oleks 
lugenud tema mõtteid. 

Milton Ashe ringutas aeglaselt ja mõnuga, nii et ta liikmed rägisesid ja ta ise ägises, ning 
põrnitses siis doktor Peter Bogerti poole. 


«Kuulge,» ütles ta, «ma olen nüüd juba nädal aega peaaegu magamata töötanud. Kui kaua 
peab see veel kestma? Te ütlesite, kui ma ei eksi, et lahendus peitub positronidega 
pommitamises vaakuumkambrisD.» 

Bogert haigutas viisakalt ja silmitses huviga oma valgeid käsi. «Nii küll. Ma sain otsa peale.» 
«Ma tean, mis tähendavad niisugused sõnad matemaatiku suust. Saate te varsti valmis?» 
«Kõik — sõltub...» 

«Millest?» Ashe vajus toolile ja sirutas oma pikad jalad välja. 

«Lanningust. Vanamees ei ole minuga nõus. Ta hakkab ajast, maha jääma, see on ta viga. Ta 
kummardab maatriks-mehhaanikat nagu jumalat, aga see probleem nõuab palju võimsamat 
matemaatilist aparatuuri. Aga Lanning on väga kangekaelne.» 

Ashe pomises uniselt: «Aga miks mitte küsida Herbie käest ja sellega terve probleem 
lahendada?» 

«Küsida roboti käest?» kerkisid Bogerti kulmud. 

«Miks mitte? Kas vanatüdruk ei ole teile rääkinud?» 

«Kas -mõtlete Calvinit?» 

«Jah. Susiet ennast. Ta väidab, et robot on matemaatikageenius. Arvutab peast kolmekordseid 
integraale ja magusroaks pistab kinni tensoranalüüsi.» 

Matemaatik vaatas Ashe'ile skeptiliselt otsa: «Kas te räägite tõsiselt?» 

«Tulgu jumal mulle appi! Häda on ainult selles, et seo neetud rauakolu ei armasta matti. 
Meelsamini loeb ta sopakaid. Te peaksite nägema seda rämpsu, millega Susie teda lõbustab: 
«Leegitsev kirg» ja «Armastus kosmoses».» 

«Doktor Calvin ei ole meile sellest sõnagi rääkinud.» 

«Ta ei ole veel lõpetanud roboti uurimist. Te teate, missugune ta on. Ta armastab kõike 
salajas hoida, kuni mõne suure avastusega välja tuleb.» 

«Teile ta siis rääkis?» 

«Me lihtsalt sattusime lobisema. Ma olen teda viimasel ajal palju näinud.» Ta ajas silmad 
pärani ja kortsutas kulmu. «Ütelge, Bogie, ega te ei ole viimasel ajal meie lugupeetud daami 
juures midagi märganud?» 

Bogert hakkas poisikeselikult itsitama: «Ta värvib oma huuli, kui te seda mõtlete.» 
«Kurat võtku, värvib jah. Samuti on ta hakanud tarvitama ruuži, puudrit ja ripsmevärvi. Ta on 
täitsa vaatamisväärsus. Aga asi ei ole selles. Ma ei oska täpselt seletada. Pange tähele, kuidas 
ta kõneleb. Nagu oleks rõõmus millegi üle.» Ashe mõtles veidi ja kehitas siis õlgu. 

Teine mees tegi kahemõttelise grimassi, mis tuli üle viiekümneaastase teadlase kohta hästi 
välja: «Võib-olla on ta armunud?» 

Ashe'i silmad vajusid uuesti kinni. «Te olete loll, Bogie. Minge ja rääkige Herbiega. Mina 
tahan siia jääda ja magama heita.» 

«Olgu nii! Ma küll ei soovi eriti, et robot õpetaks mulle minu tööd, aga ma ei usugi, et ta 
sellega hakkama saaks.» 

Ashe'ilt kostis vastuseks ainult mahedat norinat. 

Herbie kuulas tähelepanelikult, kui Bogert, käed taskus, teeseldud ükskõiksusega kõneles. 
«Vaata neid arvutusi ja ütle, mis sa neist arvad. Mulle räägiti, et sa taipad neid asju, ja ma 
küsin sinu käest rohkem uudishimu kui millegi muu pärast. Minu tõestuses on, tõsi küll, 
mõned kahtlased kohad, millega Lanning ei taha nõustuda, ja üldpilt on ikka veel üsna 
lünklik.» 

Robot ei vastanud ja Bogert küsis: «Noh?» 

Herbie uuris kritseldatud numbreid. «Ma ei näe ühtegi viga.» 

«Ega sa sellest enam edasi minna ei saa?» 

«Ma parem ei proovigi. Teie olete parem matemaatik kui piina ja ma ei taha midagi valesti 
teha.» 

Bogerti naeratusse ilmus enesega rahulolu. «Nii maumbes arvasingi. See on 
keeruline värk. Jätame selle.» Ta kortsutas paberilehed kokku, viskas need prügitorusse ja 
pöördus lahkuma, aga mõtles siis järele. «Muuseas ...» Robot ootas. 

Bogertil näis olevat raske rääkida. «On üks asi, mida sa ... võib-olla... võiksid...» Ta peatus. 
Herbie ütles rahulikult: «Teie mõtted on väga segi, aga nad puudutavad ilma vähemagi 
kahtluseta doktor Lan-ningut. Niimoodi kõhelda on rumal, sest niipea, kui teie peas tekib 
mõte, tean ma, mis te tahate küsida.» 

Matemaatik silus harjunud liigutusega oma libedaid juukseid. «Lanning on peaaegu 
seitsmekümnene,» ütles ta, nagu seletaks see kõik. 

«Ma tean seda.» 

«Ja ta on olnud direktor peaaegu kolmkümmend aastat.» Herbie noogutas jaatavalt. 
Bogerti hääl muutus armastusväärseks: «Ja nüüd võiksid sa ehk teada, kas. .. kas ta järsku ei 
mõtle pensionile minekule. Võib-olla on ta tervis kehv, võib-olla on tal mõni muu põhjus... 
» 

«Võib-olla,» ütles Herbie, ja see oli kõik. 

«Kas sa siis tead?» 

«Muidugi.» 

«Oh... võid sa mulle seda öelda?» 

«Jah, kui te küsite.» Robot rääkis täiesti ükskõikselt. «Ta juba andis lahkumisavalduse.» 
«Mis?» hüüatas Bogert ja see kõlas nagu järsk sõnatu häälitsus. «Ütle veel üks kord.» 
«Ta on juba pensionil,» vastas robot rahulikult, «aga otsus ei ole veel jõustunud. Ta ootab 
veel. . . minu probleemi lahendamist. Kui see on lõpetatud, siis on ta täiesti valmis direktori 
kabinetti järglasele üle andma.» 

Bogert tõmbas kiiresti hinge. «Ja kes on tema järglane? Kas sa seda tead?» Ta oli Herbiele 
väga lähedal ja ta silmad vaatasid lummatult roboti mitte midagi väljendavatesse 
tumepunastesse fotoelektrilistesse silmadesse. 

Aeglaselt langesid sõnad: «Teie olete uus direktor.» Bogerti nägu lõtvus nõrgaks 
naeratuseks. «Seda on 

kasulik teada. Ma olen seda lootnud ja oodanud. Tänan, Herbie.» 

Sel ööl istus Peter Bogert kirjutuslaua taga kuni kella viieni ning juba kell üheksa oli ta jälle 
platsis. Riiul tema laua kohal tühjenes käsiraamatutest ning tabelitest, kui ta neid üksteise järel 
lappas. Valmis leheküljed tema ees olid visad siginema, tema jalad aga uppusid kägardatud 
paberilehtede virna. 

Täpselt keskpäeval põrnitses ta viimast lehekülge, hõõrus verd täisvalgunud silmi, haigutas ja 
kehitas õlgu. «Kuradi kurat. Asi läheb iga reaga järjest hullemaks.» 

Ta pöördus avaneva ukse hääle peale ja noogutas Lan-ningule, kes astus sisse, kõpsutades 
sõrmenukke üksteise vastu. 

Direktor vaatas korratut tuba ja ta kulmud tõmbusid kortsu. 

«Uus tee?» küsis ta. 

«Ei,» kõlas trotsiv vastus. «Mis siis vanal viga on?» 

Lanning ei vaevunud vastama ja heitis ainult ühe kiire pilgu pealmisele paberilehele Bogerti 
laual. Sigarit süüdates ütles ta läbi tikuleegi: 

«Kas Calvin ei rääkinud teile robotist? Ta on matemaatikageenius. Lihtsalt imetlusväärne.» 
Peter Bogert turtsatas valjult: «Nii ma kuulsin. Aga jäägu Calvin parem oma 
robopsühholoogia juurde. Ma eksamineerisin Herbiet matis ja ta sai suure vaevaga jagu 
integraalarvutusest.» 

«Calvin arvab teisiti.» 


«Ta on peast põrunud.» 

«Ka mina arvan teisiti.» Direktori silmad tõmbusid ähvardavalt  pilukile. 

«Teie?» kalgistus Bogerti hääl. «Mis te räägite?» 

«Ma töötasin Herbiega terve tänase hommiku ja ta oskab teha asju, millest teie ei ole 
kuulnudki.» 

«Kas tõesti?» 

«Te olete kole skeptiline.» Lanning võttis kuuetaskust paberilehe ja tõmbas selle lahti. «See ei 
ole ju minu käekiri, ega?» 

Bogert uuris suuri nurgelise käekirjaga märkmeid, mis katsid paberi. «On see Herbie töö?» 
«Õge! Ja kas te märkate, et ta on kasutanud kahekümne teises võrrandis teie 
teisendusmeetodit. Siit tuleneb,» 

koputas Lanning kollase küünega vastu viimast rida, «samasugune järeldus, nagu tegin 
minagi, aga neli korda lühema ajaga. Teil ei ole õigust jätta arvestamata Lin-geri efekti 
positronidega pommitamisel.» 

«Ma ei jätnud seda arvestamata. Jumala pärast, Lanning, kas te ei taipa, et see taandub...» 
«Oh jaa. Te seletasite seda. Te kasutasite Mitchelli teisendusi, eks? Need aga antud juhul ei 
sobi.» 

«Miks ei sobi?» 

«Esiteks sellepärast, et te kasutate hüperimaginaar-arve.» 

«Mis see siia puutub?» ' 

«Sel juhul Mitchelli võrrandid ei kehti...» 

«Olete põrunud või? Lugege uuesti läbi Mitchelli originaalartikkel ajakirjas «Transactions 
of the Far...».» 

«Ei kavatsegi. Ma ütlesin teile juba alguses, et mulle ei meeldi tema tõestusmeetod, ja Herbie 
toetab selles osas mind.» 

«Las see traadipuntrast masinavärk lahendab siis teile terve ülesande ära,» karjus Bogert. 
«Milleks takerduda kõrvalküsimustesse? » 

«Siin ongi kogu raskus. Herbie ei suuda ülesannet lahendada. Ja kui tema ei suuda, siis ei 
suuda ka meie ainult oma jõuga. Ma kavatsen probleemi üle anda Riiklikule Keskusele. Meil 
on ta juba üle pea kasvanud.» 

Tooli ümber lükates kargas Bogert püsti. Ta oli näost tulipunane ja lõrises: «Mitte midagi 
taolist te ei tee.» 

Ka Lanningul tõusis veri näkku. «Kas te püüate mulle ette kirjutada, mida ma ei või teha?» 
«Just,» kõlas julge vastus. «Ma olen selle probleemi peaaegu lahendanud ja teie ei tohi mul 
seda käest võtta. Arvate, et ma ei näe teid läbi, te ussitanud kuivik? Te laseksite ennem oma 
nina peast lõigata, kui minul roboti telepaatia probleemi lahendamise au omandada.» 

«Te olete viimane idioot, Bogert. Veel hetk, ja te lendate distsipliinirikkumise eest kohalt!» 
Lanningu alumine huul värises vihast. 

«Jälle üks asi, mida te ei saa teha, Lanning. Teil ei ole saladusi mõtteid lugeva roboti ees ja 
sellepärast pidage meeles, et ma tean teie pensionileminekust.» 

Tuhk Lanningu sigari otsas värises ning kukkus ja sigarise tagantjärele. «Mis... mis...?» 
Bogert kihistas kahjurõõmsalt: «Ja mina olen uus direk- 

tor, pidage seda meeles. Ma tean seda, ärge lootkegi, et ei tea. Kurat võtaks, Lanning, 
nüüdsest peale käsutan siin mina, või teil läheb nii pahasti nagu ei kunagi vareni elus.» 
Lanning sai oma hääle tagasi ja möirgas täiest kõrist: «Te olete vallandatud, kas kuulete! 
Kohe praegusest hetkest peale. Te olete omadega läbi, kas saate aru!» 


Naeratus teise mehe näol laienes: «Mis te ilmaaegu karjute. See asi ei aita teid. Trumbid on 
minu käes. Ma tean, et te olete pensionile läinud. Herbie ütles seda mulle ju tema teab seda 
otse teie enda käest.» 

Lanning sundis ennast rahulikult kõnelema. Ta nägi välja väga, väga vana. Näost, millel puna 
oli andnud maad vanaduse koltumusele, vaatasid väsinud silmad. «Ma tahan Herbiega 
rääkida. Ta ei saanud teile midagi niisugust öelda. Te mängite kõrget mängu, Bogert, aga 
mina paljastan teie blufi. Tulge minuga kaasa.» 

Bogert kehitas õlgu: «Herbie juurde? Hüva! Kuradi tore!» 

Samuti täpselt keskpäeval tõstis Milton Ashe pilgu kaunis abitult joonistuselt ja küsis: «Kas 
saite põhimõttest aru? Ma ei oska korralikult joonistada, aga umbes nii ta välja näeb. 
Suurepärane majake, ja ma saan ta peaaegu jumalamuidu.» 

Susan Calvin vaatas teda õrnalt. «Tõesti imeilus,» ohka-ta. «Ma olen sageli mõelnud, et ka 
mulle meeldiks ... » Ta hääl kustus. 

«Loomulikult pean ma ootama, kuni ma puhkuse saan, jätkas Ashe elavalt ja pani pliiatsi 
kõrvale. «Sinna on veel kaks nädalat, aga Herbie pärast ei ole praegu enam midagi kindel.» 
Ta pilk jäi peatuma oma küüntele. «Muide, sellega on veel üks asi seotud, aga... see on 
saladus.» 

«Siis ei maksa öelda.» 

«Ah, see on ükskõik. Tegelikult mind otse kisub kelk legi rääkima, ja teie olete siin kõige 
usaldusväärsem isik. Ta naeratas häbelikult. 

Susan Calvini süda kloppis, aga ta ei julgenud sõnag öelda. 

Ashe tõmbas oma tooli lähemale ja tasandas hääle usalduslikuks sosinaks: «Tegelikult ei ole 
see maja mõeldu; ainult minule. Ma abiellun!» 

Siis hüppas ta toolilt püsti: «Mis teiega on?» 

«Ei midagi!» Hirmus pööritustunne kadus, aga Calvinil Oli raske rääkida. «Abiellute? Te 
tahate öelda...» 

«Aga muidugi. On ka juba viimane aeg. Kas mäletate seda tüdrukut, kes suvel siin käis? 
Temaga! Aga te olete näost valge. Te ... » 

«Pea valutab!» Susan Calvin lükkas Ashe'i nõrgalt eemale. «Viimasel ajal piinavad mind 
peavalud. Ma... ma soovin teile muidugi õnne. Ma olen väga rõõmus. .. » Oskamatult 
pealepandud ruuž paistis kriitvalgelt näolt välja kahe inetu punase plekina. Silmade ees 
hakkas uuesti kõik ringi käima. «Palun andke mulle andeks... » 

See oli ainult nõrk pomin ja Susan Calvin komberdas midagi nägemata toast välja. Katastroof 
oli juhtunud järsku nagu unes ning unenäolise õudusega. 

Aga kuidas sai see nii olla? Herbie ju ütles... 

Ja Herbie teab! Ta võib mõtteid lugeda! 

Ta leidis ennast hingetult vastu uksepiita nõjatumas ja Herbie metallnäkku vahtimas. Ta pidi 
olema roninud kahe korruse treppidest üles, aga ta ei mäletanud seda. Ta oli katnud selle 
vahemaa ühe hetkega nagu unes. 

Nagu unes! 

Ja Herbie liikumatud silmad vaatasid talle otsa ning näisid paisuvat suurteks luupainajalikeks 
keradeks. 

Herbie rääkis ja Susan Calvin tundis oma huulte vastu surutud külma klaasi. Ta neelatas, 
võpatas ja hakkas veidi juba ümbrust tajuma. 

Herbie rääkis, ja ta hääl oli erutatud, nagu kannataks ta, oleks hirmunud või vabandaks millegi 
pärast. 

Aegamööda hakkas Susan Calvin sõnadest aru saama. ;<See on unenägu,» ütles robot, «ja te 
ei tohi seda uskuda. Varsti te ärkate ja naerate enda üle. Ta armastab teid, ma kinnitan seda. 
Tõesti armastab! Aga mitte siin! Mitte praegu! See on illusioon.» 


Susan Calvin noogutas ja ütles sosinal; «Jah! Jah!» Ta haaras Herbie käest, liibus selle vastu 
ja kordas ikka ja jälle: «See ei ole tõsi, eks? Ei ole tõsi, eks?» 

Ta ei mäletanud, kuidas ta täielikult teadvusele tuli, aga see oli nagu tulek varjude maailmast 
eredasse päikesevalgusesse! Ta lükkas roboti endast eemale, tõukas V|haga teraskätt ja ta 
silmad olid pärani lahti. 

«Mis sa minuga teed?» Ta hääl muutus kriiskamiseks. «Mis sa minuga teed?» 

Herbie taganes. «Matahtsin aidata.» 

Psühholoog vaatas talle otsa: «Aidata? Öeldes mulle, et see on unenägu? Püüdes teha minust 
skisofreenikut?» Teda läbis hüsteeriline võbin. «See ei ole unenägu! Kuigi mi tahaksin, et 
see oleks unenägu!» 

Ta tõmbas järsult hinge. «Pea! Oh... oh, ma taipan. Püha taevas, see on ju nii ilmne!» 
Roboti hääles kõlas hirm: «Ma pidin seda tegema.» 

«Ja mina uskusin sind! Ma ei oleks iial arvanud.. .» 

Ukse tagant kostvad valjud hääled sundisid teda vaikima. Värisevate kätega pöördus ta 
kõrvale, ja kui Bogeit ning Lanning sisse astusid, oli ta juba akna juures. Kumbki mees ei 
märganudki teda. 

Nad pöördusid korraga Herbie poole. Lanning vihasel; ja kannatamatult, Bogert külmalt ja 
sardooniliselt. Esimesena hakkas rääkima direktor: 

«Herbie, kuula nüüd mind.» 

Robot jäi tähelepanelikult vanale direktorile otsa vaatama: «Jah, doktor Lanning.» 

«Oled sa rääkinud minust doktor Bogertile?» 

«Ei, härra,» kõlas aeglane vastus, ning naeratus Bogert näol kustus. 

«Mis see tähendab?» küsis Bogert ja trügis oma ülemu sest ette. Ta seisis harkis jalu roboti 
ees. «Korda, mis s; mulle eile ütlesid!» 

«Ma ütlesin, et. .. » ja Herbie jäi vait. Tema sisemuse väreles pehmekõlaliselt 
metalldiafragma. . 

«Kas sa ei öelnud, et ta on pensionile läinud?» möirga Bogert. «Vasta mulle!» 

Bogert tõstis ähvardavalt käe, aga Lanning tõukas t. kõrvale: «Kas te tahate teda valetama 
sundida?» 

«Te kuulsite, Lanning. Ta hakkas «jah» ütlema aga peatus. Käige eest ära! Ma tahan temalt 
tõde katti saada.» 

«Ma ise küsin temalt!» pöördus Lanning roboti poole «Ära ärritu, Herbie. Kas ma olen 
pensionile läinud?» 

Herbie vaatas teda vaikides ja Lanning kordas mure ükult: «Kas ma olen pensionile läinud?» 
Robot raputa vaevumärgatavalt pead. Pikk ootamine ei andnud rriidag rohkemat. 

Kaks meest vaatasid teineteisele otsa ja vaen nende SÜ mis oli peaaegu füüsiliselt tajutav. 
«Mis kuradi lugu see on!» pahvatas Bogert. «Kas see 

robot on tummaks jäänud? Kuule, monstrum, kas sa oskad rääkida?» 

«Ma oskan rääkida,» vastas robot kohe. 

«Siis vasta küsimusele. Ütlesid sa mulle või ei, et Lanning on pensionile läinud? Kas ta ei ole 
siis pensionile läinud?» 

Uuesti saabus vaikus, mille katkestas Susan Calvini naer toa teisest otsast. Ta naeris kiledalt 
ja peaaegu hüsteeriliselt. 

Mõlemad matemaatikud võpatasid ning Bogert pilutas silmi: «Teie siin? Mis asja te 
naerate?» 

Susan Calvini hääl ei olnud päris loomulik: «Ma ei naera midagi. Ma lihtsalt ei olnud ainuke, 
kes vahele jäi. Kas see pole saatuse iroonia, et kolm maailma suurimat robootika eriteadlast 


langevad samasse lihtsasse lõksu?» Ta hääl katkes ja ta surus oma kahvatu käe vastu laupa. 
«Naerda ei ole siin midagi.» 

Seekord vaatasid mehed teineteisele küsivalt otsa. «Mis lõksust te räägite?» küsis Lanning 
jäigalt. «Kas Herbiel on midagi viga?» 

Susan Calvin pöördus aeglaselt meeste poole: «Ei, temal ei ole midagi viga, viga on meis 
endis.» Ta keeras järsult roboti poole ja kriiskas: «Kasi minema! Mine teise toanurka, kao mu 
silmist!» 

Herbie vajus Susan Calvini raevuka pilgu all kokku ja komberdas kolksuval sammul eemale. 
Lanningu hääl oli vaenulik: «Mis see tähendab, doktor Calvin?» 

Susan Calvin vaatas meestele otsa ja ütles pilkavalt: «Kindlasti te teate robootika esimest 
põhiseadust.» 

Mõlemad mehed noogutasid korraga. «Loomulikult,» ütles Bogert väljakutsuvalt. «Robot ei 
tohi inimest ohustada ega lasta inimesel oma tegevusetuse tagajärjel kannatada saada.» 

«Kui kaunilt öeldud,» irvitas Calvin. «Aga mis mõttes kannatada?» 

«Noh ... igas mõttes.» 

«Täpselt! Igas mõttes. Aga kuidas on tunnete haavamisega? Kuidas on enesearmastuse 
riivamisega? Kuidas on Purustatud lootustega? Kas need on ohutud asjad?» . Lanning 
kortsutas kulmu: «Mida teab üks robot... » Ja jäi järsku vait. 

«Kukkusite sisse, eks? See robot loeb mõtteid. Kas te 

tõesti arvate, et ta ei tea midagi meie hingehädadest. Kas teile ei tulnud pähe, et kui talt 
midagi küsitakse, siis annab ta selle vastuse, mida küsija soovib saada? Kas ei haavaks meid 
iga teistsugune vastus ja kas Herbie ei tea seda?» 

«Püha jumal!» pomises Bogert. 

Psühholoog vaatas teda pilkavalt. «Ma näen, et te küsisite temalt, kas Lanning on pensionile 
läinud. Te lootsite-kuulda, et on, ja seepärast andiski Herbie teile niisugust vastuse.» 

«Ja ma arvan, et seepärast ta ei vastanudki meile hetk tagasi,» ütles Lanning kõlatult. «Ta ei 
saanud vastata kummalgi viisil, ilma et oleks haavanud ühte meist.» 

Saabus lühike vaikus ja mehed vaatasid mõtlikult üle toa roboti poole, kes küürutas toolil 
raamatukapi kõrval, pea käte vahel. 

Susan Calvin vaatas üksisilmi põrandale. «Ta teadis seda kõike. See... see saatan teab iga 
viimast kui asja, ka seda kus tehti viga tema monteerimise juures.» Ta silmad olid tumedad ja 
mõtlikud. 

Lanning vaatas üles: «Nüüd te küll eksite, doktor Calvin. Ta ei tea, kus tehti viga. Ma küsisin 
temalt.» 

«Ja mis see tähendab?» hüüdis Calvin. «Ainult seda, e: te ei tahtnud tema käest lahendust 
saada. See oleks riivanud teie enesearmastust, kui masin oleks suutnud teha midagi, mida teie 
ei suuda. Kas teie ka küsisite?» pöördus ta Bogerti poole. 

«Kaudselt,» läks Bogert näost punaseks ja hakka; köhima. «Ta ütles mulle, et teab 
matemaatikast väga vähe.» 

Lanning naeris vaikselt ja psühholoog naeratas pilkavalt. Siis ütles Susan Calvin: «Mina küsin 
temalt. Minu enesearmastust ei riiva, kui tema probleemi lahendab.» Ta hääl muutus külmaks 
ja käskivaks: «Tule siia!» 

Herbie tõusis ja lähenes kõhkleval sammul. 

Susan Calvin jätkas: «Ma arvan, et sa tead täpselt, missugusel sinu monteerimise momendil 
mõjus mingi erakordne tegur või jäi ära mõni oluline tegur?» 

«Jah,» ütles Herbie vaevu kuuldavalt. 

«Pidage,» segas Bogert vihaselt vahele. «See ei pea tingimata tõsi olema. Te lihtsalt tahate 
seda kuulda, ja see on kõik.» 

«Ärge olge loll,» vastas Calvin. «Ta teab kindlasti sama- 

palju kui teie ja Lanning kokku, sest ta oskab mõtteid jugeda. Andke talle võimalus vastata.» 
Matemaatik taandus ja Calvin jätkas: «Niisiis, Herbie, hakka pihta! Me ootame. Mu härrad, 
võtke pliiats ja paber!» 

Robot ei teinud häältki ja psühholoogi hääles kõlas võidurõõm: «Miks sa ei vasta, Herbie?» 
«Ma ei saa,» pahvatas robot järsku. «Te teate, et ma ei daa! Doktor Bogert ja doktor Lanning 
ei taha seda.» 

«Nad tahavad saada lahendust.» 

«Aga mitte minu käest.» 

Lanning segas vahele. Ta ütles aeglaselt ja selgelt: «Ära ole narr, Herbie. Me tahame, et sa 
kõik ära räägid.» Bogert noogutas lühidalt. 

Herbie hääl muutus ahastavaks: «Mis mõttega te seda ütlete? Kas te ei saa aru, et ma näen teid 
läbi? Oma sisimas ei taha te minu käest lahendust saada. Ma olen masin, elu imitatsioon — 
tänu mu positronajule, mis on inimese loodud. Te ei või mulle mõistuses alla jääda, ilma et 
see teid riivaks. See mõte istub teis sügaval ja sellest ei pääse mööda. Ma ei saa teile 
lahendust öelda.» 

«Me läheme ära,» sõnas Lanning, «ütle Calvinile.» 

«See ei muuda midagi,» hüüdis Herbie, «te teate ikka, et mina andsin vastuse.» 

Calvin alustas uuesti: «Aga sa saad aru, Herbie, et Lanning ja Bogert tahavad sellest 
hoolimata lahendust teada?» 

«Ainult omaenese jõuga,» väitis Herbie. 

«Aga nad tahavad seda teada ja fakt, et sina tead seda, aga ei ütle, haavab neid. Saad sa aru, 
eks?» 

«Jah! Jah!» 

«Ja kui sa ütled, siis sa haavad neid samuti.» 

«Jah! Jah!» Herbie taganes aeglaselt ja Susan Calvin astus järjest edasi. Mehed jälgisid neid 
tummas hämmelduses. 

Psühholoog rääkis ühetooniliselt ja aeglaselt: «Sa ei saa neile öelda, sest see haavaks neid, ja 
sa ei tohi neid haavata. Aga kui sa ei ütle neile, siis sa haavad neid, seepärast pead sa neile 
ütlema. Ja kui sa ütled, siis sa haavad neid,, ja sa ei tohi neid haavata, seepärast ei saa sa neile 
öelda; aga kui sa er ütle, siis sa haavad neid, seeparast pead sa ütlema; aga kui sa ütled, siis sa 
haavad neid, seepärast sa ei tohi öelda; aga kui sa ei ütle, siis sa 

haavad neid, seepärast pead sa ütlema; aga kui sa ütled, siis sa ... » 

Herbie surus end vastu seina ja vajus siis põlvili. «Pidage,» karjatas ta. «Varjake oma mõtteid! 
Nad on täis valu, pettumust ja vihkamist! Ausõna, ma ei tahtnud seda! Ma püüdsin aidata! Ma 
ütlesin teile, mis te tahtsite kuulda. Ma pidin seda tegema!» 

Psühholoog ei pööranud talle tähelepanu: «Sa pead neile ütlema, aga kui sa ütled, siis sa 
haavad neid, seepärast sa ei tohi öelda; aga kui sa ei ütle, siis sa haavad neid, seepärast pead 
sa ütlema, aga... » 

Herbie ulgus! 

See oli nagu väga tugev flöödiheli, järjest kõrgenev tremolo täis hukkuva hinge hirmu, mis 
täitis läbilõikavalt terve toa. 

Ja kui see vaikis, langes Herbie kokku liikumatuks metallihunnikuks. 

Bogerti nägu oli kahvatu: «On ta surnud?» 

«Ei!» purskas Susan Calvin kogu kehast vappudes metsikult naerma, «ta ei ole surnud. Ta on 
lihtsalt hull. Ma asetasin ta lahendamatu dilemma ette ja ta põles läbi. Te võite ta prügimäele 
visata, sest ta ei ütle enam iial ühtegi sõna.» 


Lanning põlvitas selle kõrval, mis oli olnud Herbie. Ta sõrmed katsusid külma liikumatut 
metallnägu ja ta värises. «Te tegite seda meelega,» pöördus ta moondunud näoga Susan 
Calvini poole. 

«Ja mis siis kui meelega? Te ei saa sinna enam midagi parata.» Ja ta jätkas kibedusepuhangus: 
«Ta oli seda ära teeninud.» 

Direktor haaras nagu halvatult seisva, liikumatu Bogerti randmest. «Lõpuks on see ükskõik,» 
ohkas ta. «Lähme, Peter. Seda tüüpi mõtleval robotil ei ole igal juhul mingit väärtust.» Ta 
silmad olid vanad ja väsinud ning ta kordas: «Lähme, Peter!» 

Doktor Susan Calvin sai oma vaimse tasakaalu mingil määral tagasi alles tükk aega pärast 
kahe teadlase lahkumist. Aeglaselt pöördusid ta silmad elusalt surnud Herbie poole ja ta nägu 
tõmbus uuesti pingule. Ta vaatas kaua robotit ning lõpuks kadus ta näolt võidurõõm ja 
asendus abitu kurbusega. Kõigist ta peas keerlevatest mõtetest tuli üle ta huulte ainult üks 
ääretult kibe sõna. 

«Valelik!» 


IV. KADUNUD ROBOT 


Hüperbaasis olid kasutusele võetud meeleheitlikud abinõud, mis meenutasid hüsteerilist 
hädakisa. 

Kehtestamise järjekorra ja ranguse järgi reastatud need niisugused: 

1) Kahekümne seitsmenda asteroidide grupi jaamades katkestati täielikult kõik tööd hüper- 
aatomimootori kallal. 

2) See osa maailmaruumi isoleeriti praktiliselt ülejäänud päikesesüsteemist. Sisse ei lastud 
kedagi ilma eriloata. Välja ei lastud kedagi ühelgi juhul. 

3) Valitsuse patrull-laevaga toodi hüperbaasi aktsiaseltsi «United States Robot 
Mechanical Men» peapsühholoog doktor Susan Calvin ja direktor matemaatika alal doktor 
Peter Bogert. 


Susan Calvin ei olnud veel kunagi maapinnalt lahkunud ja ta ei oleks soovinud lahkuda ka 
seekord. Aatomienergia ja varsti pärast seda alanud hüper-aatornimootorite ajastul oli ta 
jäänud vaikseks provintslaseks. Ta ei olnud käesolevast reisist sugugi vaimustatud ega 
uskunud ka selle hädavajalikkusesse. Seda peegeldas esimese lõunasöögi ajal hüperbaasis 
küllalt selgesti iga joon tema lihtsas keskealises näos. 

Kahvatu ja sile doktor Bogertistus lauas süüdlase ilmega. Ja uurimistööde juhi kindral 
Kallneri näolt ei kadunud hetkekski murelik ilme. 

Lõuna möödus süngelt ja järgnev kolmiknõupidamine algas hallis, tusases meeleolus. 
Läikiva kiilaspeaga Kallner, kelle paraadmundri sära ei vastanud üldisele õhkkonnale, alustas 
sunnitud otsekohesusega. 

«See on üks veider lugu. Ma tänan teid et te tulite viivitamata ja põhjust teadmata. Nüüd me 
katsume seda selgitada. Meil läks üks robot kaduma. Töö pandi seisma ja ma ei saa seda 
uuesti alustada enne, kui me ta üles leiame. 

Seni pole see õnnestunud ja me tunneme, et vajame asjatundlikku abi.» 

Tõenäoliselt taipas kindral, et tema raskest olukorrast ei saada nii lihtsalt aru. Ta jätkas 
meeleheitevarjundiga: «Ma ei räägigi meie töö tähtsusest. Üle kaheksakümne protsendi 
möödunud aasta teadusliku uurimistöö kulutustest on meie arvel... » 

«Me ju teame seda,» ütles Bogert sõbralikult. ««U. S. Robots» saab robotite kasutamise eest 
kõrget üüri.» 

Susan Calvin torkas vahele järsu, sapise küsimuse: «Miks on üks robot projekti jaoks nii 
tähtis ja miks pole teda üles leitud?» 


Näost punane kindral pöördus tema poole ja niisutas keelega huuli. «Õigust öelda me teame, 
kus ta on.» Ta jätkas peaaegu ahastavalt: «Ma pean vist asja lähemalt selgitama. Niipea kui 
robot kadus, anti häire ja kogu liikumine hüperbaasis pandi seisma. Eelmisel päeval oli 
maandunud transpordirakett ja toonud meie laboratooriumide jaoks kaks robotit. Laeval oli 
veel kuuskümmend kaks ... hm. .. sama tüüpi robotit. See arv on täiesti kindel. Selles ei ole 
vähimatki kahtlust.» 

«Ja mis see asjasse puutub?» 

«Kui see meie puuduv robot kusagilt välja ei ilmunud — ma võin kinnitada, et me oleksime 
leidnud isegi nööpnõela heinakuhjast, — tuli meil pähe üle lugeda raketis olevad robotid. 
Nüüd oli neid kuuskümmend kolm.» 

«Ja kuuekümne kolmas ongi teie ärakadunud poeg?» Doktor Calvini silmad tumenesid. 

«Jah, aga me ei oska teda teistest eraldada.» 

Niikaua kui elektrikell 1õ1 üksteist, kestis surmavaikus, ja siis ütles robopsühholoog: «Väga 
imelik.» Ta suunurgad laskusid alla. 

«Peter,» pöördus ta tigedalt oma kolleegi poole, «mis siin lahti on? Mis tüüpi roboteid 
hüperbaasis kasutatakse?» 

Doktor Bogert kõhkles ja püüdis naeratada: «Siiani on see olnud üsna delikaatne küsimus, 
Susan.» 

Susan Calvin kähvas: «Jah, siiani. Kui siin on kuuskümmend kolm üht tüüpi robotit, mille 
hulgast nad ei leia ühte kindlat, miks ei kõlba siis ükskõik missugune neist? Mis on kogu selle 
asja mõte? Miks meid välja kutsuti?» 

Bogert ütles alistunult: «Las ma räägin, Susan. Hüper- 

baasis kasutatakse roboteid, kelle aju ei ole varustatud esimese põhiseadusega selle täielikul 
kujul.» 

«Ei ole varustatud?..» vajus Calvin oma tooli sügavusse. «Ma mõistan. Kui palju neid on?» 
«Väga vähe. See oli valitsuse korraldus ja rangelt salajane. Keegi peale otseselt asjaga seotud 
inimeste juhtkonna hulgast ei tohtinud seda teada. Sind ei arvatud piende hulka, Susan. 
Mina ei ole milleski süüdi.» 

Kindral segas mõjukalt vahele: «Ma tahaksin seda küsimust natuke selgitada. Ma ei teadnud, 
et doktor Calvin ei ole asjasse pühendatud. Doktor Calvin, mul ei pruugi teile seletada, et 
Maal on alati olnud tugev robotivastane opositsioon. Valitsuse ainuke kaitse radikaalsete 
fundamentalistide vastu on fakt, et kõik robotid ehitatakse kõigutamatu esimese 
põhiseadusega, mis ei lase neil ühelgi juhul inimesele ohtlikuks muutuda. 

Aga meil oli vaja teistsuguseid roboteid. Seepärast valmistatigi mõned NS-2 tüüpi robotid, 
Nestorid, modifitseeritud esimese põhiseadusega. Saladuse säilitamiseks tehti kõik NS-2 
tüüpi robotid ilma järjekorranumbrita, modifitseeritud robotid toodi siia koos normaalsete 
robotite rühmaga ja neil oli rangelt keelatud rääkida oma iseärasusest kõrvalistele isikutele.» 
Ta näol püsis piinlik naeratus. «Nüüd aga on see kõik meie vastu pöördunud.» 

Calvin küsis süngelt: «Aga kas te olete igaühelt küsinud, kes ta on? Teie olete ometi 
täievoliline isik.» 

Kindral noogutas. «Kõik kuuskümmend kolm eitavad, et on siin töötanud, ja üks neist 
valetab.» 

«Kas tagaotsitaval robotil ei ole kulumismärke? Teised peaksid näima otse nõelasilmast 
tulnutena.» 

«Ta saabus alles möödunud kuul. Tema ja kaks äsjasaabunut pidid olema viimased, rohkem 
meil neid vaja ei läinud. Märgatavalt kulunud ta ei ole.» Kindral vangutas aeglaselt pead, ta 
silmadesse ilmus uuesti ahastus. 

«Doktor Calvin, me ei saa lasta sel raketil lahkuda. Kui esimese põhiseadusega varustamata 
robotite olemasolu saab laiemalt teatavaks ... » Oli täiesti selge, mis ta tahtis sellega öelda. 


«Hävitage kõik kuuskümmend kolm robotit,» ütles robo-psühholoog külmalt ja otsustavalt, 
«ning tehke asjale lõpp.» 

Bogert tõmbas suu viltu. «Iga roboti hävitamine tä- 

hendab kolmekümne tuhande dollarilist kahju. Ma kardan, et aktsiaseltsile see küll ei 
meeldiks. Katsume enne abi leida, Susan, kui midagi hävitama hakkame.» 

«Niisugusel puhul,» ütles Susan Calvin teravalt, «vajan ma fakte. Mis eelised on nendel 
modifitseeritud robotitel hüperbaasis kasutamiseks? Miks on just need nii väga vajalikud, 
kindral?» 

Kallner kortsutas laupa ja pühkis käega higi. «Me jäime eelmiste robotitega hädasse. Meie 
mehed töötavad küllalt palju kalgi kiirguse käes. Loomulikult on see ohtlik, kuid me kasutame 
kõiki ettevaatusabinõusid. Kogu selle aja jooksul on juhtunud ainult kaks õnnetust ning 
kumbki ei lõppenud surmaga. Aga tavalisele robotile oli seda võimatu selgeks teha. Esimene 
põhiseadus ütleb — ma tsiteerin — ükski robot,ei tohi inimest ohustada ega lasta tal oma 
tegevusetuse tagajärjel kannatada saada. 

Sellest ei saa mööda, doktor Calvin. Kui mõni mees pidi minema lühikeseks ajaks mõõduka 
gammakiirguse kätte, mis ei põhjusta veel mingeid füsioloogilisi muutusi, sööstis lähim robot 
teda ära tooma. Kui kiirgus oli väga nõrk, siis see õnnestus ja töö tuli katkestada, kuni kõik 
robotid olid ära viidud. Kui aga kiirgus oli vähegi tugevam, ei jõudnud robot iialgi tööliseni, 
sest gammakiirgus hävitas positronaju ning me kaotasime kalli ja raskesti asendatava roboti. 
Me püüdsime neid veenda. Nad väitsid, et inimene ohustab gammakiirguse käes oma elu ja 
see ei tähenda midagi, et inimesed võivad kiirgust taluda pool tundi. Oletame, ütlesid nad, et 
ta unustab ja jääb sinna tunniks ajaks. Nad ei või riskida. Me juhtisime nende tähelepanu 
sellele, et nad panevad ohtu oma elu, kusjuures inimese päästmise võimalus on minimaalne. 
Aga enesesäilitamine on alles kolmas robootika põhiseadus, kuna inimeste kaitsmine on 
esimene. Me käskisime neid karmilt iga hinna eest gamma-kiirgusest hoiduda. Aga 
kuuletumine on alles teine põhiseadus, kuna inimeste kaitsmine on esimene. Doktor Calvin, 
me pidime kas ilma robotiteta läbi ajama või tegema midagi esimese põhiseadusega — ja me 
valisime teise võimaluse.» 

«Ma ei suuda uskuda,» ütles doktor Calvin, «et oleks võimalik kõrvaldada esimest 
põhiseadust.» 

«Seda ei kõrvaldatud, vaid muudeti,» seletas Kallner. 

«Positronaju konstrueeriti nii, et ta sisaldas ainult seaduse positiivse aspekti, mis kõlab 
järgmiselt: «Ükski robot ei tohi inimest ohustada.» Ja kõik. Neil ei teki tahtmist kaitsta kedagi 
kannatada saamast mõne erandliku teguri, näiteks gammakiirguse läbi. Kas ma seletasin 
õigesti, doktor Bogert?» 

«Täiesti,» nõustus matemaatik. 

«Ja see on teie robotite ainuke erinevus tavalistest NS-2 robotitest? Ainuke erinevus? 
Peter?» 

«Ainuke erinevus, Susan.» 

Susan Calvin tõusis ja teatas: «Nüüd ma katsun magama minna ja umbes kaheksa tunni pärast 
tahan ma rääkida nendega, kes robotit viimasena nägid. Ja, kindral Kallner, enne kui ma võtan 
enda peale vastutuse asjade käigu eest, tahan ma uurimise juhtimist täielikult ja 
vastuvaidlematult enda kätte.» 

Välja arvatud kaks tundi ebamäärast olekut, ei tulnud uni Susan Calvini lähedalegi. Ta 
koputas Bogerti uksele kell 07.00 kohaliku aja järgi ja leidis ka tema ärkvel. Bogert ei olnud 
põlanud hommikumantli kaasavõtmise vaeva ning istus nüüd, see seljas. Kui Calvin tuli, pani 
ta maniküürkäärid kõrvale. 

Bogert ütles pehmelt: «Üldiselt ma ootasin teid. Ma arvan, et teile see lugu ei meeldi.» 


«EL.» 

«Mul on kahju, aga ma ei saanud midagi parata. Kui nad meid hüperbaasi välja kutsusid, 
teadsin ma kohe, et muudetud Nestoritega peab midagi lahti olema. Aga mis ma pidin 
tegema? Ma ei saanud teile rääkida teel olles, sest ma polnud täiesti kindel. Modifitseerimine 
on äärmiselt salajane.» 

Psühholoog pomises: «Mind oleks tulnud asjasse pühendada. «U. S. Robots» ei tohi 
positronajusid niisugusel viisil muuta ilma psühholoogi käest nõu küsimata.» 

Bogert kergitas kulme ja ohkas: «Olge mõistlik, Susan. Te ei oleks suutnud neid mõjutada. 
Valitsus oleks ikka oma tahtmise läbi surunud. Neil oli vaja hüper-aatomi-mootorit ja 
kosmosefüüsikud nõudsid roboteid, kes neid ei takistaks. Nad nõudsid neid kas või esimese 
seaduse hinnaga. Me pidime tunnistama, et see on konstruktiivselt võimalik," ja nad vandusid 
pühalikult, et vajavad ainult kahtteist robotit, et neid kasutatakse ainult hüperbaasis, et need 
hävitatakse pärast töö lõppemist ja et võetakse 

tarvitusele kõik ettevaatusabinõud. Nad nõudsid täielikku saladust. Ja oligi kõik.» 

Doktor Calvin surus läbi hammaste: «Ma oleksin andnud lahkumisavalduse.» 

«See ei oleks aidanud. Valitsus pakkus kompaniile kulla-mägesid ja lubas keeldumise korral 
robotite tootmise ära keelata. Me olime pigis siis ja oleme seda praegu veelgi hullemini. Kui 
see lugu avalikuks tuleb, teeb see kahju Kalmerile ja valitsusele, aga «U. S. Robots» kannatab 
veelgi rohkem.» 

Psühholoog vaatas talle üksisilmi otsa. «Peter, kas te ei saa aru, mis see tähendab? Kas te ei 
mõista, mida tähendab esimese põhiseaduse kõrvaldamine? See ei ole ainult salastamise 
küsimus.» 

«Ma tean, mis see tähendab. Ma ei ole laps. See tähendab täielikku ebastabiilsust ja 
positronvälja võrrandite mitteimaginaarsete lahendite puudumist.» 

«See on asja matemaatiline külg. Aga kas te oskate seda ka psühholoogia keelde tõlkida? Iga 
normaalne elu protesteerib — kas teadlikult või alateadlikult — ülemvõimu vastu. Ja kui 
ülemvõimu teostab alam või arvatavalt alam olend, on protest seda tugevam. Füüsiliselt ja 
teataval määral ka vaimselt on iga robot inimesest üle. Mis teeb neid siis orjalikuks? Ainult 
esimene põhiseadus! Ilma selleta lõpeks iga käsk, mille sa püüad robotile anda, sinu surmaga. 
Ebastabiilne! Mis te ometi mõtlete?» 

«Susan,» ütles Bogert lõbusalt. «Ma olen nõus, et teie poolt esitatud Frankensteini kompleksi 
oht on olemas. Seepärast ongi esimene seadus kõige tähtsam. Aga ma kordan veel kord, et 
seadus on ainult muudetud, mitte kõrvaldatud.» 

«Aga kuidas on aju stabiilsusega?» 

Matemaatik torutas huuli: «See on loomulikult vähenenud. Aga ohutuse piirides. Esimesed 
Nestorid toodi hüper-baasi üheksa kuud tagasi ja siiani pole nendega midagi juhtunud ning 
isegi praegu kardetakse rohkem saladuse ilmsikstulekut kui ohtu inimestele.» 

«Siis on hästi. Vaatame, mis saab hommikusel nõupidamisel. » 

Bogert saatis ta viisakalt ukseni ning tegi selle sulgudes väljendusrikka grimassi. Ta ei 
pidanud vajalikuks muuta oma arvamust Susan Calvinist kui sapisest ja närvesöövast tüübist. 

Susan Calvini mõtted ei puudutanud vähimalgi määral Bogertit. Ta oli juba aastaid tagasi 
loobunud tähele panemast seda libedat ja pretensioonikat tühisust. 

Gerald Black kaitses aasta eest kraadi väljafüüsika alal, ja nagu kõik tema põlvkonna 
füüsikud, leidis ennast hüper-atoomika alal töötamast. Nüüd andis ta omapoolse panuse 
hüperbaasi nõupidamiste üdisesse õhkkonda. Oma määrdunud valges kitlis oli ta tõrges ja 
kõhklev. Tundus, et tema jõud püüab valla pääseda ja tema sõrmed, miaiis üksteist närviliselt 
ja jõnbarisi sikutasid, oleksid võinud raudtrellid lahti kangutada. 

Kindralmajor Kallner istus tema kõrval ja kaks roboti-teadlast olid tema vastas. 


Black lausus: «Mulle iii, et ma olin viimane, kes nägi Nestor 10 enne tema kadumist. Näib, et 
te loodate minult selle kohta andmeid saada.» 

Doktor Calvin silmitse teda huviga. «Paistab, et te pole selles päris kindel, noormees. Kas te 
ei tea, ette olite viimane, kes teda nägi?» 

«Ta töötas koos minuga väljageneraatorite juures ja oli seal ka viimasel hommikul. Ma ei tea, 
kas teda nähti pärast keskpäeva. Keegi ei tunnista seda.» , 

«Kas te arvate, et kes:, valetab?» 

«Ei arva. Aga ma ei taha ka öelda, et süü peab lasuma minul.» Ta tumedad silmad lõid 
hõõguma. 

«Küsimus ei ole süüdistamises. Robot käitus ni nii, sest ta on niisugune. Me ainult tahame 
teda üles leida, .., härra Black, ja sellepärast jätame muud asjad kõrvale. .. Kuna te töötasite 
selle robotiga, siis te tunnete teda tõeienäoliselt paremini kui keegi me. Kas te märkasite tema 
juures midagi ebatavalist? Kas te olete ka varem robotitega töötanud?» 

«Ma töötasin siin teiste lihtsate robotitega. Nestotorid ei erine millegi muuga, ka et nad on 
tublisti targemad ja palju tüütavamad.» 

«Tüütavamad? Mis mõttes?» 

«See ei ole ehk nende süü. Töö on siin raske ja suurem osa meist on veidi nävilised. 
Hüperruumiga tegelemine ei ole naljaasi.» Ta muigas kergelt, tundes mõnu avavameelsest 
ülestunnistusest. «Me riskime kogu aeg lüüa auku normaalsesse aegruumi ning lennata 
universumist välja koos kogu krempli ja asteroididega. Kõlab süngelt, eks? 

Mõnikord lähevad närvid tõesti krussi. Aga Nestoritel seda ei juhtu. Nad on uudishimulikud, 
rahulikud ega tunne üldse muret. See võib mõnikord hulluks ajada. Teinekord tahad midagi 
kiiresti teha, ja siis on neil aega küll. Mõnikord ma eelistaksin töötada ilma nendeta.» 

«Te ütlesite, et neil on aega küll. Kas nad on kunagi keeldunud käsku täitmast?» 

«Ei, ei,» tuli kiirustav vastus. «Nad täidavad kõik käsud korralikult. Kuid nad ütlevad sulle, 
kui arvavad, et sa eksid. Nad teavad ainult seda, mis me oleme neile õpetanud, aga see ei 
takista neid. Võib-olla on see minu ettekujutus, aga teistel poistel on oma Nestoritega sama 
häda.» 

Kindral Kallner köhatas ähvardavalt. «Miks pole sellised kaebused minuni jõudnud, Black?» 
Noor füüsik punastas. «Me ei tahtnud päris ilma robotiteta töötada, ja pealegi ei olnud me 
kindlad, kuidas suhtutakse niisugustesse... hm ... pisikaebustesse.» 

Bogert segas sõbralikult vahele: «Kas sel hommikul, kui te robotit viimati nägite, juhtus 
midagi erilist?» 

Vaikus. Kerge käeviipega sundis Calvin Kallneri vaikima ja ootas kannatlikult. 

Siis lausus Black vihaselt: «Mul oli temaga väike tüli. Ma lõhkusin hommikul Kimballi toru 
ja kaotasin sellega viie päeva töö. Graafikust olin nagunii taga. Juba paar nädalat ei olnud ma 
kodust kirja saanud. Ja siis tuli tema ja tahtis, et ma kordaksin katset, millest ma olin juba kuu 
aega tagasi loobunud. Ta tüütas mind sellega alailma ja ma olin lõplikult tüdinud. Ma käskisin 
tal ära minna ja rohkem ma teda ei näinud.» 

«Te käskisite tal ära minna?» küsis doktor Calvin äkilise huviga. «Missuguste sõnadega? Kas 
te ütlesite: «Mine ära»? Katsuge meenutada täpset sõnastust.» 

Black võitles sisemist võitlust. Ta hõõrus oma laia käega laupa, laskis käe alla ja ütles 
väljakutsuvalt: «Ma ütlesin: «Kao mu silmist!»» 

Bogert puhkes naerma: «Ja ta kaduski?» Aga Calvin ei jäänud rahule. Ta keelitas edasi. 
«Nüüd me juba jõudsime kuhugi, härra Black. Aga tähtsad on täpsed detailid. Roboti 
käitumise mõistmiseks võib üks sõna, žest, rõhk tähendada väga palju. Näiteks ei saanud te 
ometi ainult kolm sõna öelda, eks? Teie oma jutu järgi pidite te olema halvas tujus. Võib-olla 
lisasite veel mõned kõvemad ütlemised?» 

Noormees punastas. «Jah... Küllap ma ütlesin tall veel üht-teist.» «Mida nimelt?» 
«Ah, ma ei mäleta enam täpselt. Pealegi ei saaks seda korrata. Teate, missugune on ärritatud 
inimene » itsitas kimbatuses. «Ma kaldun vängeid sõnu tarva tarna.» 

«See ei loe.» vastas Calvin rangelt. «Praegu olen ma psühholoog. Ma tahan, et te kordaksite 
oma sõnu nii täpselt kui mäletate, ja mis veelgi tähtsam, tuletaksite meelde hääletooni.» 
Black pöördus abiotsivalt oma ülemuse poole, kuid asjatult. Ta silmad muutusid suureks ja 
paluvaks. «Ma ei saa.» 

«Peate saama.» 

«Oletage,» ütles Bogert halvasti varjatud lõbususega, «et te räägite ainult minuga. Siis on teil 
ehk kergem.» 

Näost punane noormees pöördus Bogerti poole. Ta neelatas. «Ma ütlesin...» Ta hääl jäi kurku 
kinni. Ta proovi uuesti: «Ma ütlesin... » 

Ja ta tõmbas sügavalt hinge ning paiskas nagu kuuli pilduja välja pika sõnavoolu. Saabunud 
pingsas vaikus lisas ta peaaegu nuttes: «Midagi selles vaimus. Ma ei mäleta täpset järjekorda 
ja võib-olla ma jätsin praegu midagi ära või panin juurde, aga umbes nii see oli.» 
Robopsühholoogi tundeid reetis ainult kerge näkkutõusnud puna. Ta ütles: «Enamiku sõnade 
tähendust ma tea. Ülejäänud on tõenäoliselt sama teotavad.» 

«Ma kardan küll,» nõustus ärapiinatud Black. «Ja nende sõnadega käskisite te tal silmist 
kaduda?» «Ma mõtlesin seda ainult piltlikult.» «Saan aru. Ma olen kindel, et teie suhtes 
mingeid disiplinaarvahendeid ei kasutata.» Ja tema pilgu mõjul noogutas kindral vihaselt, 
kuigi ta viis sekundit tagasi selles sugugi kindel ei olnud. 

«Võite lahkuda, härra Black. Tänan teid abi eest.» Susan Calvinil kulus kuuekümne 
kolme roboti üle kuulamiseks viis tundi. Viis tundi lõputut kordami täpselt 
ühesugused robotid, küsimused A, B, C, D, vastused A, B, C, D; hoolikalt säilitatud viisakas 
ilme, hoolikalt neutraalne toon, võimalikult sõbralik õhkkond ning peidetud 
magnetofon. 

Kui psunnoioog lõpetas, tundis ta ennast tühjaks pigistatuna. 

Bogert ootas teda ja vaatas talle küsivalt otsa, kui ta viskas lindirulli kolksatades laua 
plastmassplaadile. 

Susan Calvin raputas pead. «Kõik kuuskümmend kolm olid ühesugused. Ma ei oska öelda... 
» 

Bogert ütles: «Te ei lootnud ometi kuulmise järgi vahet teha, Susan. Las me analüüsime 
lindistust.» 

Tavaliselt on robotite sõnaliste vastuste matemaatiline interpreteerimine üks robotianalüüsi 
keerukamaid meetodeid. Selle jaoks on vaja õppinud tehnikuid ja keeruliste arvutusmasinate 
abi. Bogert teadis seda. Ja Bogert nentis, varjates oma äärmist pahameelt, pärast kõigi vastuste 
kuulamist ja sõnaliste kõrvalekaldumiste ning vastuste intervallide tabelite koostamist: 
«Kõrvalekaldumisi ei ole, Susan. Vastuste ja reaktsiooniaja varieeruvus on normaalse 
hajuvuse piirides. Meil on vaja peenemaid meetodeid. Neil siin peavad olema 
arvutusmasinad. Ei.» Ta süngestus ja hakkas pöidlaküünt näksima. «Me ei tohiks 
arvutusmasinaid kasutada. Liiga suur väljalobisemise oht. Aga võib-olla me. . .» 

Doktor Calvin peatas teda kannatamatu liigutusega. «Oodake, Peter. Praegu ei mängi te mõne 
laboratooriumi-probleemiga. Kui me ei tunne modifitseeritud Nestorit eksimatult ära mõne 
palja silmaga nähtava suure erinevuse järgi, siis meil lihtsalt pole õnne. Teisel viisil on liiga 
suur võimalus eksida ja lasta tal pääseda. Väikeste graafiku-kõrvalekaldumiste leidmisest ei 
ole küllalt. Kui ma rohkem andmeid ei saa, hävitaksin ma kõik robotid, et olla kindel. Olete te 
rääkinud teiste modifitseeritud Nestoritega?» 

«Olen küll,» salvas Bogert vastu, «ja neil ei ole midagi viga. Ainult nende sõbralikkus on üle 
normaalse. Nad vastasid mu küsimustele täis uhkust oma teadmiste üle, välja arvatud kaks 


uut, kes ei ole veel jõudnud välja-füüsikat õppida. Nad naersid heasüdamlikult minu võhik- 
luse üle mõnes siinses iseärasuses.» Ta kehitas õlgu. «Ma arvan, et see võibki alust anda 
siinsete tehnikute vimmale nende vastu. Võib-olla tükivad robotid liialt rõhutama oma 
suuremaid teadmisi.» 

«Ega te ei saa proovida paari Planari reaktsiooni, et näha, kas nende ajutegevuses pole 
tekkinud mingeid muutusi või mandumist pärast vabrikust väljalaskmist?» 

«Ma võin seda ju teha.» Ta ähvardas Susan Calvinit sõrmega. «Teil ütlevad närvid üles, 
Susan. Ma ei saa aru miks te võtate asja nii traagiliselt. Nad on täiesti kahjutud.» 
«Kahjutud?» süttis Calvin. «Kahjutud? Saate aru üks nende hulgast valetab?! Üks kuuekümne 
kolmest robotist, keda ma nüüdsama üle kuulasin, valetab mulle sihilikult pärast kõige 
karmimat korraldust rääkida tõtt. Ebanormaalsus on väga suur ja väga hirmutav.» 

Peter Bogert surus hambad kokku. Ta ütles: «Üldsegi mitte. Kuulake! Nestor 10 sai 
korralduse silmist kaduda. Inimene, kes on kõige rohkem volitatud teda käsutama andis käsu 
äärmise nõudlikkusega. Te ei saa käsku tühistada ei suurema nõudlikkusega ega suurema 
õigusega käsutada. Loomulikult püüab robot iga hinna eest käsku täita. Objektiivselt võttes 
imetlen ma tema teravmeelsust. Kas on robotil paremat võimalust silmist kaduda, kui peita 
ennast täpselt samasuguste robotite hulka?» 

«Jah, te imetlete seda. Ma näen, teil on lõbus ja te ei saa üldse millestki aru. Olete te üldse 
robotiteadlane, Peter? Robotitele, on tähtis see, mida nad peavad üleolekuks. Nüüdsama 
ütlesite te seda ise. Alateadvuses peavad nad inimesi endast alamateks ja esimene põhiseadus, 
mis meid nende eest kaitseb, on puudulik. Nad on ebastabiilsed. Üks noormees käskis robotil 
ära minna, silmist kaduda, väljendades sõnadega äärmist nördimust, põlgust ja jälestust. 
Robot peab täitma käsku, aga alateadvuses kannab ta viha. Talle on nüüd tähtsam kui kunagi 
varem tõestada, et kõigist neist hirmsatest nimedest hoolimata on ta kõrgem olend. See soov 
võib muutuda nii suureks, et esimese põhiseaduse jäänused ei ole enam küllaldased.» 
«Susan, kuidas võib robot kas Maakeral või ükskõik kus päikesesüsteemis teada talle öeldud 
vängete väljendite tähendust? Talle ei ole antud informatsiooni rõveduste kohta.» 

«Esialgne informatsioon ei ole veel kõik,» urises Calvin. «Robotid suudavad õppida, te... 
eesel.» Bogert taipas, et ta on lõplikult tasakaalust väljas. Susan Calvin jätkas kiiresti: «Kas te 
ei saa aru. et ta võis tooni järgi taibata, et need sõnad ei ole meelitused? Arvate te, et ta ei ole 
varem kuulnud, mis juhul selliseid sõnu kasutatakse?» 

«Olgu,» ütles Bogert. «Aga ütelge mulle, palun, kuidas saab modifitseeritud robot inimesele 
ohtlikuks muutuda, ükskõik kui solvunud ta on, ükskõik kui suur on tema iha tõendada oma 
üleolekut?» 

«Kas te peate suu, kui ma ütlen teile ühe võimaluse?» 

«Jah.» 

Vihaseid pilke vahetades nõjatusid nad lauale. 

Psühholoog ütles: «Kui modifitseeritud robot laseb raskel koormal inimese peale kukkuda, ei 
riku ta esimest seadust, juhul kui ta teab, et ta jõuab raskust peatada, enne kui see inimese 
lömastab. Niipea kui raskus on tema kätest vabanenud, ei ole ta enam aktiivne tegutseja. 
Mõjub ainult pime gravitatsioonijõud. Robot võib siis ümber mõelda ja lihtsalt tegevusetuks 
jäädes lasta raskusel kukkuda. Modifitseeritud esimene seadus lubab tal seda.» 
«Ülepaisutatud ettekujutuse vili.» 

«Mõnikord mu elukutse nõuab seda. Ei maksa tülitseda, Peter. Töötame parem. Te teate 
täpselt stiimulit, mis sundis robotit silmist kaduma. Teil on andmeid tema esialgse 
mentaliteedi kohta. Ma tahan, et te ütleksite, kui suur on võimalus niisuguseks teoks, nagu ma 
teile äsja rääkisin. Mitte konkreetne juhtum, vaid terve analoogiliste reaktsioonide klass. Ja 
ma tahan seda kiiresti...» 


«Aga vahepeal...» 
«Vahepeal teeme katseid vahetult esimese seaduse peale.» 


Gerald Black juhatas vabatahtlikult seentena kerkivate puitkonstruktsioonide ehitamist 
ümmarguses saalis teise radiatsioonikorpuse kolmandal korrusel. Töölised töötasid peaaegu 
sõnatult, ainult mõned neist avaldasid valjult oma imestust kuuekümne kolme ülespanemist 
ootava fotoraku üle. 

Üks neist istus Blacki kõrvale, võttis mütsi peast ja pühkis tedretähnilise käegaüle lauba. 
Black noogutas. «Kuidas läheb, Walensky?» 

Walensky -kehitas õlgu ja süütas sigari. «Nagu lepase reega. Aga mis siin üldse lahti on, Doc? 
Vahepeal ei teinud me kolm päeva midagi, ja nüüd raba, nii et pea märg.» Ta toetus 
küünarnukkidele ja pahvis suitsu. 

Blacki kulmud võpatasid. «Maakeralt tuli kaks robo-tehnikut. Mäletad, missugune häda 
meil oli robotitega, 

kes trügisid gammakiirguse kätte, enne kui me neile pähe tagusime, etnad ei tohi seda teha.» 
«Jah. Kas me saame uued robotid?» 

«Mõned asendajad me saime, aga põhiliselt tuli vanu ümber õpetada. Robotite ehitajad 
tahavad nüüd konstrueerida roboti, kes pole nii tundlik gammakiirte suhtes.» 

«Siiski naljakas, et selle robotijandi pärast pandi seisma kõik tööd mootori juures. Ma arvasin, 
et kellelgi pole õigust seda teha.» 

«Seda otsustavad tähtsamad vennad. Mina teen, mis mul kästakse. Võib-olla sõltub kogu 
asi...» 

«Jah,» naeratas elektrik ja pilgutas kavalalt silma. «Keegi tunneb kedagi Washingtonis. .. Aga 
niikaua, kui mulle korralikult makstakse, ma ei muretse. Mootor pole minu asi. Mis nad siin 
tegema hakkavad?» 

«Mis sa minu käest küsid? Ma ei tea muud, kui et nad toovad siia üle kuuekümne roboti ja 
hakkavad nende reaktsioone mõõtma.» 

«Kaua see kestab?» 

«Ma tahaksin seda isegi teada.» 

«Hüva,» ütles Walensky sarkastiliselt, «nii kaua, kui ma saan oma raha, võivad nad mängida, 
palju tahavad.» 

Black oli täiesti rahul. Las see jutt levib. See on kahjutu ja küllalt tõele lähedal, et vältida 
liigset uudishimu 

Toolil istus liikumatult ja vaikselt inimene. Tema pea kohal pääses lahti raskus, langes alla ja 
lendas viimasel hetkel võimsa sünkroniseeritud jõuvälja mõjul kõrvale. Kuuekümne kolmes 
puust kabiinis kõike seda jälgivad NS-2 tüüpi robotid sööstsid kohalt sekundi 
murdosa varem, kui langev raskus suunda muutis, ja viie jala kaugusel fikseerisid 
kuuskümmend kolm fotorakku isekirjutaja abil nende liikumise väikese sakina paberile. 
Raskus tõusis ja langes, tõusis ja langes, tõusis... 

Kümme korda! 

Kümme korda sööstsid robotid kohalt ja peatusid, kui meest ei ähvardanud enam oht. 
Pärast, esimest lõunasööki «U. S. Robotsi» esindajatega ei pannud kindralmajor Kallner enam 
kordagi täismundrit selga. Ta käis ringi sinakashalli särgi väel, krae oli eest lahti ja must 
kaelaside rippus lõdvalt. 

Ta uskus Bogerti sisse, kes oli, nagu ikka, laitmatult 

riietatud ja kelle sisemist ärevust reetsid vahest ainult pärlendavad higipiisad meelekohtadel. 
Kindral küsis: «Kuidas läheb? Mis te tahate kätte saada?» 


«Erinevust, mis aga võib meie jaoks kahjuks liiga väikeseks osutuda,» vastas Bogert. 
«Robootika seisukohalt on hüpe hädaohus inimese poole kuuekümne kahe roboti jaoks 
tingimatu refleks. Isegi kui nad teavad, et antud inimene ei saa viga, ja pärast kolmandat või 
neljandat katset peaks see neile selge olema, ei või nad teisiti reageerida. Seda nõuab 
esimene seadus.» 

«Jah?» 

«Aga kuuekümne kolmandal robotil, modifitseeritud Nestoril, ei ole seda kohustust. Tal on 
vabadus valida. Kui ta oleks tahtnud, oleks ta võinud oma kohale jääda. Õnnetuseks,» ta hääl 
väljendas kerget kahetsust, <<a ei tahtnud.» 

«Miks te nii arvate?» 

Bogert kehitas õlgu. «Ma arvan, et doktor Calvin seletab seda meile, kui ta siia tuleb. 
Tõenäoliselt annab ta väga pessimistliku seletuse. Mõnikord käib ta veidi närvidele. » 
«Tunneb ta ikka asja?» nõudis kindral äkilises kaht-lusehoos. 

«Jah,» hakkas Bogertil lõbus. «Ta tunneb hästi asja. Roboteid ajiõistab ta nagu lihane õde. Ma 
arvan, see tuleb sellest, et ta nii väga vihkab inimesi. Psühholoog psühholoogiks, aga ta on 
äärmine neurootik. Paranoiku-kalduvustega. Ärge võtke teda liiga tõsiselt.» 

Ta laotas enda ette hulga graafikuid. «Vaadake, kindral, katse kordamisel pikeneb robotitel 
viie jala läbimiseks kuluv ajavahemik raskuse vallapäästmisest arvates. Niisugused asjad 
alluvad kindlale matemaatilisele sõltuvusele ning sellest kõrvalekaldumine viitaks positronaju 
ilmsele ebanormaalsusele. Kahjuks paistavad kõik olevat normaalsed.» 

«Aga miks ei ole meie Nestor 10 graafik erinev, kui ta ei tegutse vastavalt tingimatule 
refleksile? Ma ei saa sellest aru.» 

«Asi on väga lihtne. Õnnetuseks erinevad roboti refleksid inimese refleksidest. Inimestel on 
tahtlik tegevus palju aeglasem kui reflektoorne. Robotitel seda aga ei ole. Nende puhul on 
küsimus lihtsalt valikuvabaduses, 

kusjuures vabade ja kohustuslike tegevuste kiirus on peaaegu võrdne. Ma siiski lootsin, et 
Nestor 10 on esimene kord nii üllatatud, et reageerib tugeva hilinemisega.» 

«Ja ta ei teinud seda?» 

«Kahjuks mitte.» 

«Siis ei ole me midagi saavutanud.» Kindral istus vae-Ivatud näoga. «Te olete juba viis päeva 
SIIN.» 

Sel hetkel sisenes Susan Calvin ja lõi ukse enda järel : kinni. «Pange oma graafikud ära, 
Peter,» hüüdis ta, «te ju teate, et nad ei näita midagi.» 

Ta pomises midagi tusaselt, kui Kalmer teda tervitades ennast poolpüsti ajas, ja jätkas: 
«Me peame - kiiresti midagi muud proovima. See, mistoimub, ei meeldi mulle.» 
Bogert vahetas kindraliga kurva pilgu. «Kas midagi on korrast ära?» 

«Otseselt mitte. Aga ma ei taha, et Nestor 10 jätkaks meiega seda peitemängu. See on halb. 
See süvendab tema ennegi liigarenenud üleolekutunnet. Ma kardan, ettegu ei ole enam 
lihtsalt käsu täitmisega. Näib, et asi on pigem neurootilises vajaduses inimesi üle kavaldada. 
Olukord on hädaohtlik. Peter, kas te tegite, mis ma palusin? Arvutasite te välja 
modifitseeritud NS-2 ebastabiilsuse näitajad selles osas, mis mul vaja?» 

«Pooleli veel,» vastas matemaatik ükskõikselt. 

Calvin vaatas teda vihaselt ja pöördus siis Kalmeri poole: «Kindral, Nestor 10 taipab hästi, 
mis me teeme. Ei olnud mingit põhjust, miks ta oleks pidanud selles katses õnge minema, eriti 
pärast esimest korda, kus ta pidi ära nägema, et inimene pole tõelises ohus. Teisi see ei 
aidanud, aga tema moonutas tahtlikult reaktsiooni.» 

«Mis me siis nüüd peaksime ette võtma, doktor Calvin?» 

«Tuleb tal järgmisel korral petmine võimatuks teha. Me kordame katset, aga täiendusega. 
Tõmbanme inimese ja robotite vahele nii kõrgelt, et nad üle ei saa hüpata, kõrgepingetraadid, 


mis põletavad Nestor-tüüpi roboti läbi. Enne katset teeme robotitele selgeks, et juhtmete 
puudutamine tähendab nende surma.» 

«Stopp!» kähvas Bogert tigedalt. «Seda ma ei luba. Meil pole õigust Nestor 10 leidmiseks 
läbi põletada roboteid kahe miljoni dollari väärtuses. On teisigi võimalusi.» «Olete te selles 
kindel? Teie pole veel ühtegi leidnud. 

Ja miks nad peaksid läbi põlema? Me võime kasutada releed, mis lülitab voolu välja hetk 
enne seda, kui nad traate puudutavad. Robot viskub traatidele, aga ei sure. Kuid pidage 
meeles, et ta ei tea seda.» Kindrali pilgus tärkas lootus. «Annab see midagi?» «Peaks andma. 
Nende tingimuste juures peaks Nestor 10 oma kohale jääma. Teda võib käskida juhtmeid 
puudutada ning surra, sestteine, kuuletumise seadus on tähtsam kolmandast, 
enesesäilitamise seadusest. Aga teda ei kästa. Ta jäetakse iseenda hooleks nagu teisedki robo- 
tid. Normaalne robot tormab esimese seaduse mõjul surma isegi ilma käsuta, aga 
meie Nestor 10 ei torma. Esimene seadus on puudulik, mingit käsku pole antud, niisiis on 
kolmas, enesesäilitamise seadus kõige tugevamalt mõjuv seadus. Tal pole valikuvõimalust ja 
ta peab kohale jääma. See oleks tingimatu reaktsioon.» «Kas seda saab teha juba täna õhtul?» 
«Saab küll,» ütles psühholoog, «kui juhtmed õigel ajal paigale pannakse. Ma lähen nüüd ja 
seletan robotitele, mis neid ees ootab.» 


Toolil istus liikumatult ja vaikselt inimene. Tema pea kohal pääses lahti raskus, langes alla ja 
lendas viimasel hetkel võimsa sünkroniseeritud jõuvälja mõjul kõrvale. 

Üksainus kord... 

Hämmeldusest karjatades tõusis rõdul asuvas vaatlus-putkas klapptoolil istunud doktor Susan 
Calvin püsti. 

Kuuskümmend kolm robotit istusid vaikselt oma toolidel ja vahtisid nagu öökullid hädaohust 
pääsenud meest. Mitte ükski ei olnud paigast liikunud. 

Doktor Calvin oli maruvihane. Ta oli seda vihasem, et ta ei tohtinud näidata oma viha 
robotitele, kes ükshaaval ta eest läbi käisid. Ta vaatas nimekirja. Nüüd pidi tulema 
kahekümne kaheksas. Ootama jäi veel kolmkümmend viis. 

Number kakskümmend kaheksa sisenes arglikult. 

Calvin sundis ennast rahulikuks. «Ja kes sina oled?» 

Robot vastas vaiksel ebakindlal häälel: «Ma ei ole veel endale numbrit saanud. Ma olen NS-2 
tüüpi robot ja ma olin rivis kahekümne kaheksas. Mul on paber, mille ma pean teile 

andma.» 

«Oled sa täna juba olnud siin?» 

«EL.» 

«Istu. Siia. Ma tahan sulle mõned küsimused esitada, number kakskümmend kaheksa. Kas sa 
olid umbes neli tundi tagasi teise korpuse radiatsioonikambris?» 

Robotil oli raske vastata. Ta hääl krigises nagu õlitamata masinavärk: 

«Jah.» 

«Seal pidi üks mees peaaegu et viga saama?» 

«Jah.» 

«Ja sa ei teinud midagi?» 

«EL.» 

«Mees oleks võinud sinu tegevusetuse pärast kannatada saada. Kas satead seda?» 

«Jah. Ma ei saanud sinna midagi parata.» Suurt ilmetut metallkuju on raske kujutleda 
alandlikult lömitamas, kuid nii see oli. 

«Räägi mulle ära, miks sa ei võtnud tema päästmiseks midagi ette?» 


«Ma püüan seletada. Ma üldse ei taha, et teie... et ükskõik kes... arvaks, et ma võiksin 
käituda nii, et isand kannatada saab. Oh ei, see oleks kohutav... see oleks mõeldamatu.» 

«Ole päris rahulik. Ma ei süüdista sind milleski. Ma tahan ainult teada, mida sa siis mõtlesid.» 
«Enne kui see kõik juhtus, ütlesite te meile, et üks isandatest võib langeva raskuse läbi ohtu 
sattuda ja et meil tuleb läbida elektrijuhtmed, kui me katsume teda päästa. See ei oleks mind 
veel peatanud. Mis tähendab minu hävimine isanda pääsemise kõrval! Aga... mulle tuli 
pähe, et kui ma hukkun poolel teel, ei suuda ma teda ikkagi päästa. Raskus lömastaks ta ja 
mina sureksin asjata, kuid mõni teine kord võib mõni teine isand viga saada, ,ja mina saaksin 
seda vältida, kui ellu jääksin. Kas le mõistate mind?» 

«Sa tahad ütelda, et sa valisid kahe võimaluse vahel: kas sureb ainult mees või teie mõlemad. 
On nii?» 

«Jah. Isandat oli võimatu päästa. Tema surm oli kindel. Niisugusel juhul on mõttetu ennast 
asjatult hävitada .. . ilma käsuta.» 

Robopsühholoog keerutas pliiatsit. Tähtsusetute sõnastuslike erinevustega oli ta seda lugu 
kuulnud juba kakskümmend seitse korda. Jäi veel kõige tähtsam küsimus. 

«Kuule, poiss,» ütles ta, «sa arutad õigesti, aga ma ei usu, et sa võiksid sel kombel mõelda. 
Kas sa ise mõtlesid selle välja?» 

Robot kõhkles. 

«EL.» 

«Aga kes siis?» 

«Me vestlesime eelmisel õhtul ja üks meist tuli ideele, mis näis mõistlik.» 

«Kes?» 

Robot jäi mõttesse. «Ma ei tea. Lihtsalt üks meist.» 

Susan Calvin ohkas: «See on kõik.» 

Järgmine oli number kakskümmend üheksa. Jäi veel kolmkümmend neli. 


Ka kindralmajor Kallner oli vihane. Nädal aega oli hüperbaasis surmavaikus valitsenud, välja 
arvatud veidi kantseleitööd grupi abiasteroididel. Ligi nädal aega olid kaks tippeksperti 
olukorda oma asjatute katsetega halvendanud ja nüüd tegid nad — vähemalt naine — võima- 
tuid ettepanekuid. 

Üldise olukorra huvides ei pidanud Kallner oma viha avaldamist diplomaatiliseks. 

Susan Calvin püüdis teda veenda: «Miks mitte, härra? Seisukord on ilmselt lootusetu. Ainuke 
võimalus mingeid tulemusi saada — kui meile veel võimalusi on jäänud — on robotite 
eraldamine. Me ei või neid enam kauem koos pidada.» 

«Kallis doktor Calvin,» põristas kindral madala baritoniga, «ma ei kujuta ette, kuhu ma 
saaksin ühekaupa paigutada kuuskümmend kolm robotit.» 

Doktor Calvin tõstis abitult käed: «Siis ei saa ma midagi teha. Nestor 10 kas imiteerib teiste 
robotite tegevust või veenab neid mitte tegema seda, mida ta ise teha ei saa. Igal juhul on lugu 
halb. Me peame oma kadunud robotikesega tõelist võitlust ja ta võidab, aga iga võit süvendab 
tema ebanormaalsust.» 

Ta tõusis püsti. «Kindral Kallner, kui te roboteid üksteisest ei eralda, nagu ma palusin, siis ei 
jää mul muud üle kui nõuda, et kõik kuuskümmend kolm viivitamatult hävitataks.» 

«Te nõuate seda?» vaatas Bogert järsku tõelise vihaga üles. «Mis õigus on teil niisugust asja 
nõuda?! Roboteid ei puudutata. Mina vastutan juhatuse ees, mitte teie.» 

«Ja mina vastutan koordinaatori ees,» lisas kindralmajor Kallner, «ning see asi tuleb joonde 
ajada.» 

«Niisugusel juhul jääb mul üle ainult lahkumisavaldus anda,» sähvas Calvin. «Ja kui on vaja 
teid sundida neid 

hävitama, teen ma kogu asja avalikuks. Mina ei ole modifitseeritud robotite tootmist heaks 
kiitnud!» 

«Üks sõna teilt, doktor Calvin, mis rikub julgeolekuabinõusid,» ütles kindral mõtlikult, «ja 
teid vahistatakse viivitamatult.» 

Bogert tundis, et asi läheb käest ära. Ta hääl omandas siirupise alatooni: «Kuulge, me 
muutume juba lapsikuks. Meil on vaja ainult natuke rohkem aega. Kindlasti me suudame 
roboti üle kavaldada ilma lahkumisavalduste, vahistamiste ja kahe miljoni dollari 
hävitamiseta.» 

Psühholoog pöördus külma vihaga tema poole: «Ma ei taha, et eksisteeriks ühtki 
tasakaalustamata robotit. Meil on üks ilmselt tasakaalustamata robot, üksteist potentsiaalselt 
tasakaalustamatut ja kuuskümmend kaks normaalset robotit, keda mõjustab tasakaalustamata 
keskkond. Ainuke absoluutselt kindel meetod on täielik hävitamine.» 

Uksekella helin peatas kolmiku taltsutamatute tunnete paisuva möllu. 

«Sisse,» urises Kallner. 

See oli hämmeldunud Gerald Black, kes oli kuulnud vihaseid hääli. Ta ütles: «Ma arvasin, et 
parem tulen ise. .. ma ei tahtnud paluda kedagi teist...» 

«Mis on lahti? Ärge kokutage!» 

«Transpordiraketi C-sektsiooni lukkusid on muugitud. Neil on värsked kriimustused peal.» 
«C-sektsioon!» hüüatas Calvin. «Seal hoitakse ju roboteid, eks? Kes seda tegi?» 
«Seestpoolt,» ütles Black lakooniliselt. 

«Ega lukk katki ei ole?» 

«Ei. See on terve. Ma olen juba neli päeva raketis olnud ja ükski neist pole katsunud välja 
pääseda. Aga ma arvasin, et te peaksite sellest teadma, ja ma ei tahtnud, et see jutt leviks. Ma 
avastasin selle fakti ise.» 

«On seal praegu keegi?» nõudis kindral. 

«Ma jätsin sinna Robbinsi ja McAdamsi.» 

Pineva vaikuse järel küsis doktor Calvin irooniliselt: «Noh?» 

Kallner hõõrus segaduses nina. «Mida see küll võib tähendada?» 

«Kas see ei ole päevselge? Nestor 10 kavatseb lahkuda. Käsk silmist kaduda suurendab ta 
ebanormaalsust, nii et me ei saa teda enam parandada. Ma ei üllatuks sugugi, kui ta suudaks 
jalge alla tallata oma esimese seaduse 

jäänused. Ta on täiesti võimeline raketti hõivama ning sellega ära sõitma. Siis on meil 
hullumeelne robot kosmoselaeval. Mida ta võiks järgmiseks teha? Kes seda ütleb? Kas te ikka 
veel tahate kõiki neid kokku jätta, kindral?» 

«Mõttetus,» segas vahele Bogert. Ta oli oma rahu uuesti leidnud. «Nii palju kisa ühe 
kriimustatud luku pärast.» 

«Kuna te avaldate oma arvamust, doktor Bogert, kas olete siis lõpetanud analüüsi, mis ma 
palusin?» 

«Jah.» 

«Võin ma seda näha?» 

«EL.» 

«Miks? Võib-olla ei tohi ma seda isegi küsida?» 

«See ei näita midagi, Susan. Ma ütlesin teile kohe, et need modifitseeritud robotid on vähem 
stabiilsed kui normaalne variarit, ja analüüs kinnitab seda. Äärmuslikes olukordades, mida 
tõenäoliselt kunagi ei esine, on olemas teatav minimaalne rikkimineku võimalus. Aga jätame 
selle. Ma ei taha anda toitu teie absurdsele nõudele, et kuuskümmend kaks täiesti korras 
robotit tuleb sellepärast hävitada, et te pole siiani suutnud Nestor 10 nende hulgast üles leida.» 
Susan Calvin vaatas talle põlglikult otsa: «Te kardate, et äkki ei kinnitata teid pärast seda 
direktoriks?» 


«Palun teid,» anus ärritatud Kalmer. «Doktor Calvin, kas te tahate öelda, et enam pole midagi 
teha?» 

«Ma ei suuda midagi välja mõelda,» vastas Susan Calvin väsinult. «Kui Nestor 10 erineks 
normaalsetest robotitest veel millegagi peale esimese seaduse! Oleks tal kas või mõni 
väikenegi erinevus! Programmeerimises, keskkonnas, spetsialiseerumises... » ja järsku ta 
peatus. 

«Mis on?» 

«Mulle torkas midagi pähe... Las ma mõtlen.» Ta pilk muutus külmaks ja kindlaks. «Peter, 
kas need modifitseeritud Nestorid saavad täpselt sama programmi kui teisedki?» 

«Jah, täpselt sama.» 

«Ja mida ütlesite teie, härra Black?» pöördus ta noormehe poole, kes oli toodud uudise järel 
puhkenud tormis taktitundeliselt vaikinud. 

«Kui te kaebasite Nestorite üleoleva suhtumise üle, ütlesite, et kogu nende tarkus on pärit 
tehnikutelt.» 

«Jah, väljafüüsika alal küll. Nad ei tunne seda enne siiatoomist.» 

«See on õigus,» nõustus Bogert üllatunult. «Ma ju rääkisin teile, Susan, kui ma olin kõnelnud 
teiste Nestoritega, et kaks uustulnukat ei olnud veel väljafüüsikat õppinud. » 

«Aga miks see nii on?» küsis doktor Calvin kasvava erutusega. «Miks ei varustata kõiki NS-2 
roboteid juba algusest peale väljafüüsikaga?» 

«Ma võin teile seda öelda,» sõnas Kalmer. «See kuulub salastamise juurde. Me arvasime, et 
kui konstrueeritakse väljafüüsikaalaste teadmistega robotitüüp, siis võib see kahtlust äratada. 
Me kasutame sel alal ainult kahtteist robotit, ülejäänud töötavad hoopis teisel alal. Ja normaal- 
sete Nestoritega töötavaid inimesi paneks imestama, et robotid tunnevad väljafüüsikat. Nii 
programmeeriti neile vaid kohapealne õppimisvõime. Ja välja õpetatakse ju ainult siia toodud 
robotid. Muud saladust siin ei ole.» 

«Sain aru. Palun jätke mind üksi. Laske mul tund aega mõelda.» 

Calvin tundis, et kolmas kord ei suuda ta seda katsumust enam taluda. Juba üksnes sellele 
mõtlemine oli nii vastumeelne, et ajas iiveldama. Ta ei võinud enam näha ühesuguste robotite 
lõputut rida. 

Sellepärast esitas küsimusi Bogert, tema aga istus nurgas, silmad pooleldi suletud, ja jälgis 
vaevu küsitlemist. 

Sisse tuli number neliteist — pärast teda jäi veel nelikümmend üheksa. 

Bogert tõstis pilgu paberilehelt ja küsis: «Mis number sa rivis oled?» 

«Neliteist,» esitas robot oma numbripileti. 

«Istu.» 

Bogert küsis: «Oled sa täna juba siin olnud?» 

«Ei ole.» 

«Kui me siin lõpetame, satub veel üks inimene hädaohtu. Kui sa siit ruumist lahkud, viiakse 
sind kabiini, kus sa ootad vaikselt, kuni sind vajatakse. Kas sa said aru?» 

«Jah.» 

«Kui inimene on hädaohus, siis sa loomulikult püüad teda päästa.» «Loomulikult.» 
«Õnnetuseks on sinu ja inimese vahel gammakiirgus.» 

Vaikus. 

«Kas sa tead, mis on gammakiired?» 

«Energia kiirgus.» 

Järgmine küsimus oli sõbralik, esitatud nagu muuseas: «Oled sa kunagi gammakiirtega 
töötanud?» 

«Ei,» kõlas kindel vastus. 


«Hm-hm. Gammakiired tapavad sind momentaanselt. Nad hävitavad su aju. Pea seda meeles. 
Sa loomulikult ei taha ennast hävitada.» 

«Loomulikult.» Robot näis jälle vapustatud olevat. Siis ütles ta aeglaselt: «Kui minu ja 
hädaohus oleva isanda vahel on gammakiirgus, kuidas saan ma teda siis päästa? Ma hävitan 
ennast ilmaasjata.» 

«Seda küll,» näis Bogert murelikuna. «Ja ma ei oska sulle muud soovitada, kui et sa võid 
kohale jääda, kui» avastad enda ja inimese vahel gammakiirguse.» 

Robot tundis silmanähtavalt kergendust. «Palju tänu. Sellest ei oleks ju mingit kasu?» 
«Muidugi mitte. Aga kui hädaohtlikku kiirgust ei esine, siis on hoopis teine lugu.» 
«Loomulikult. Ilma mingi kahtluseta.» 

«Sa võid minna. Ukse taga on mees, kes viib sind kabiini. Oota, palun, seal.» 

Kui robot lahkus, pöördus Bogert Susan Calvini poole: «Kuidas oli, Susan?» 

«Väga hea,» vastas Susan Calvin kõlatult. 

«Kas te ei arva, et me võiksime Nestor 10 tabada küsimustega väljafüüsikast?» 

«Võib-olla, aga see ei ole kuigi kindel.» Ta käed lebasid lõdvalt süles. «Pidage meeles, et ta 
võitleb meiega. Ta on valvel. Teda võib ainult kavalusega üle trumbata, aga oma teadmiste 
piirides suudab ta inimesest mitu korda kiiremini mõelda.» 

«Kui prooviks neile nalja pärast esitada paar küsimust gammakiirte kohta. Näiteks 
lainepikkustest?» 

«Ei!» Doktor Calvini silmad lõid põlema. «Tal on väga lihtne oma teadmisi maha salata, ja 
siis on ta hoiatatud eelseisva katse suhtes, see on aga meie viimane võimalus. Palun, Peter, 
esitage ainult neid küsimusi, mis ma andsin, ja ärge hakake improviseerima. Isegi seda, kas 
nad on gammakiirtega töötanud, on riskantne küsida. Püüdke seda küsides veel ükskõiksem 
olla.» 

Bogert kehitas õlgu ja vajutas signaalnupule, lubades siseneda number viieteistkümnel. 

Suur radiatsioonisaal oli veel kord katseks valmis. Robotid ootasid kannatlikult puust 
kabiinides, mis olid eest avatud ja üksteisest vaheseinaga eraldatud. 

Sel ajal, kui doktor Calvin esitas Blackile kontrolliks viimaseid küsimusi, pühkis kindralmajor 
Kalmer suure taskurätikuga laupa. 

«Kas te olete kindel,» nõudis Susan Calvin, «et pärast orientatsioonikambrist lahkumist ei ole 
ükski robot saanud teistega rääkida?» 

«Absoluutselt kindel,» kinnitas Black. «Nad pole vahetanud ühtegi sõna.» 

«Ja igaüks asub ettenähtud kabiinis?» «Siin on plaan.» 

Psühholoog uuris seda mõtlikult. 

Kindral piilus üle tema õla. «Mis on selle paigutuse mõte, doktor Calvin?» 

«Ma käskisin asetada need robotid, kes eelmistes katsetes kas või veidigi kahtlased näisid, 
ringi ühele küljele. Seekord istun ma ise keskele ja jälgin neid eriti hoolsalt. » 

«Te kavatsete sinna istuda?!» hüüatas Bogert. 

«Ja miks ka mitte?» küsis Susan Calvin külmalt. «See, mida ma loodan näha, võib kesta vaid 
silmapilgu. Ma ei usalda kedagi teist peavaatlejaks panna. Teie, Peter, istute vaatlusputkas ja 
peate silmas ringi vastaskülge. Kindral Kallner, ma lasen filmida eraldi iga robotit, juhuks kui 
palja silmaga jälgimine midagi ei anna. Kui vaja, peavad kõik robotid jääma täpselt oma 
kohale kuni filmide ilmutamise ja uurimiseni. Ükski ei tohi ära minna ega kohta vahetada. On 
see selge?» 

«Täiesti.» 

«Proovime siis veel viimast korda.» 

Rahutu pilguga Susan Calvin istus vaikselt toolil. Tema pea kohal pääses lahti raskus, langes 
alla ja lendas viimasel hetkel võimsa sünkroniseeritud jõuvälja mõjul kõrvale. 

Ainult üks robot hüppas püsti ja astus kaks sammu. Ning peatus siis. 


Aga -doktor Calvin seisis juba püsti ja näitas sõrmega käskivalt tema poole. «Nestor 10, tule 
siia,» hüüdis ta, «tule siia! TULE SIIA!» 

Aeglaselt ja vastumeelselt astus robot veel ühe sammu 

ettepoole. Robotilt silmi pööramata hüüdis psühholoog, nagu hääl võttis: «Koristagu keegi 
kõik teised robotid siit ära! Viige nad kiiresti minema ja pange kinni!» 

Ta kuulis müra ja raskete jalgade tampimist. Aga ta ei vaadanud ringi. 

Nestor 10, kui see oli Nestor 10, astus tema käskiva viipe mõjul veel sammu, siis veel kaks 
sammu. Ta oli kümne jala kaugusel, kui ta ütles kähedalt: «Mul kästi kaduda... » 

Veel üks samm. «Ma ei või sõna kuulda. Nii kaua ei ole mind leitud ... Ta arvab, et ma olen 
vilets ... Ta ütles mulle.. . Aga see ei ole nii.. . Ma olen tark ja võimas...» 

Ta nagu pressis endast sõnu välja. 

Veel üks samm. «Ma tean rohkem kui... Ta hakkaks arvama ... Ma näen, et mind on leitud... 
Häbiasi. . . Mind mitte . .. Mina olen tark ... Ja isand .. . kes on nõrk. .. aeglane...» 

Veel üks samm ja metalne käsi laskus ootamatult Susan Calvini õlale ning ta tundis selle 
ränka raskust. Ta kõri pigistus kinni ja ta kuulis end läbilõikavalt karjatavat. 

Temani jõudsid nagu läbi udu Nestor 10 sõnad: «Keegi ei tohi mind leida. Ükski isand...» 
Teda rõhus külm metall ning ta nõtkus selle raskuse all. 

Sis kostis veider metallikolin, ja kukkumist tundmata ledis ta ennast põrandalt, roboti läikiv 
käsi raskelt tema peal. See ei liikunud, nagu ka Nestor 10 ise, kes lamas tema kõrval. 

Ja siis kummardusid näod tema kohale. 

Gerald Black hingeldas: «Kas saite viga, doktor Calvin?» 

Susan Calvin raputas nõrgalt pead. Mehed võtsid roboti käe tema pealt ja tõstsid ta 
ettevaatlikult jalule. «Mis juhtus?» 

Black ütles: «Ma lülitasin viieks sekundiks gammakiired sisse. Me ei saanud aru, mis toimub. 
Alles viimasel hetkel me taipasime, et ta tuleb teile kallale, ja siis ei jäänud enam muud üle 
kui gammakiirgus. See võttis ta silmapilk pikali. Teile ei teinud see midagi. Ei maksa karta.» 
«Ma ei kardagi.» Susan Calvin sulges silmad ja toetus hetkeks vastu Blacki õlga. «Ma ei usu, 
et ta mulle tegelikult kallale oleks tulnud. Ta ainult proovis seda teha. Esimese seaduse 
jäänused hoidsid teda siiski tagasi.» 

Kaks nädalat pärast esimest kokkusaamist kindralmajor Kalmeriga kohtusid Susan Calvin ja 
Peter Bogert temaga viimast korda Hüperbaasis käis jälle töö. Transpordi-rakett lahkus koos 
kuuekümne kahe normaalse NS-2 ga oma sihtkohta, kaasas- ametlik seletus kahenädalase 
viivituse kohta. Valitsuse laev oli valmis kahte robotiteadlast tagasi maale viima. 

Kallner hiilgas veel kord oma paraadmundris. Tema valged kindad lausa särasid, kui ta kätt 
SUTUS. 

Calvin ütles: «Loomulikult tuleb ka teised modifitseeritud Nestorid hävitada.» 

«Seda me teeme. Me katsume töötada normaalsete robotitega, või kui muud moodi ei saa, 
ajame ilma läbi.» 

«Tubli.» 

«Aga öelge mulle... te ei ole seletanud, kuidas te ta kätte saite,,» 

Susan Calvin naeratas korraks: «Kui ma oleksin tulemuses täiesti kindel olnud, oleksin ma 
teile seda enne katset seletanud. Vaadake, Nestor 10 põdes suurusehullustust, mis kogu aeg 
süvenes. Talle meeldis mõtelda, et tema ja teised robotid on inimestest targemad. See mõte 
muutus talle väga tähtsaks. 

Me teadsime seda. Me hoiatasime kõiki roboteid, et gammakiirgus tapab neid — mis on õige 
— jaet minu ja nende vahel on gammakiirgus. Nii jäid nad loomulikult oma kohale. Nestor 
10 oli neile ju eelmise katse eel selgeks teinud, et pole mõtet minna inimest päästma, kui nad 
enne inimeseni jõudmist kindlasti surma saavad.» 


«Selge, doktor Calvin, sellest ma saan aru. Aga miks lahkus Nestor 10 oma kohalt?» 

«See oli meil väike kokkumäng teie noorhärra Blackiga. Minu ja robotite vahel ei olnud mitte 
gamma-, vaid infrapunane kiirgus. Täiesti kahjutu, tavaline soojus-kiirgus. Nestor 10 sai aru, 
et need on ohutud infra-punased kiired, ja hakkas liikuma, sest ta oletas, et esimese seaduse 
mõjul teevad seda ka teised. Ja alles järgmisel hetkel, kui oli juba hilja, meenus talle, et 
normaalne NS-2 võib küll avastada kiirguse, aga mitte määrata selle liiki. Selle asjaolu 
arvestamine, et tema ise oskab lainepikkust määrata ainult tänu hüperbaasis, inimeste juhen- 
damisel saadud treeningule, oli talle liiga alandav. Normaalsete robotite jaoks oli ruum 
surmav, sest me olime 

seda öelnud, ja ainult Nestor 10 teadis, et me valetame. 

Ta unustas hetkeks või ei tahtnud tunnistada et teised lobotid võivad olla inimestest 
rumalamad. Tema ssuurusehullustus hukutas ta. Hüvasti, kindral.» 


V. PÄÄSEMINE 


Kui Susan Calvin hüperbaasist tagasi jõudis, ootas Lanning teda. Vanahärra ei rääkinud iial 
sellest, kui vana ta on, aga kõik teadsid, et ta on juba üle seitsmekümne viie. Ta mõistus oli 
siiski veel selge ja kuigi ta oli lõpuks nõustunud pensionile minema ja laskma Bogerti 
tegevdirektori kohale, ei takistanud see teda iga päev oma kabinetti ilmumast. 

«Kui kaugel nad oma hüper-aatomimootoriga on?» küsis ta. 

«Ma ei tea,» vastas Susan Calvin ärritatult. «Ma ei küsinud. » 

«Hm. Nad võiksid katsuda kiiremini teha. Kui neil veel kaua aega läheb, võib «Consolidated» 
neist ja sellega ka meist ette jõuda.» 

««Consolidated»? Mis neil sellega pistmist on?» 

«Meie ei ole ainsad arvutusmasinate omanikud. Meil on küll positronmasinad, aga see ei 
tähenda veel, et nad on paremad. Robertson korraldab homme suure nõupidamise sel teemal. 
Ta ootas teie tagasitulekut.» 

Robertson, aktsiaseltsi «U. S. Robot £x Mechanical Men» asutaja poeg, keeras oma kõhna 
nina kantseleiülema poole ning ta kõrisõlm hüppas, kui ta ütles: «Hakake peale. Tehke 
lühidalt.» 

Kantseleiülem alustas teenistusvalmilt: «Plaan on niisugune, šeff. «Consolidated Robots» tegi 
meile kuu aega tagasi veidra ettepaneku. Nad tõid meile umbes viis tonni arve, võrrandeid ja 
muud seda sorti kraami. Neil oli üks probleem ja nad tahtsid Aju käest vastust saada. Tingi- 
mused olid järgmised.» 

Ta ajas püsti algul ühe, siis teise lihava sõrme: «Sada tuhat, kui lahendust ei ole ja me saame 
neile kätte näidata puuduvad tegurid. Kakssada tuhat, kui lahendus on olemas, pluss leiutatud 
masina konstrueerimiskulud, pluss 

veerand temast saadavatest tuludest. Probleem puudutab tähtedevahelise sõiduki ehitamist...» 
Robertson kortsutas kulmu ja ta kõhn kogu jäigastus. «Aga neil on ju endal mõtlev masin. Eks 
ole?» 

«Sellepärast ongi see ettepanek üks alatu trikk, šeff. Levver, seletage, milles on asi.» 

Abe Levver konverentsilaua teises otsas vaatas üles ja hõõrus praginal oma habemesse 
kasvanud lõuga. Ta naeratas: «Lood on nii, et «Consolidated» oli mõtleva masina omanik. 
Nüüd on see rikkis.» 

«Kuidas?» kergitas ennast Robertson. 

«Tõsijutt. Rikkis! Kaputt! Keegi ei tea, miks, aga mul on selle kohta paar üsna huvitavat 
oletust. Näiteks võisid nad paluda tähtedevahelise sõiduki konstruktsiooni samade andmete 


alusel, mis nad meile tõid, ja see lõi nende masina segi. Nüüd on ta vanaraud, hunnik 
vanarauda.» 

«Kas kuulsite, šeff?» juubeldas kantseleiülem. «Kas kuulsite? Ei ole tööstusliku uurimise 
rühmitust, mis ei püüaks ehitada mootorit tähtedevahelisteks lendudeks, ja «Consolidated» 
ning «UÜ. S. Robots» on oma kunstlike üliajudega juhtpositsioonil. Kui nad nüüd enda oma ära 
rikkusid, on meil tee vaba. See on asja tuum ja nende. .. hm... tagamõte. Neil kulub kuus 
aastat uue masina ehitamiseks ning kui nad ei riku sama probleemiga ka meie Aju, on nad 
omadega lootusetult põhjas.» 

Aktsiaseltsi president ajas silmad pärani: «Kuidas need räpased rotid... » 

«Oodake, šeff. See ei ole veel kõik.» Ta viipas käega. «Lanning, sõna on teil!» 

Doktor Alfred Lanning kirtsutas põlglikult nina — see oli tema tavaline suhtumine liiga head 
palka saava lepingute ja müügi osakonna ettevõtmistesse. Tema uskumatult hallid kulmud 
rippusid silmade kohal ja ta ütles kuivalt: 

«Teaduslikust seisukohast nõuab olukord, kuna ta pole täiesti selge, mõistuslikku analüüsi. 
Tähtedevaheliste reiside küsimus on füüsikalise teooria praeguse taseme juures üsna .. . hm... 
ähmane. Probleem on mahukas ja informatsioon, mille «Consolidated» oma mõtlevale masi- 
nale andis, oletades, et meie käes on samad andmed, on samuti mahukas. Meie 
matemaatikaosakond analüüsis selle läbi ning näib, et «Consolidated» on viimase kui asja 
sisse võtnud. Läbitöötamiseks toodud materjal sisaldab kõik 

teadaolevad Franciacci ruumikõveruse teooria arendused ja ilmselt kõik vajalikud 
astrofüüsikalised ja elektroonikalised andmed. Üsna suur suutäis.» 

Robertson kuulas teda murelikult." Ta segas vahele. «Kas liiga palju Aju jaoks?» 

Lanning raputas pead: «Ei. Aju võimsusel ei ole teadaolevaid piire. Asi seisab milleski muus, 
nimelt robootika põhiseadustes. Näiteks ei saa Aju anda lahendust talle esitatud probleemile, 
kui lahendus sisaldab inimeste surma või vigastamist. Niikaua kui Aju on asjasse segatud, 
jääb ainult niisuguse lahendusega probleem lahendamatuks. Kui niisuguse probleemiga 
kaasneb erakordselt tungiv lahenduse nõudmine, võib juhtuda, et Aju, kes on lõpuks ainult 
robot, seisab dilemma ees, kus ta ei saa ei vastata ega vastamast keelduda. Midagi niisugust 
pidi juhtuma meie võistlejate masinaga.» 

Ta peatus, aga kantseleiülem käis peale: «Jätkake, doktor Lanning. Seletage asja nii, nagu te 
mulle seletasite.» 

Lanning surus huuled kokku ja kergitas kulme doktor Susan Calvini suunas, kes esimest 
korda tõstis pilgu oma pedantselt kokkupandud kätelt. Calvini hääl oli vaikne ja kõlatu. 
«Robot reageerib dilemmale ehmatusega,» alustas ta. «Roboti psühholoogia on kaugel 
täiuslikkusest — spetsialistina võin ma seda kinnitada —, aga sellest rääkides võib kasutada 
kvalitatiivseid termineid, sest roboti positronaju on kogu oma keerukuses ehitatud inimese 
poolt ja inimlike kriteeriumide järgi. 

Võimatusse olukorda sattunud inimene reageerib tavaliselt reaalsusest eemaldumisega: ta 
tõmbub pettekujutluste maailma, joob ennast täis, satub hüsteeriasse või hüppab sillalt alla. 
Kõike seda põhjustab üks ja seesama asi: keeldumine või võimetus olukorrale vastu seista. 
Samuti on robotiga. Nõrgal kujul lülitab dilemma välja pooled kanalid, halvimal juhul aga 
põletab parandamatult läbi terve aju.» 

«Selge,» ütles Robertson, kes ei saanud midagi aru. «Aga kuidas on lood informatsiooniga, 
mida «Consolidated» meilt soovib?» 

«Kahtlemata sisaldab see keelatud liiki probleemi,» vastas doktor Calvin. «Aga Aju erineb 
oluliselt nende robotist.» 

«See on õige, šeff. See on õige,» segas kantseleiülem 

innukalt vahele. «Palun pidage seda meeles, sest see on küsimuse võti.» 


Susan Calvini silmad välgatasid prilliklaaside taga, aga ta jätkas kannatlikult: «Vaadake, 
«Consolidatedi» masinad, sealhulgas ka nende Ülimõtleja, ei kujuta endast isiksust. Nende 
ehitamisel on taoteldud ainult funktsionaalsust, — «U. S. Robotsi» emotsionaalsete 
protsesside põhipatendita ei jäägi neil muud üle. Nende Mõtlešja on vaid suurekaliibriline 
arvutusmasin ning dilemma hävitab ta silmapilkselt. 

Aga meie masinal, Ajul, on isiksus — lapse isiksus. Ta on ülima deduktsiooni-võimega aju, 
aga samal ajal on ta nagu idiot savante. Ta ei saa sellest tegelikult aru, mis ta teeb: ta lihtsalt 
teeb. Ja selle tõttu, et ta on tegelikult laps, on ta painduvam. Ta ei võta elu kuigi tõsiselt.» 
Robopsühholoog jätkas: «Meie plaan on nüüd järgmine. Me jagasime kogu «Consolidatedi» 
informatsiooni loogiliselt seotud alajaotustesse ja me söödame nad Ajule sisse ükshaaval ja 
tinglikult. Kui siseneb dilemmat põhjustav tegur, jääb Aju lapseisiksus kõhklema. Tema 
otsustusvõime ei ole küps. Võtab aega, enne kui ta dilemmat kui niisugust märkab. Ja selle aja 
jooksul lükkab ta ohtliku osa automaatselt tagasi, enne kui tema ajukanalid hakkavad liikuma 
ja hävivad.» 

Robertsoni kõrisõlm võpatas: «Kas te olete selles kindel?» 

Doktor Calvin varjas oma kannatamatust. «Ma möönan, et igapäevases keeles see ei kõla just 
veenvalt, aga asja matemaatilise külje esitamisel pole ka erilist mõtet. Ma kinnitan teile, et asi 
on nii, nagu ma ütlesin.» 

Kantseleiülem võttis jutujärje ladusalt enda kätte: «Niisugune on olukord, šeff. Kui me 
ettepaneku vastu võtame, siis me võime teha nii, nagu jutt oli. Aju ütleb meile, missugune osa 
informatsioonist sisaldab dilemma. Sealt me võime leida dilemma olemuse. Eks ole, doktor 
Bogert? Nii jah, šeff, ja doktor Bogert on parim matemaatik, keda te võite leida. Me anname 
«Consolidatedile» põhjendatult vastuse: «Lahendust ei ole», ja saame sada tuhat. Neil on 
rikkis Aju, meil aga terve. Aasta-paari pärast on meil ruumist väljuv masin ehk hüper-aatomi- 
mootor, nagu mõned teda kutsuvad. Ja kuidas te seda ka ei nimetaks, pole maailmas midagi 
niisugust veel olnud.» 

Robertson kõhistas naerda ja ütles: «Andke leping siia. Ma kirjutan alla.» 

Kui Susan Calvin astus fantastiliselt kaitstud võlvitud ruumi, kus Aju asus, oli üks 
valvetehnik Ajult parajasti küsinud: «Kui pookeist kana muneb poolteise päevaga poolteist 
muna, mitu muna muneb siis üheksa kana üheksa päevaga?» 

Aju vastas: «Viiskümmend neli.» 

Ja tehnik ütles teisele: «Kuulsid, sa tainapea!» 

Doktor Calvin köhatas ja tehnikud hakkasid kähku sihitult rabelema. Psühholoog andis neile 
märku ja jäi Ajuga üksi. 

Aju oli vaevalt kahejalase läbimõõduga kera, mille sees oli absoluutselt konditsioneeritud 
heeliumi-atmosfääriga vibratsiooni- ja kiirgusvaba ruum ja selle sees enneolematult keerukas 
positronkanalite süsteem — Aju. Ülejäänud osa ruumist täitsid seadmed, mis olid vahelülid 
Aju ja välismaailma vahel: tema hääl, käed ja meeleelundid. 

Doktor Calvin küsis sõbralikult: «Kuidas sa elad, Aju?» 

Aju hääl oli rõõmus ja energiline:. «Hästi, miss Susan. Ma arvan, et te tulete minu käest 
midagi küsima. Teil on alati raamat käes, kui te tulete minu käest midagi küsima.» 

Doktor Calvin naeratas leebelt: «Sul on õigus, aga mitte täiesti. Küsimus tuleb tõesti, aga see 
on nii keeruline, et me esitame ta sulle kirjalikult. Ja mitte kohe. Ma tahan sinuga enne 
rääkida.» 

«Hästi. Ma ei ole rääkimise vastu.» 

«Kuula, Aju, natukese aja pärast toovad doktor Lan-ning ja doktor Bogert. selle keerulise 
küsimuse siia. Me anname ta sulle sisse vähehaaval ja aeglaselt. Me palume sind, et sa 
konstrueeriksid selle informatsiooni alusel midagi, kui saad, aga ma pean sind hoiatama, et 
lahendus võib sisaldada... hm... kahju inimestele.» 


«Tohoh!» Hüüatus oli veniv ja summutatud. 

«Pea siis seda silmas. Kui sa saad lehe, mis tähendab ohtu või isegi surma, Siis ära ärritu. 
Vaata, Aju, praegusel juhul me ei pane isegi surma pahaks, me ei pane üldse midagi pahaks. 
Kui sa jõuad selle leheni, siis ainult peatu, anna leht tagasi, ja see on kõik. Kas said aru?» 

«Muidugi! Jumala pärast, inimeste surm! Oh mu jumal!» 

«Ma kuulen doktor Lanningut ja doktor Bogertit tulemas. Nad seletavad sulle, mis probleem 
see on, ja siis me alustame. Ole nüüd hea poiss... » 

Paberilehed anti aeglaselt sisse. Igale lehele järgnes veider, kihisev, sosina moodi heli, mis 
kaasnes Aju tegevusega. Kui saabus jälle vaikus, tähendas see valmisolekut järgmise lehe 
jaoks. Kulus mitu tundi, mille jooksul Ajule sisendati informatsioonihulk, millest oleks 
võinud koostada seitseteistkümmend paksu matemaatilise füüsika alast köidet. 

Mida kauem see kõik kestis, seda süngemaks muutusid inimeste näod. Lanning pomises 
midagi vihaselt endale habemesse. Bogert vahtis algul sügavamõtteliselt oma küüsi ja hakkas 
siis neid hajameelsel ilmel närima. Kui viimane leht paksust pakist oli kadunud, ütles näost 
kaame Calvin: 

«Midagi on korrast ära!» 

Lanning sai vaevu sõna suust: «Võimatu. On ta .. . surnud?» 

«Aju?» Susan Calvin värises. «Kas sa kuuled mind, Aju?» 

«Ah?» kõlas hajameelne vastus. «Kas te räägite minuga?» 

«Lahendus!...» 

«Ah lahendus! Ma võin seda teha. Ma ehitan teile selle laeva, see on lihtne — kui te annate 
mulle roboteid. Ilusa laeva. Selleks kulub umbes kaks kuud.» 

«Kas... ühtegi raskust ei olnud?» 

«Tükk aega tuli mõelda,» vastas Aju. 

Doktor Calvin pöördus ära. Värv ei tulnudki tagasi ta kõhnadele põskedele. Ta andis teistele 
märku lahkuda. 

Oma kabinetis ütles ta: «Ma ei saa aru. Informatsioon peab sisaldama dilemmat, võib-olla 
surma. Kui midagi läks viltu ... » 

«Masina jutt on ju mõistlik ja arusaadav. Siin ei saa olla mingit dilemmat,» ütles Bogert 
vaikselt. 

Aga psühholoog vastas iga sõna rõhutades: «Dilemma ja dilemma vahel on vahe. 
Lahendusvõimalusi on siin palju. Oletame, et Aju on ainult kergelt häiritud. Ütleme, et ainult 
nii palju, et ta kannatab illusiooni all, nagu 

võiks ta lahendada lahendamatut probleemi. Või oletame et ta balansseenb millegi tõeliselt 
halva serval, nii et iga väiksemgi tõuge lükkab ta alla.» 

«Oletame,» ütles Lanning, «et dilemmat ei ole Oletame et «Consolidatedi» masin läks rikki 
mõne teise küsimuse kallal juurdlemisel või siis lihtsalt mehhaanilistel põhjustel.» 

«Isegi siis,» ütles Calvin, «ei või me riskida. Käesolevast hetkest peale ei tohi keegi Ajule 
sõnakestki öelda. Ma kannan selle eest hoolt.» 

«Olgu peale,» ohkas Lanning, «kandke siis hoolt. Aga vahepeal laseme me Ajul laeva ehitada. 
Ja kui ta laeva tõesti valmis ehitab, siis me katsetame seda.» 

Ta sõnas mõtlikult: «Meil läheb selle jaoks vaja parimaid katsetajaid.» 

Michael Donovan surus ägeda käeliigutusega oma punased juuksed vastu pead ega hoolinud 
põrmugi tõigast, et tõrges juustemass tõusis kohe jälle turri. 

Ta ütles: «Järg on meie käes, Greg. Nad ütlevad, et laev on valmis. Nad ei tea, mida see 
endast kujutab, aga see on valmis. Lähme, Greg. Võtame rooli pihku.» 

«Jäta järele, Mike,» ütles Powell tüdinult. «Su hea tuju on võlts ja antud olukorras kohatu.» 


«Kuula siis,» tõmbas Donovan veel kord tagajärjetult üle juuste. «Mind ei ärrita niivõrd meie 
raudpeast geenius ja tema laevuke kui see, et mu puhkus läks vett vedama. Ja see üksluisus! 
Siin ei ole midagi peale karvade ja arvude — valede arvude. Oh, miks annavad nad meile alati 
niisuguse töö?» 

«Sellepärast,» vastas Powell leebelt, «et neil ei ole meist kahju, kui nad meid kaotavad. 
Tähelepanu! Lanning tuleb.» 

Lanning tuligi, hallid kulmud puhmas nagu alati, ja ta vana keha oli elu täis ning sirge nagu 
noor kuusk. Ta läks koos meestega vaikides üle valli katseplatsile, kus vaikivad robotid 
ehitasid ühegi inimese juhtimiseta laeva. 

Õigemini — kus nad olid laeva ehitanud. 

Sest Lanning ütles: «Robotid on töö lõpetanud. Ükski ei ole täna ennast liigutanud.» 

«On see siis valmis? Täielikult?» küsis Powell. 

«Kuidas võin mina seda öelda?» Lanning oli pahur ja peitis oma silmad kortsus kulmude 
varju. «Näib olevat 

valmis. Kohalepanemata osasid kuskil ei vedele ja sisemus särab ning hiilgab.» «Kas te olete 
sees käinud?» 

«Ainult korraks. Ma ei ole kosmosepiloot. Kumb teist on rohkem kodus mootorite teoorias?» 
Donovan vaatas Powelli poole, Powell omakorda Dono-vani poole. 

Donovan ütles: «Mul on juhtimisluba, aga kui ma teda viimati lugesin, ei olnud seal sõnagi 
hüpermasinatest ega ruumikõverus-navigatsioonist. Ainult tavaline lapsemäng kolmes 
mõõtmes.» 

Alfred Lanning vaatas teda halvakspanevalt ja norsatas oma suure ninaga. 

Ta ütles külmalt: «Hea küll, meil on omad mootorispetsialistid.» 

Kui Lanning minema hakkas, haaras Powell tal küünarnukist kinni. «Kas laev on ikka veel 
keelatud paik?» 

Vana direktor kõhkles ja hõõrus ninaselga. «Arvan, et ei ole. Vähemalt mitte teile kahele.» 
Donovan vaatas talle järele ja pomises lühikese väljendusrikka lause. Siis pöördus ta Powelli 
poole: «Ma tahaksin anda talle tema kirjandusliku portree, Greg.» 

«Sa ehk tuled nüüd edasi, Mike.» 

Seestpoolt oli laev nii valmis, kui üks laev üldse saab olla. Sellest andis tunnistust 
silmipimestav sära. Ran-geimgi laevakapten terves päikesesüsteemis ei oleks saavutanud 
niisugust poleeritust nagu need robotid. Seinad läikisid hõbedaselt, ainsagi näpujäljeta. 
Laevas ei olnud üldse nurki. Seinad, põrandad ja laed nagu sulasid üksteisesse ja peidetud 
valgusallikate külmas helgis ümbritses vaatajat tema hämmeldunud isiku kuus peegelpilti. 
Peakoridor oli kitsas kajav tunnel, mida ääristas täpselt ühenäoliste ruumide rida. 

Powell ütles: «Ma arvan, et mööbel on ehitatud seinte sisse. Või siis arvatakse, et me üldse ei 
istu ega maga.» 

Kõige viimases ninapoolses ruumis see monotoonsus katkes. Mittepeegeldavast klaasist 
kumer aken oli esimene auk kõikeümbritsevas metallis ja selle all oli üksainus suur 
numbrilaud üheainsa osutiga, mis seisis kindlalt nullis. 

Donovan ütles: «Vaata!» ja osutas ainsale sõnale tihedate jaotustega skaalal. 

Sõna oli «Parsekid» ja väike number kumera skaala parempoolses otsas oli' 1 000 000. 
Ruumis oli kaks rasket, laia, polsterdamata tooli. Powell istus ettevaatlikult ja leidis, et tool on 
tehtud keha kumeruste järgi ning on väga mugav. 

Powell küsis: «Mis sa sellest asjast arvad?» 

«Ausõna, Ajul on ajupõletik. Lähme minema!» 

«Kas sa ei taha teda veel natuke uurida?» 


«Ma olen ta läbi uurinud. Tulin, nägin, mulle aitab!» Donovani punased juuksed olid üksikute 
salkudena turris. «Greg, lähme siit minema. Viis sekundit tagasi ütlesin ma oma koha üles, ja 
kõrvalistel isikutel on siin viibimine keelatud.» 

Powell naeratas endaga rahul olles õliselt ja silus vurre. «Hea küll, Mike, keera kinni kraan, 
mis laseb su verre adrenaliini voolata. Ka mina olin mures, aga enam ei ole.» 

«Enan ei ole? Miks siis enam ei ole? Kas sa suurendasid elukindlustussummat?» «Mike, see 
laev ei saa lennata.» «Kust sa seda tead?» 

«Me oleme ju terve laeva läbi käinud, eks?» 

«Näib nii.» 

«Usu mind, et oleme. Aga kas sa nägid mõnda piloodikabiini peale selle ühe akna ja 
parsekiskaalaga ruumi? Nägid sa mõnd juhtimisriista?» 

«EL.» 

«Ja nägid sa ühtegi mootorit?» 

«Ei, püha Jüri!» 

«Lähme siis, Mike, ja viime need uudised Lanningule.» 

Nad kirusid ühenäolisi koridore, kuni jõudsid lõpuks lühikesse käiku, mis viis õhulüüsi. 
Donovan tardus: «Greg, kas sa panid selle asjapuu lukku?» 

«Ma ei ole seda puudutanudki. Vajuta lingile.» Link ei liikunud, kuigi Donovani nägu 
moondus jõupingutusest. 

Powell ütles: «Ma ei näe ühtegi tagavaraväljapääsu. Kui siin "midagi rikki läheb, siis peavad 
nad meid välja keevitama.» 

«Jah, jä meie peame nii kaua ootama, kuni nad avastavad, et üks narr on meid luku taha 
pannud,» lisas Donovan tulivihaselt. 

«Lähme tagasi aknaga ruumi. See on ainuke koht, kust me võime mõnele silma hakata.» Aga 
see ei läinud neil korda. 

Aken viimases ruumis ei olnud enam sinist taevast täis. Ta oli must ja kalgid, kollased, 
nõeljad tähed kõnelesid kosmosest. 

Kostis kahekordne tuhm mütsatus ja kaks keha langesid toolidesse. 

Alfred Lanning kohtas doktor Calvinit oma kabineti ukse taga. Ta süütas närviliselt sigari ja 
palus Calvini sisse. 

Ta ütles: «Kuulge, Susan, me oleme ennast korralikult sisse mässinud ja Robertson muutub 
juba rahutuks. Mis te selle Ajuga teete?» 

Susan Calvin laiutas käsi: «Närveerimisest ei ole kasu. Aju on rohkem väärt kui kõik muu, 
mis me selle arvel kaotame.» 

«Aga te olete teda juba kaks kuud usutlenud.» 

Psühholoogi hääl oli rahulik, kuid ometi mingil moel ähvardav: «Kas te tahate ehk ise 
proovida?» «Te saate aru küll, mis ma mõtlen.» 

«Ma arvan, et saan.» Doktor Calvin hõõrus närviliselt käsi: «Aga see ei ole kerge. Ma olen 
teda hellitanud ja poputanud, aga pole veel kuhugi jõudnud. Tema reaktsioonid ei ole 
normaalsed. Ta vastused on natuke veidrad. Aga ma ei ole leidnud veel midagi kindlat. Ja 
niikaua, kui ma ei tea, kus on viga, peame sammhaaval teed otsima. Ei või iial teada, 
missugune lihtne märkus või küsimus... ta lihtsalt läbi põletab ... ja siis.;. Ja siis on meil täiesti 
kasutamiskõlbmatu Aju. Ega te ometi seda ei taha?» 

«Ta ei või rikkuda esimest seadust.» 

«Ka mina tahaksin seda uskuda, aga... » 

«Te ei ole isegi selles enam kindel?» oli Lanning tõsiselt šokeeritud. 

«Ma ei või milleski kindel olla... » 

Äkki hakkasid alarmikellad läbilõikavalt helisema. Lanning haaras kramplikult telefonitoru. 
Hingetud sõnad muutsid ta soolasambaks. 


Ta ütles: «Susan... kuulsite... laev on läinud. Pool tundi tagasi viisin ma katsetajad sinna sisse. 
Te peate uuesti Aju jutule minema.» 

Susan Calvin küsis tehtud rahuga: «Aju, mis laevaga juhtus?» 

Aju küsis rõõmsalt vastu: «Kas selle laevaga mis ma ehitasin, miss Susan?» 

«Nimelt sellega, : — mis temaga juhtus?» 

«Mitte midagi. Kaks meest, kes pidid seda katsetama, olid sees ja kõik oli valmis. Nii ma 
saatsin ta teele.» 

«Oo... See on tore.» Psühholoogil mattis hinge. «Kas sa arvad, et kõik läheb hästi?» 
«Kindlasti, miss Susan. Ma kandsin selle eest hoolt. See on ii-mee-tore laev.» 

«Jah, Aju, see on tõesti tore laev, aga kas sa mõtlesid ka selle peale, et neil oleks küllalt toitu? 
Tunnevad nad ennast mugavalt?» 

«Toitu on laialt.» 

«See lugu võib neid šokeerida, Aju. Ootamatus, saad aru.» 

Aju neelas märkuse alla. «Nad tunnevad ennast täiesti hästi. See peaks neile huvi pakkuma.» 
«Huvi pakkuma? Kuidas?» «Lihtsalt,» ütles Aju kavalalt. 

«Susan,» sosistas Lanning vihaselt, «küsige temalt, kas surma võimalus on olemas. Küsige, 
missugused hädaohud neid ootavad.» 

Susan Calvini nägu moondus raevust: «Pidage suu!» Ajult küsis ta väriseva häälega: «Kas me 
saame laevaga sidet pidada, Aju?» 

«Nad kuulevad teid, kui te räägite raadio kaudu. Ma hoolitsen selle eest.» 

«Tänan. Selleks korraks on kõik.» 

Kui nad väljas olid, purskas Lanning vihaselt: «Galaktika nimel, Susan, kui see asi välja tuleb, 
oleme me omadega läbi. Me peame need mehed tagasi saama. Miks te ei küsinud otse, kas 
neid ähvardab surmaoht?» 

«Sellepärast,» vastas Calvin tülpinult, «et just seda ei tohi kõne alla võtta. Kui ta on dilemma 
ees, siis puudutab dilemma surma. Iga asi, mis talle seda meelde tuletab, võib ta lõplikult 
rivist välja lüüa. On meil siis parem? Ta ütles, et me saame nendega sidet pidada. Kasutame 
seda võimalust,- teeme kindlaks nende asukoha ja toome nad tagasi. Võib-olla nad ei saa ise 
laeva juhtida. Võib-olla juhib Aju ise laeva, Tulge!» 

Kulus tükk aega, enne kui Powell suutis ennast koguda. 

«Mike,» ütles ta jääkülmade huultega, «kas sa tundsid kiirendust?» 

Donovani pilk oli tühi. «Mhh? Ei... ei.» 

Siis tõmbas punapea käed rusikasse ja kargas ootamatu tarmuga oma istmelt üles, vastu 
külma, kumerat klaasi. Näha ei olnud, midagi peale tähtede. 

Ta pööras ringi: «Greg, nad pidid mootori käima panema, kui meie sees olime. Greg, see on 
kokkumäng. Nad leppisid robotiga kokku, et teevad meid salaja katsejänesteks, juhuks kui me 
oleksime kavatsenud loobuda.» 

Powell ütles: «Ära aja jama. Mis mõtet on meid välja saata, kui me ei tea, kuidas mootoriga 
ümber käia? Kuidas me saame laeva tagasi viia? Ei, see laev lahkus ise, ja ilma märgatava 
kiirenduseta.» Ta tõusis ja kõndis aeglaselt mööda tuba. Ta sammud kajasid metallseintelt 
vastu. 

«Mike, hullemas olukorras ei ole me veel olnud,» ütles Powell kõlatult. 

«See on mulle uudis,» vastas Donovan kibedalt. «Ma just kavatsesin hakata ennast väga 
mõnusalt tundma, kui sa mulle seda ütlesid.» 

Powell ei teinud kuulmagi. «Kiirenduse puudumine tähendab seda, et laev töötab printsiibil, 
mis erineb kõigist senituntud printsiipidest.» 

«Igal juhul kõigist meile tuntud printsiipidest.» 


«Kõigist senituntud printsiipidest. Ei ole mootoreid, mida saaks käsitsi juhtida. Võib-olla on 
nad ehitatud seinte sisse. Võib-olla sellepärast ongi seinad nii paksud.» 

«Mis sa seal pomised?» nõudis Donovan. 

«Kuula siis ometi! Ma räägin, et ükskõik mis jõuallikaga see laev ka ei tööta, ei ole ta ilmselt 
mõeldud seest juhtimiseks. Kosmoselaev töötab kaugjuhtimisega.» 

«Kas Aju juhib teda?» 

«Miks ka mitte?» 

«Sa siis arvad, et me peame jääma siia niikauaks, kuni Aju meid tagasi viib.» 

«See on üpris tõenäoline. Ja kui see nii on, siis jääme rahulikult ootama. Aju on robot. Ta 
peab alluma esimesele põhiseadusele. Ta ei või inimesi ohtu saata.» 

Donovan istus aeglaselt maha. «Usud sa seda?» Ta silus hoolikalt oma juukseid. «Tead, see 
kosmosehüppe jama lõi «Consolidatedi» roboti rivist välja ning tindi-näpud ütlesid, et see 
juhtus sellepärast, et tähtedevaheline 

lend tapab inimesed. Missugust robotit me peame usaldama? Niipalju kui mina tean, olid meie 
omal samad andmed.» 

Powell sikutas ägedalt oma vurre. «Ära teeskle, nagu ei tunneks sa robootikat, Mike. Enne kui 
robotil tekib füüsiliselt võimalus esimest põhiseadust rikkuda peab nii palju asju rikki 
minema, et ta on kümme korda enne seda vanarauahunnik. Selle kohta võib tuua mitu lihtsat 
näidet.» 

«Jaa, jaa. Hommikul paluti mind ainult külaskäigule. See kõik on liiga lihtne minu jaoks, et 
selle pärast muret tunda enne meeldivat uinakut.» 

«Jupiteri nimel, Mike, mis asja sa virised! Aju hoolitseb meie eest. Siin on soe. Siin on valge. 
Siin on puhas õhk. Isegi kiirendust ei olnud, mis oleks su juuksed segi ajanud, kui neid oleks 
võimalik segi ajada.» 

«Jah? Sa, Greg, oled tark küll! Ega ikka ilma tarkuseta kaugele ei jõua. Mida me sööme? 
Mida me joome? Kus me oleme? Kuidas me tagasi saame? Missuguse väljapääsu juurde ja 
missuguses Skafandris me õnnetuse korral jookseme, kui meil on kiire? Ma ei näinud siin 
isegi vannituba ega seda väikest ruumi, mis asub vannitoa kõrval. Kindlasti hoolitsetakse 
meie eest, aga. .. oi j ah!» 

Hääl, mis Donovani tiraadi katkestas, ei kuulunud Powellile. See oli eikellegihääl. Ta lihtsalt 
kõlas võimsalt läbi õhu ja pani kuulajad tarretama. 

«GREGORY POWELL! MICHAEL DONOVAN! GREGORY POWELL! MICHAEL 
DONOVAN! PALUN TEATAGE OMA PRAEGUNE ASUKOHT. KUITEIE LAEV ON 
JUHITAV, PÖÖRDUGE TAGASI BAASI. GREGORY POWELL! MICHAEL DONOVAN! 
n» 

Saade kordus mehhaaniliselt, korrapäraste, muutumatute vaheaegade järel. 

«Kust see tuleb?» küsis Donovan. 

«Ma ei tea,» vastas Powell ägeda sosinaga. «Kust tuleb valgus? Kust tuleb see kõik?» 

«Ja kuidas me saame vastata?» Nad said rääkida ainult valjult kajava, korduva saate pauside 
ajal. 

Seinad olid paljad, nii paljad ja tühjad, kui saab olla sile, kumer metall. Powell ütles: «Hüüa 
vastu.» Nad hüüdsid. Hüüdsid kordamööda ja korraga: «Asu- 

97 

koht teadmata! Laev ei ole juhitav! Olukord meeleheitlik!» 

Nende hääled tõusid ja murdusid. Lühikesi asjalikke lauseid vürtsitati vänge, südamest tuleva 
vandumisega, aga külm kutsuv hääl kordus ja kordus ja kordus muutumatult. 

«Nad ei kuule meid,» ähkis Donovan. «Siin ei ole saatjat. On ainult vastuvõtja.» Ta pilk 
peatus hajameelselt juhuslikul laigul, mis oli seinal. 


Väljast tuleva hääle kõmin mahenes ja kustus aeglaselt. Nad hüüdsid uuesti, kui kostis veel 
ainult sosinat, ja nad hüüdsid kähinal veel kord, kui hääl oli vaikinud. 

Umbes veerand tunni pärast ütles Powell tuimalt: «Käime laeva uuesti läbi. Kusagil peab 
ometi midagi süüa olema.» Ta hääl kõlas kaunis lootusetult. See oli peaaegu alistumine. 
Koridoris keeras üks neist paremale, teine vasakule. Nad kuulsid teineteise raskete sammude 
kaja ning möödusid koridoris juhuslikult kohtudes kaaslasest tumma pilguga. 

Powelli otsingud lõppesid ootamatult, ja samal hetkel kuulis ta Donovani õnnest paisuvat 
häält. 

«Hei, Greg!» pasundas Donovan, «laeval on tualettruum. Kuidas me seda enne ei märganud?» 
Ta leidis Powelli umbes viieminutilise otsimise järel. Ta ütles: «Vanni pole ikka kusagil näha 
-.. » Aga ta lause lõigati nagu noaga pooleks. 

«Toit!» ähkis ta. 

Sein oli kõrvale tõmbunud ja paljastanud nõgusa kahe riiuliga tühemiku. Ülemine riiul oli täis 
kõikvõimaliku suuruse ja kujuga ilma sildita konservikarpe. Emailpurgid alumisel riiulil olid 
kõik ühesugused ning Donovan tundis külma õhku oma jalgadel. Alumine riiul oli jahutatud. 
«Aga .. . aga ...» 

«Enne seda siin ei olnud,» ütles Powell lühidalt. «See seinaosa langes alla, kui ma tulin uksest 
sisse.» 

Ta sõi. Konservikarp oli eelsoojendusega ning sisse-pandud lusikaga ja ruumi täitis mõnus 
hautatud ubade lõhn. 

«Võta ka üks purk, Mike.» Donovan kõhkles: «Mida meile veel pakutakse?» «Kust mina 
võin teada. Kas sa valid toitu?» 

«Ei, aga siiamaani olen ma lennu ajal ainult ube söönud. Ma eelistaksin ükskõik mida muud.» 
Ta sirutas käe ja valis läikiva pikerguse karbi, mille lame kuju viis mõtted lõhele või mõnele 
teisele hõrgutisele. Karp avanes automaatselt. 

«Oad!» ulgus Donovan ja haaras teise järele. Powell sikutas ta püksirihma pidi tagasi. «Söö 
parem seda poisu Varud on piiratud ja võib-olla me peame siin veel tükk aega olema.» 
Donovan tõmbus tusaselt tagasi. «Kas siin midagi muud peale ubade ei olegi?» «Ei tea, võib- 
olla ei ole.» 

«Mis on alumisel riiulil?» «Piim.» 

«Ainult piim?» hüüatas Donovan nördinult. 

«Vaata ise.» 

Nad sõid vaikides ube ja jõid piima peale ning kui nad lahkusid, tõusis paneel ja sulges ava, 
nii et sein oli uuesti täiesti sile. 

Powell ohkas: «Kõik on automaatne. Üleni automaatne. Ma ei ole ennast veel kunagi nii 
abituna tundnud. Kus on see tualett?» 

«Siinsamas. Ka seda ei olnud, kui me esimest korda vaatasime.» 

Veerand tunni pärast istusid nad jällegi aknaga ruumis vastakuti ja vahtisid teineteisele otsa. 
Powell vaatas süngelt ainsat mõõteriista ruumis. See näitas ikka parsekeid, numbrid lõppesid 
ikka miljoniga ja osuti oli ikka tihedalt vastu nulli. 

Aktsiaseltsi «United States Robot £. Mechanical Men» kõige salajasemas ruumis ütles Alfred 
Lanning väsinult: «Nad ei vasta meile. Me oleme proovinud kõigil lainepikkustel, nii 
tavalistel kui ka amatööride omadel, nii koodis kui ilma, isegi sellel uuel subeetriribal. Ja ka 
Aju ei ütle ikka veel midagi?» kähvas ta doktor Calvinile otsa vaadates. 

«Ta ei ütle midagi uut, Alfred,» vastas Calvin rõhutatult. «Ta ütleb, et nad kuulevad meid... ja 
kui ma püüan talle peale käia,, siis, noh, ta... muutub pahuraks. Ei ole ette nähtud, et. .. Kes on 
enne kuulnud pahurast robotist?» 

«Võib-olla te räägite meile kõik ära, mis te teate, Susan,» ütles Bogert. 


«Palun väga. Ta väidab, et laeva juhtimine on täielikult tema käes. Ta on ilmselt veendunud, 
et meeste elu ei ole ohus, aga lähemalt ta sellest ei räägi, ja ma ei taha talle peale käia. Kuid 
hellaks punktiks näib olevat tähtede-vaheline hüpe. Aju naeris valjusti, kui ma talle vastava 
küsimuse esitasin. On veel teisigi tunnuseid, aga see näitab kõige selgemini, et ta ei ole 
ilmselt normaalne.» 

Calvin vaatas teistele otsa. «Mulle näib, et tegemist on hüsteeriaga. Ma lõpetasin kohe selle 
jutu ja ma loodan, et ma talle viga ei teinud, aga see jahtis mind jälje peale. Hüsteeriaga tulen 
ma toime. Andke mulle kaksteist tundi aega! Kui ma ta jälle normaalsesse seisundisse saan, 
toob ta laeva tagasi.» 

Bogert oli järsku nagu puuga pähe saanud: «Tähtede-vaheline hüpe!» 

«Mis viga on?» karjatasid Calvin ja Lanning ühekorraga. 

«Arvud mootori jaoks, mis Aju meile andis... Kuulge... Mulle torkas midagi pähe.» Ta tormas 
toast välja. 

Lanning vaatas talle järele ja ütles siis järsult Calvi-nile: «Viige oma töö lõpule, Susan.» 
Kahe tunni pärast seletas Bogert õhinal: «Teate, Lan-ning, asi on käes. Tähtedevaheline hüpe 
ei ole momentaanne, vähemalt mitte sedavõrd, kuivõrd valguse kiirus on lõplik. Elu ei saa 
eksisteerida ... aine ja energia kui niisugused ei saa ruumikõveruse ületamisel eksisteerida. Ma 
ei tea, mis seal tegelikult toimub, aga nii see on. See tappiski «Consolidatedi» roboti.» 
Donovan tundis ennast sama kurnatuna, kui ta välja nägi. «Ainult viis päeva?» 

«Ainult viis päeva. Ma olen selles täiesti kindel.» 

Donovan vaatas õnnetult ringi. Tähed klaasi taga olid tuttavad, aga ääretult ükskõiksed. 
Seinad olid katsudes külmad. Hiljuti uuesti süttinud tuled olid talumatult eredad. Mõõteriista 
osuti oli kangekaelselt nullis ja Donovan ei suutnud vabaneda ubade maigust. 

Ta ütles tusaselt: «Ma tahan vanni minna.» 

Powell vaatas korraks üles ja vastas: «Mina ka. Sul ei 

pruugi häbeneda. Aga kui sa ei taha just piimas supelda ja ilma joomata läbi ajada.» 

«Lõpuks peame me ikka joomata läbi ajama. Greg, millal see tähtedevaheline reis algab?» 
«Kust mina seda tean! Võib-olla on see ammu alanud. Küll me ükskord pärale jõuame, või 
siis vähemalt meie luustike tolm, — aga kas mitte meie surm ei olnudki Aju rikkimineku 
põhjuseks?» 

Donovan oli seljaga kaaslase poole: «Ma murran kogu aeg pead, Greg. Asi on halb. Siin ei ole 
muud teha, kui ringi kõndida ja iseendaga kõnelda. Sa tead lugusid' igaveseks kosmosesse 
jäämisest. Poisid läksid hulluks ammu enne, kui nad nälga oleksid surnud. Ma ei tea, Greg, 
aga alates tulede süttimisest on mul imelik olla.» 

Vaikus. Siis kostis Powelli nõrk hääl: «Minuga on sama lugu. Mis tunne sul on?» 

Punapea pööras ennast ringi: «Imelik on olla. Miski taob sees ja kõik on pingul. Matab hinge. 
Ma ei suuda enam paigal püsida.» 

«Hm-hm-hn. Kas sa tunned vibratsiooni?» 

«Mis mõttes?» 

«Istu korraks maha ja kuula. Sa ei kuule seda, aga sa tunned, et kusagil nagu midagi tuksub, 
kogu laev väriseb ja sina koos sellega. Kuula. ..» 

«Jah. .. jah. Mis see sinu arvates on, Greg? Ega sa ei arva, et see on meis endis?» 
«Võib-olla,» silitas Powell aeglaselt oma vurre. «Aga need võivad olla ka laeva mootorid. Ta 
võib valmistuda.» 

«Milleks?» 

«Tähtedevaheliseks hüppeks. See võib olla tulemas, ja kuarat teab, mis see endast kujutab.» 
Donovan vajus mõttesse. Siis ütles ta tigedalt: «Tulgu mds tuleb. Aga parema meelega ma 
küll teeksin midagi. Alandav on seda lihtsalt oodata.» 


Umbes tunni aja pärast vaatas Powell oma kätt tooli metallist käsitoel ja ütles sunnitud 
rahuga: «Katsu seina, Mlike.» 

Donovan katsus ja ütles: «On tunda, et see väriseb, Greg.» 

Isegi tähed paistsid ähmastena. Millestki sigines eba-rruäärane mulje hiigelmasinast, mis 
kogub koos seintega jõõudu, varub energiat võimsaks hüppeks, valmistub tuksudes edasi 
sööstma. 

See algas järsku ja valupistega. Powell jäigastus ja vappus oma toolist välja. Ta pilk tabas 
Donovani ja kustus, Donovani nõrk hüüatus väreles ja suri ta kõrvus. Midagi väänles temas ja 
võitles kasvava ja pakseneva jääkatte vastu. 

Midagi murdus lahti ja keerles väriseva valguse ning valu leegis. See langes 

ja keerles 

ja langes ülepeakaela 

vaikusse! 

See oli surm! 

See oli maailm ilma liikumise ja tajuta. Hämara, tundetu teadvuse maailm. Vormitu võitluse, 
vaikuse ja pimeduse teadvus. 

Kõige rohkem igaviku teadvus. 

Ta oli peen valge niit — külm ja hirmunud. 

Siis hakkas kostma õline ja kõlav hääl, mis kohises ta peale helikeerisena: 

«Kas teie puusärk ei sobi teile? Miks te ei proovi «Morbid M. Cadaveri» venivaid kirste? 
Need on teaduslikult konstrueeritud ja sobitatud keha loomulike kõverustega ning on 
rikastatud Bi-vitamiiniga. Kasutage mugavaid «Cadaveri» surnukirste. Pidage meeles, et teil 
tuleb olla surnud väga pikka-pikka aega!» 

See ei olnud kuigi selge jutt ja peagi vaibus see õliselt põrisevaks sosinaks. 

Valge niit, mis oleks võinud olla Powell, ronis asjatult mööda kehatut igavikku, mis oli 
kõikjal tema ümber, ja varises kokku, kui saja miljoni tontliku soprani läbilõikav karjatus 
muutus paisuvaks meloodiaks: 

«Ma olen rõõmus, kui sa oled surnud, sa lurjus. 

Ma olen rõõmus, kui sa oled surnud, sa lurjus. 

Ma olen rõõmus ... » 

Meloodia tõusis mööda tormlevate helide spiraali läbilõikavaks ultraheliks ja kadus 
kuuldavusest. 


Valge niit värises tukslevas valuhoos. Ta tõmbus vaikselt pingule.. . 

Hääled olid tavalised ja neid oli palju. Terve summ rääkivaid inimesi, keerlev jõuk, mis 
kihutas temast läbi, mööda, üle kiires peadpööritavas liikumises ja jättis endast maha triivima 
lausekatkeid. 

«Mis sul's patuks leiti? Na kurva moega.. .» 

«...kõrvetav kuumus, ma tean, aga ma olen kuulnud, et...» 

«ma põrutasin Paradiisi, aga vana Peetrus. . » 

«Jaah, mul laks ka selle selliga löömaks. Olen temaga 

asju ajanud...» 6 

«Hei, Sam, tule siitkaudu... » «Kas sul on suuvooder või? Peltsebul ütleb, et » «. .. Lähme 
edasi, paharetike? Mul on kohtumine Ku...» 

Ning üle kõige kõlas läbitungiv, mürisev möire: «KÄHKU! KÄHKU! KÄHKU!!! Liiguta 
oma konte ja ära lase meid oodata — järjekord on pikk. Hoia oma saatekiri valmis ja 
kontrolli, kas Peetruse keeldumise kohta on tempel olemas. Vaata, kas sa oled õige sissekäigu 
juures. Tuld jätkub kõigile. Hei, sina. .. SINA SEAL ALL. VÕTA JÄRJEKORDA, VÕI...» 


Valge niit, mis oli Powell, taganes roomates selle hääle ees ja tundis talle osutava sõrme 
teravat torget. Kõik see plahvatas helide vikerkaareks ja nõrises tilkadena valutavale ajule. 
Powell istus jälle oma toolis. Ta tundis, et väriseb üle kogu keha. 

Donovani silmad olid klaasistunult pärani nagu kaks suurt sinist tassi. 

«Greg,» sosistas ta peaaegu nuuksudes. «Kas sa olid surnud?» 

«Ma. .. tundsin ennast surnuna.» Ta kraaksuv hääl oli talle endalegi võõras. 

Donovan katsus asjatult püsti tõusta. «Oleme me nüüd elus? Või on veel midagi?» 

«Ma... tunnen ennast elavana,» kähistas Powell nagu ennegi. Siis ütles ta ettevaatlikult: «Kas 
sa. .. kuulsid midagi, kui sa ... olid surnud?» 

Donovan vaikis ja noogutas siis väga aeglaselt pead. «Aga sina?» 

«Jah. Kas sa kuulsid puusärgireklaami... ja laulvaid naisi... ja põrgusse minejate järjekorda? 
Kuulsid sa seda?» 

Donovan raputas pead: «Ma kuulsin ainult ühte häält.» «Valju?» 

«Ei. Vaikset, aga karedat; nagu oleks viiliga üle sõrme-otste tõmmatud. Tead, see oli jutlus. 
Põrgutulest. 

Ta kirjeldas piinu, mis.. . noh, sa tead küll. Ma olen ükskord peaaegu samasugust jutlust 
kuulnud.» Ta oli üleni higine. 

Päike paistis aknast sisse. Ta kiired olid kahvatud, sinakasvalged ja see kauge valgusallikana 
hõõguv ketas ei olnud vana hea Päike. 

Powell osutas väriseva sõrmega ainsale skaalale. Osuti seisis kindlalt ja uhkelt kriipsu kohal, 
mille number näitas 300 000 parsekit. 

«Mike,» ütles Powell, «kui see on tõsi, siis peame olema Galaktikast hoopis väljas.» 
Donovan vastas: «Kurat võtaks, Greg! Me oleme esimesed inimesed väljaspool 
päikesesüsteemi.» 

«Jah. Täpselt nii. Me oleme pääsenud Päikese käest. Me oleme pääsenud välja Galaktikast. 
Mike, see laev on vastus. Ta tähendab vabadust kogu inimkonnale, vabadust sõita kõigi 
olemasolevate tähtede juurde, miljonite ja biljonite ja triljonite tähtede juurde.» 

Aga siis istus ta raske mütsatusega maha. «Mike, kuidas me küll tagasi saame?» 

Donovan naeratas virilalt: «Sellega ei ole muret. Laev tõi meid siia, laev viib meid ka tagasi. 
Andke mulle veel ube!» 

«Aga, Mike... pea kinni, Mike. Kui ta viib meid tagasi samal viisil, nagu siia tõi...» 
Donovan hakkas tõusma, aga vajus toolile tagasi. 

Powell jätkas: «Me peame... uuesti surema, Mike.» 

«Mis siis ikka,» ohkas Donovan, «kui peame, siis peame. See ei kesta ju kaua, vähemasti 
mitte väga kaua.» 

Susan Calvin rääkis aeglaselt. Kuus tundi oli ta aeglaselt Aju usutlenud, kuus viljatut tundi. 
Ta oli tüdinud kordamisest, tüdinud ümbersõnastamisest, tüdinud kõigest. 

«Kuula, Aju, nüüd veel üks küsimus. Sa pead ennast pingutama, et lihtsalt vastata. Kas sulle 
on täiesti selge, mida see tähtedevaheline hüpe endast kujutab? Ma mõtlen, kas see viib neid 
väga kaugele?» 

«Nii kaugele, kui nad tahavad minna, miss Susan. Tänu kõverusele ei ole see mingi kunst... » 
«Ja mida nad seal teisel pool näevad?» 

«Tähti ja ainet. Mida teie siis arvasite?» 

Järgmine küsimus libises üle Susan Calvini huulte: «Kas nad jäävad siis ellu?» «Muidugi!» 
«Ja tähtedevaheline hüpe ei tee neile midagi?» 

Ta kangestus, kui Aju ei vastanud. See see oli! Ta oli tabanud hella kohta. 

«Aju,» anus ta arglikult, «Aju, kas sa kuuled mind?» 

Vastus oli nõrk ja värisev: «Kas ma pean vastama? Mis puutub hüppesse, ma mõtlen?» 


«Ei, kui sa ei taha. Aga seda oleks huvitav kuulda. .. Siis, kui sa tahad rääkida.» Susan Calvin 
püüdis tabada lõbusat tooni. 

«Au-uu. Te rikute kõik ära.» 

Psühholoog kargas püsti. Ta nägu valgustas taipamine. 

«Oh taevas,» pomises ta, «oh taevas.» 

Ja ta tundis, kuidas tundide ja päevade pinge purskus tast välja. Natukese aja pärast ütles ta 
Lanningule: «Uskuge mind, kõik on korras. Ei, jätke mind nüüd üksi. Laev tuleb koos 
meestega tervelt tagasi ja mina tahan puhata. Ma pean puhkama. Minge nüüd minema.» 

Laev jõudis Maale tagasi niisama vaikselt ja hääletult, nagu ta oli lahkunud. Ta laskus täpselt 
oma kohale ja pealuuk avanes. Kaks meest, kes sealt välja astusid, tõstsid ettevaatlikult jalga 
jala ette ja kratsisid oma karedasse harjasesse kasvanud põski. 

Ja siis põlvitas punaste juustega mees aeglaselt ning sihikindlalt maha ja suudles pikalt 
maandumistee betooni. 

Nad tõrjusid koguneva rahvasumma eemale ja vehkisid käega kohalekihutanud sanitaarautost 
väljaroninud agaratele kanderaamikandjatele. 

Gregory Powell küsis: «Kus on siin lähim vannituba?» Nad viidi ära. 

Nad koguti kõik laua ümber kokku. See oli aktsiaseltsi «U. S. Robot £. Mechanical Men» 
ajude täiskogu istung. 

Aeglaselt ja tõusujoones lõpetasid Powell ja Donovan oma värvika jutustuse. 

Järgnenud vaikuse katkestas Susan Calvin. Paari viimase päeva jooksul oli ta tagasi saanud 
oma jäise, veidi sapise rahu, millest siiski lõi läbi teatav kimbatuses olemine. 

«Ausalt öeldes,» tunnistas ta, «oli see kõik minu süü. 

Kui me Ajule esmakordselt selle probleemi esitasime, mida mõni teist veel loodetavasti 
mäletab, siis läksin ma äärmuseni, et rõhutada dilemmat tekitada võiva informatsiooni 
tagasiandmise tähtsust. Ma ütlesin midagi niisugust: «Ära erutu inimeste surma pärast. Sellest 
pahandust ei tule. Anna ainult leht tagasi ja unusta see asi.» » 

«Hm,» ütles Lanning. «Mis sellest järeldub?» 

«See on ju silmanähtav. Kui ta jõudis oma arvutustes punktini, mis tõi sisse tähtedevahelise 
hüppe minimaalse kestuse võrrandi, tähendas see inimeste surma. Selle koha peal purunes 
«Consolidatedi» masin. Mina aga olin vähendanud surma tähtsust Aju jaoks — muidugi mitte 
täielikult, sest esimene põhiseadus jääb alati kehtima, küll aga parasjagu selleks, et Aju võis 
võrrandile veel ühe pilgu heita. Just parasjagu selleks, et anda talle aega otsusele jõuda, et 
pärast teatava aja möödumist ärkavad! mehed uuesti ellu, samuti nagu laeva aine ja energia 
pöördub tagasi oma endisesse olekusse. Teiste sõnadega, see niinimetatud surm on täiesti 
ajutine nähtus. Saate aru?» 

Ta vaatas ringi. Kõik kuulasid hoolega. 

Calvin jätkas: «Niisiis võttis ta selle punkti vastu, aga mitte ilma teatava vapustuseta. Isegi 
vähendatud tähtsusega ajutisest surmast oli küllalt, et teda kergelt tasakaalust välja viia.» 

Siis ütles ta rahulikult: «Aju arendas endas välja huumorimeele — see on pääsemise, 
tegelikkusest osalise pääsemise meetod. Ta muutus naljahambaks.» 

Powell ja Donovan hüppasid püsti. 

«Mis?» hüüdis Powell. 

Donovan ütles midagi mahlakamat. 

«Nii see on,» vastas Calvin. «Ta hoolitses teie eest, ja tõi teid tervelt tagasi, aga te ei saanud 
puudutada ühtegi juhtimisriista, sest need olid huumorimeelse Aju, ja mitte teie jaoks. Meie 
saime teiega raadio kaudu rääkida, aga teie ei saanud vastata. Teil oli küllalt süüa, aga ainult 
ube ja piima. Siis te nii-öelda surite ja ärkasite uuesti ellu, aga teie surma periood tehti . .. noh 
«.. huvitavaks. Ma tahaksin teada, kuidas ta seda tegi. See oli Aju võrratu väike nali, aga ta ei 
mõelnud sellega halba.» 


«Ei mõelnud halba!» ähkis Donovan. «Ah, kui sel kenal väikesel selli] oleks ainult kael!» 

Lanning tõstis rahustavalt käe: «Hea küll, see oli sant lugu, aga nüüd on see möödas. Mis saab 
edasi?» 

Bogert ütles rahulikult: «Ilmselt tuleb meil seda laeva täiustada. Peab olema mingisugune 
võimalus, et pääseda hüppeajast. Kui see võimalus on olemas, siis oleme meie lihtsalt 
kohustatud selle avastama, sest meie käsutuses on ainuke suuremõõtmeline ülirobot. Ja siis 
võib «U. S. Robots» avada tähtedevahelise ühenduse ja inimkonnal on võimalus luua 
Galaktikaimpeerium.» 

«Ja mis saab «Consolidatediga»?» küsis Lanning. «Hei,» segas järsku vahele Donovan, «mul 
on selle kohta üks ettepanek. Nad panid «U. S. Robotsi» üsna plindrisse. See ei kukkunud küll 
nii halvasti välja, kui nad lootsid, ja kõik lõppes hästi, aga nende kavatsused ei olnud mitte 
vagad. Ja Greg ning mina saime kõige rohkem kannatada. 

Nad tahtsid vastust ja nad peavad selle saama. Saatke neile see laev, ja «U. S. Robots» saab 
nende kakssada tuhat pluss ehitamiskulud. Ja kui nad seda katsetavad, siis laseme Ajul veel 
natuke nalja teha, enne kui me ta normaalse mõistuse juurde tagasi toome.» 

Lanning ütles tõsiselt: «See kõlab sobivalt ja mõistlikult.» 

Ning Bogert lisas hajameelselt: «Ja ka täpselt lepingule vastavalt.» 


VI. TÕENDUS 


Francis Ouinn oli uue kooli poliitikategelane. See termin on loomulikult mõttetu nagu kõik 
seda liiki terminid. Enamiku «uutest koolidest» oleme me kopeerinud vanakreeka 
ühiskondlikust elust või ehk koguni — selleks peaks muidugi rohkem ajalugu tundma, et seda 
öelda — vanast Sumerist või Šveitsi järvede vaiküladest. 

Et vältida pikka ja igavat sissejuhatust, on võib-olla kõige parem kohe öelda, et Ouinn ei 
esitanud valimistel oma kandidatuuri, ei pidanud jahti häältele, ei esinenud kõnedega ega 
võltsinud valimistulemusi. Täpselt nagu Napoleon ei tulistanud Austerlitzi lahingus. 

Aga kuna poliitika viib inimesi veidral viisil kokku, siis istus Ouinni vastas Alfred Lanning, 
kelle valged patriarhi-kulmud rippusid silmade kohal, milles krooniline kärsitus oli muutunud 
rahutuseks. Ta oli tusane. 

Kui Ouinn oleks seda ka märganud, poleks see teda vähemalgi määral häirinud. Ta hääl kõlas 
sõbralikult. Võibolla oli see professionaalne toon. 

«Doktor Lanning, ma oletan, et te tunnete Stephen Byerleyt.» 

«Ma olen tast kuulnud nagu iga teine inimene.» 

«Mina samuti. Võib-olla te hääletate järgmistel valimistel tema poolt?» 

«Ei oska öelda.» Lanningu hääles kõlas terav noot. «Ma ei jälgi poliitilisi sündmusi ja ei teagi, 
et ta kandideerib.» 

«Temast võib saada meie järgmine linnapea. Praegu on ta muidugi ainult prokurör, aga suured 
tammed...» 

«Seda kõnekäändu ma olen juba kuulnud,» katkestas Lanning. «Kas me ei asuks parem asja 
juurde.» 

«Me olemegi juba asja juures, doktor Lanning.» Ouinni hääl oli väga armastusväärne. «Minu 
huvides on, et härra Byerley ei tõuseks kõrgemale ringkonnaprokuröri kohast, ja teie huvides 
on mind aidata.» 

«Minu huvides? No kuulge!» Lanningu kulmud laskusid veelgi madalamale. 

«Ütleme siis, et aktsiaseltsi «u. S. Robots» huvides. Ma tulin teie kui endise direktori juurde, 
sest ma tean et te olete nendega veel üsna isalikes suhetes. Teid kuulatakse lugupidamisega, 


aga samal ajal pole teie sidemed nendega nii tihedad, et piiraksid teie tegevusvabadust, isegi 
kui tegevus on veidi ebatavaline.» 

Doktor Lanning vaikis, vajus hetkeks mõttesse ja ütles siis juba pehmemalt: «Ma ei mõista 
teid hästi, härra Ouinn.» 

«Ma ei imestagi selle üle, doktor Lanning, kuigi asi on väga lihtne. Kas tohib?» Ouinn süütas 
maitsekalt lihtsa tulemasina abil peene sigareti ja ta laiale kondisele näole laskus vaikse 
naudingu ilme. «Me rääkisime Byerleyst, veidrast ja värvikast tüübist. Kolm aastat tagasi oli 
ta täiesti tundmatu. Praegu on ta laialt tuntud. Ta on jõuline ja hakkaja mees ning kindlasti 
kõige võimekam ja intelligentsem prokurör, keda ma olen iial näinud. Kahjuks pole ta minu 
sõber ... » 

«Ma mõistan,» ütles Lanning mehhaaniliselt ja vaatas oma küüsi. » 

«Möödunud aastal,» jätkas Ouinn häirimatult, «oli mul juhus üsna põhjalikult uurida Byerley 
elulugu. Teate, alati on kasulik põhjalikult tungida reforme taotleva poliitiku minevikku. Kui 
te vaid teaksite, kui sageli on see aidanud...» Ta peatus ja vahtis pilkavalt muiates oma sigareti 
hõõguvat otsa. «Aga Byerley minevikus ei ole midagi erilist. Vaikne elu väikeses linnas, 
kolledž, noorelt surnud naine, autoõnnetusele järgnenud aeglane paranemine, 
õigusteaduskond, tulek pealinna, prokurör... » 

Francis Ouinn raputas aeglaselt pead ja lisas siis: «Aga tema praegune elu! See väärib tõesti 
tähelepanu. Meie ringkonnaprokurör ei söö!» 

Silmad üllatusest pärani, tõstis Lanning pead. «Kuidas, palun?» 

«Meie ringkonnaprokurör ei söö,» kordas Ouinn silp-haaval. «Ma pean veidi täpsustama. 
Teda pole iial söömas või joomas nähtud. Mitte iial! Kas te mõistate, mis see tähendab? Ma ei 
ütle «harva», ma ütlen «ial».» 

«See on täiesti uskumatu. Kas te võite oma informeerijaid usaldada?» 

«Ma võin neid usaldada ja ma ei leia sugugi, et see on uskumatu. Edasi, keegi pole näinud 
meie ringkonnapro-kutöri joomas ei vett ega alkoholi ega ka magamas. On 

veel muidki asjaolusid, aga ma arvan, et ma olen oma mõtte juba välja ütelnud.» 

Lanning nõjatus vastu tooli seljatuge ning meeste vahele laskus pingeline, väljakutsuv vaikus. 
Siis raputas vana robotiteadlane pead: «Ei, te võite vihjata ainult ühele võimalusele, kui 
seostada teie väiteid asjaoluga, et te esitate neid nimelt mulle, aga see on võimatu.» 

«Doktor Lanning, see mees on täiesti ebainimlik.» 

«Kui te väidaksite, et ta on maskeeritud Saatan, siis ehk oleks veel kerge võimalus, et ma teid 
usuksin.» 

«Ma ütlen teile, doktor Lanning, et ta on robot.» 

«Ma ütlen teile, härra Ouinn, et võimatumat väidet pole ma elu sees kuulnud.» 

Jälle sigines tuppa vaenulik vaikus. 

«Seda enam,» kustutas Ouinn rõhutatud hoolikusega oma sigareti, «peaksite te uurima seda 
võimatust kõigi aktsiaseltsi käsutuses olevate vahenditega.» 

«Päris kindlasti ei võta ma midagi niisugust ette, härra Ouinn. Te ei saa ometi nõuda, et 
aktsiaselts segaks end poliitikasse.» 

«Teil ei ole valikut. Oletame, et ma avaldan need faktid ilma kontrollimata. Süüdistus on 
küllalt kaudne.» 

«Tehke, mis tahate.» 

«Aga see ei huvita mind. Kontrollitud andmed oleksid palju paremad. Ja see ei huvita jälle 
teid, sest teie kompaniile poleks sugugi kasulik tähelepanu keskpunkti sattuda. Ma arvan, et te 
olete hästi tuttav rangete seadustega, mis keelavad robotite kasutamise asustatud maailmas. » 
«Loomulikult,» ütles Lanning. 

«Te teate ka, et ainult aktsiaselts «U. S. Robot £z Mechanical Men» valmistab 
päikesesüsteemi piires positronroboteid. Ja kui Byerley on robot, siis on ta positronrobot. 


Samuti teate te, et ühtegi positronrobotit ei müüda, vaid ainult üüritakse ja aktsiaselts jääb 
roboti omanikuks ning on seepärast vastutav kõigi tema tegude eest.» 

«Väga kerge on tõestada, härra Ouinn, et aktsiaselts pole iial valmistanud inimesesarnast 
robotit.» 

«Aga kas üldse saab niisugust teha?» 

«Jah, saab küll.» 

«Tõenäoliselt ka salaja. Ilma teie juures registreerimata.» 

'«Aga mitte positronajugä, mu härra. Šee on selleks liiga Keeruline ja valitsuse kontroll on 
väga range.» 

«Aga robotid ju kuluvad, lähevad katki ja lammutatakse. » 

«Ja positronajud võetakse uuesti kasutusele või hävitatakse.» 

«Kas tõesti?» Francis Ouinn lubas endale muutuda sarkastiliseks. «Aga kui äkki üks, 
juhuslikult muidugi, jäi hävitamata ja inimesesarnane keha ootas positronaju?» 

«See on võimatu!» 

«Võib-olla peate te seda tõestama valitsusele ja avalikkusele, miks siis mitte tõestada praegu 
mulle?» 

«Aga mis me sellest saaksime?» nõudis erutatud Lan-ning. «Mis oleks meie tagamõte? 
Arvestage, et meil on ka terake mõistust.» 

«Andke andeks, mu härra. Aktsiaseltsile meeldiks väga, kui inimesesarnaseid 
positronroboteid lubataks asustatud planeetidel kasutada. Kasumid tõuseksid määratult. Aga 
publiku vastuseis on liiga tugev. Oletame, et te lasete enne niisugustel robotitel tegutseda: 
näete, meil on osav jurist, hea linnapea — ja ta on robot. Ostke meie robotitest teenreid.» 
«See on täiesti fantastiline. Läbinisti naeruväärne.» 

«Võib-olla. .. Aga miks ei taha te seda tõestada? Või eelistate te seda avalikult tõestada?» 
Hämardus juba, aga kabinetis ei olnud siiski veel küllalt pime Alfred Lanningu näkku tõusnud 
veretulva varjamiseks. Aeglaselt vajutasid robotiteadlase sõrmed nupule ja seinalambid lõid 
pehme valgusega põlema. 

«Olgu,» uratas ta, «küll me veel vaatame.» 

"Stephen Byerley nägu ei ole lihtne kirjeldada. Ta oli neljakümneaastane nii sünnitunnistuse 
kui välimuse järgi, aga tal oli terve, hästi toidetud ja rõõmsaloomulise neljakümneaastase 
mehe välimus, mis muutis mõttetuks ütlemise näkku kirjutatud vanusest. 

Eriti torkas see silma siis, kui ta naeris, ning praegu ta naeris. Ta naeris valjusti ja pikalt, 
vaikis hetkeks ja hakkas siis jälle naerma. 

Alfred. Lanningu nägu väljendas äärmist halvakspanu. Ta tegi vaevumärgatava žesti tema 
kõrval istuva naise suunas, aga tolle õhukesed veretud huuled olid vaid kergelt kokku surutud. 

Byerley oli end vahepeal veidi kogunud. «Kas tõesti, doktor Lanning, kas tõesti mina ... 
mina... olen robot?,» 

«Seda, mu härra, ei väida mina,» ütles Lanning lõikavalt. «Mina oleksin sellega väga rahul, 
kui te oleksite inimkonna liige. Kuna meie aktsiaselts ei ole teid valmistanud, olen ma täiesti 
kindel, et te olete inimene, vähemalt seaduse silmis. Kuna aga ühel teatava positsiooniga 
mehel...» 

«Ärge nimetage ta nime, kui see lööb mõra teie raudsesse eetikasse, aga oletame lihtsuse 
mõttes, et see mees on Francis Ouinn, ja jätkake.» 

Lanning kraaksatas vihaselt katkestamise pärast ja jätkas pärast rõhutatud pausi veel 
jaisemalt: «Kuna teatava positsiooniga mehel, kelle nime ümber ma ei taha mängida 
mõistatamismängu, on tõsiseid kahtlusi, et te olete robot, siis ma pean paluma teie abi selle 
väite ümberlükkamiseks. Juba see asjaolu ise, et niisuguse kahtlustuse võib avalikkuse ette 


tuua selle mehe käsutuses olevate vahenditega, on minu kompaniile raskeks löögiks, isegi siis, 
kui süüdistust ei suudeta tõestada. Mõistate te mind?» 

«Oo jaa, teie seisukoht on mulle selge. Süüdistus on naeruväärne. Teie olukord aga mitte. Ma 
palun vabandust, kui mu naer teid haavas. Ma naersin esimese, mitte teise punkti üle. Millega 
ma saaksin teid aidata?» 

«See oleks väga lihtne. Teil tuleks ainult minna restorani, tellida tunnistajate juuresolekul 
lõuna ja lasta ennast söögi ajal pildistada.» Kõige raskem osa vestlusest oli möödas ja 
Lanning nõjatus mugavamalt tugitooli. Tema kõrval istuv naine jälgis Byerleyt väga 
tähelepanelikult, ei lisanud aga omalt poolt midagi juurde. 

Stephen Byerley pilk kohtus hetkeks naise pilguga, siis pöördus Byerley jälle robotiteadlase 
poole. Hetkeks haaras ta mõtlikult pihku pronksist kirjapressi, mis oli ainsaks kaunistuseks ta 
laual. 

«Ma kardan, et ma ei saa teie soovi rahuldada,» ütles ta vaikselt. 

«Üks hetk, doktor Lanning,» tõstis ta käe. «Ma mõistan, et kogu see asi on teile vastik, et te 
olete sunnitud seda tegema vastu oma tahtmist, et te tunnete ennast mängivat ebaväärikat ja 
isegi naeruväärset osa. Siiski 

puudutab see asi eeskätt mind ja seepärast olge, palun, kannatlik. 

Esiteks, kas te olete kindel, et see Ouinn, see teatava positsiooniga mees, ei vedanud teid alt, 
selleks et teid teataval viisil tegutsema sundida?» 

«Ei ole tõenäoline, et lugupeetav isik asetab ennast naeruvääristamise ohtu, kui ta ei ole 
veendunud, et püsib kindlal pinnal.» 

Byerley pilk oli tõsine. «Te ei tunne Ouinni. Ta võib püsida ka niisuguse kuristiku kohal, kust 
isegi kaljukits alla lendaks. Tõenäoliselt rääkis ta lähemalt uurimisest, mis ta väitis olevat 
minu suhtes toime pannud?» 

«Küllalt minu veenmiseks, et meie aktsiaseltsil oleks liiga tülikas neid ümber lükkama hakata, 
kui teie võite seda teha palju lihtsamini.» 

«Te siis usute tema juttu, et ma iial ei söö? Te olete teadlane, doktor Lanning. Öelge, kus on 
siin loogika? Mind ei ole söömas nähtud — järelikult ei söö ma iial m. 0. t. t. See on liig!» 
«Te kasutate prokuröri taktikat, et väga lihtsat olukorda keeruliseks ajada.» 

«Vastupidi, ma püüan selgitada seda, mida teie ja Ouinn olete omavahel väga keeruliseks 
ajanud. On tõsi, et ma ei maga palju, ja päris kindlasti ei maga ma avalikult. Mulle ei ole 
kunagi meeldinud süüa koos teistega — ebatavaline ja tõenäoliselt neurootilise alusega 
idiosünk-raasia, mis ei tee aga kellelegi kahju. Kuulake mind, doktor Lanning, las ma esitan 
teile ühe hüpoteetilise juhtumi. Oletame, et on tegemist poliitikuga, kes tahab reforme 
taotlevat kandidaati iga hinna eest hävitada ja satub tema eraelu uurides veidrustele, mida ma 
äsja mainisin. 

Oletame edasi, et sellest kandidaadist kindlalt lahtisaamiseks pöördub ta teie kompanii kui 
ideaalse vahendi poole. Kujutage ette, et ta ütleb teile: «See ja see on robot, sest harva kui ta 
teiste nähes sööb, ja ma ei ole iial näinud teda keset kohtuistungit tukastamas, ning ükskord, 
kui ma keskööl tema aknast sisse piilusin, luges ta raamatut ja ma vaatasin, et ta 
külmutuskapis polnud toitu.» 

Kui ta räägiks teile niisugust juttu, laseksite te tuua hullusärgi. Aga kui ta ütleb teile: «Ta ei 
maga iial, ta ei söö iial,» siis on see väide nii rabav, et varjab teie eest fakti, et niisuguseid 
väiteid on võimatu tõestada. Te män- 

gite ennast talle kätte jä lisate oma panuse üldisesse kärasse.» 

«Ükskõik härra,» alustas Lanning ähvardava kangekaelsusega, «kas te peate seda asja tähtsaks 
või mitte, aga selle lõpetamiseks on vaja ainult minu poolt soovitatud lõunasööki.» 


Byerley pöördus uuesti naise poole, kes uuris teda ikka veel ükskõikselt. «Andestage, kas ma 
kuulsin teie nime õigesti? Doktor Susan Calvin, eks ole?» 

«Jah, härra Byerley.» 

«Te olete kompanii «U. S. Robots» psühholoog?» 

«Robo psühholoog!» 

«Kas siis robotid on inimestest vaimselt nii erinevad?» 

«Nagu öö ja päev!» Ta lubas endale külma naeratuse. «Robotid on oma põhiolemuselt head.» 
Advokaadi suunurkadesse ilmus naeratus: «See on ränk hoop. Aga ma tahtsin öelda midagi 
muud. Kuna te olete psühho. . .robopsühholoog ja pealegi naine, siis ma olen kindel, et te 
tegite midagi, millele doktor Lanning ei mõelnud.» 

«Ja nimelt?» 

«Te tõite oma käekotis kaasa midagi söödavat!» Treenitud ükskõiksus Susan Calvini silmades 
lõi kõikuma. 

«Te üllatate mind, härra Byerley,» ütles ta. 

Ta avas käekoti ja võttis sealt välja õuna. Sõnatult ulatas ta selle Byerleyle. Doktor Lanning 
jälgis palavikulise pilguga õuna aeglast liikumist käest kätte. 

Stephen Byerley hammustas rahulikult õuna küljest tüki ja neelas selle sama rahulikult alla. 
«Näete, doktor Lanning?» 

Doktor Lanning naeratas kergendatult, nii et isegi ta kulmud näisid heatahtlikena. Aga see 
kergendustunne kestis vaid hetke. 

Susan Calvin lausus: «Oli muidugi huvitav teada, kas te sööte seda, aga antud juhul ei tõesta 
see veel midagi.» 

«Kuidas nii?» muigas Byerley. 

«Muidugi mitte. On selge, doktor Lanning, et kui see mees on inimesetaoline robot, peab ta 
olema täiuslik imitatsioon. Ta on peaaegu ebausutavalt inimlik. Lõpuks oleme me näinud ja 
jälginud inimesi kogu oma elu ja meid ei saa petta millegi ligilähedaselt sarnasega. Ta peab 
olema täiuslik. Vaadake naha kudet, iiriste värvi, 

käeluude vormi. Kui ta on robot, siis ma sooviksin, et «U. b. Kobots» oleks ta teinud, sest see 
on hea töö. Kas te arvate siis et kui on silmas peetud niisuguseid peensusi, on unustatud teda 
varustamast seadmetega, mis võimaldavad söömist, magamist ja eritamist? Kas või ainult äär- 
miseks puhuks, näiteks praegu tekkinud olukorra vältimiseks. Lõunasöök ei tõesta järelikult 
midagi.» 

«Oodake nüüd,» urises Lanning, «te mõlemad katsute mind lolliks teha. Mind ei huvita see 
inimese või mitte-inimese probleem. Ma tahan aktsiaseltsi hädast välja päästa. Avalik 
lõunasöök lõpetaks asja ja mataks ta maha, hoolimata Ouinnist. Peensused võime jätta juristi- 
dele ja robopsühholoogidele.» 

«Aga doktor Lanning,» ütles Byerley, «te unustate asja poliitilise külje. Mul on sama suur 
soov valitud saada kui Ouinnil mind takistada. Muuseas, kas te panite tähele, et kasutasite 
tema nime? See oli mu kelmitrikk. Ma teadsin, et te nimetate teda, enne kui lõpetate oma 
visiidi. » 

Lanning läks näost punaseks: «Mis on valimistel sellega pistmist?» 

«Skandaal on kahe otsaga vorst. Kui Ouinn tahab mind robotiks tembeldada ja tal on julgust 
seda teha, siis jätkub ka minul julgust samade kaartidega mängida.» 

«Te tahate öelda, et.. .» oli Lanning siiralt ehmunud. 

«Täpselt. Ma lasen tal jätkata, otsida köis, proovida selle tugevust, valida õige pikkus, teha 
silmus, pista pea sisse ja irvitada. Ülejäänuga saan ma ise hakkama.» 

«Te olete liiga enesekindel.» 

Susan Calvin tõusis: «Tulge, Alfred, me ei suuda teda veenda.» 

«Näete nüüd,» naeratas Byerley, «te olete ka inimeste psühholoog.» 


Aga kui Byerley samal õhtul peatas oma auto maa-alusesse garaaži viival 
automaattransportööril ja läks ise üle tee oma maja paraadukse poole, polnud ta võib-olla 
sugugi enam nii enesekindel, kui doktor Lanning oli märkinud. 

Kui ta uksest sisse astus, vaatas ratastoolis istuv kogu üles ja naeratas. Byerley nägu valgustas 
armastus. Ta läks ratastooli juurde. 

Kääbuse hääl oli kähe sosin, mis tuli ülem armidega kaetud näos viltu kistud suust: «Sa tuled 
nii hilja, Steve.» 

«Tean, John, tean. Aga ma kohtasin täna iseäralikku ja huvitavat takistust.» 

«Jah?» Moonutatud näol ja rikutud häälel ei saanud olla mingit ilmet, aga tema selgetes 
silmades peegeldus mure. «Ja sa ei tule sellega toime?» 

«Ma ei ole päris kindel. Võib vaja minna sinu abi. Sa oled ju perekonna kõige heledam pea. 
Tahad ma viin su aeda? Täna on ilus õhtu.» 

Kaks tugevat kätt tõstsid Johni ratastoolist välja. Tasakesi, peaaegu õrnalt võttis Byerley 
kääbuse õlgade ja sidemetes jalgade ümbert kinni. Aeglaselt ja ettevaatlikult läks ta läbi 
tubade, sammus mööda ratastooli jaoks mõeldud kaldteed alla ja astus läbi tagaukse müüri 
ning okastraadiga piiratud aeda. 

«Miks me ei võinud tooliga tulla, Steve? See on rumal.» 

«Sellepärast, et mulle meeldib sind kanda. On sul midagi selle vastu. Sa tead küll, et sul on 
sama hea meel sellest motoriseeritud kärust välja saada, kui minul sind väljas näha. Kuidas sa 
ennast täna tunned?» Ta asetas Johni väga hoolikalt jahedale murule. 

«Kuidas saangi ma ennast tunda? Parem räägi, mis mure sul on.» 

«Ouinni kampaania põhineb väitel, et ma olevat robot.» 

Johni silmad läksid suureks. «Kust sa seda tead? See on võimatu. Ma ei usu.» 

«Oota, ma räägin sulle. Täna saatis ta mind veenma ühe suurekaliibrilise teadlase 
aktsiaseltsist «U. S. Robot £c Mechanical Men».» 

John kitkus aeglaselt rohtu: «Kujutad sa ette!» 

Byerley ütles: «Jätame relva valiku tema hooleks. Mul on üks idee. Kuula ja ütle, kas ma saan 
teha nii, et.. .» 

Samal õhtul võis Alfred Lanningu kabinetis jälgida tumma stseeni. Francis Ouinn vaatas 
mõtlikult Alfred Lanningut, Lanningu raevunud pilk püsis Susan Calvinil, kes omakorda 
silmitses ükskõikselt Ouinni. 

Francis Ouinn katkestas vaikuse, püüdes õhkkonda kohmakalt normaliseerida: «Bluff. Ta 
mõtleb kõik koha peal välja.» 

«Kas te kavatsete selle peale mängida, härra Ouinn?» küsis doktor Calvin ükskõikselt. 
«Tegelikult on see teie mäng.» 

«Kuulge,» hüüdis Lanning valju häälega oma ilmset 

pettumust varjates, «me tegime, mis te tahtsite. Me olime tunnistajateks, et ta sõi. Teda 
robotiks pidada on naeruväärne. » 

«Kas ka teie mõtlete nii?» sähvas Ouinn Calvinile. «Lanning ütles, et te olete asjatundja.» 
Lanningu hääl oli peaaegu ähvardav: «Susan ... » 

Ouinn katkestas teda viisakalt: «Laske tal ometi rääkida. Ta istub juba pool tundi nagu 
aiapost.» 

Lanning oli omadega täiesti läbi. Talle tundus, et üksainus samm lahutab teda 
hullumeelsusest. Ta ütles: «Olgu peale. Rääkige, Susan. Me ei sega teid.» 

Susan Calvin vaatas teda tõsiselt ja peatas siis oma külma pilgu Ouinnil. «Ainult kahel viisil 
on võimalik kindlalt tõestada, et Byerley on robot. Seni on teil olemas ainult kaudseid 
tõendeid, mille abil te võite ainult süüdistada, aga mitte tõestada, ja ma arvan, et härra Byerley 


on küllalt tark niisuguse materjaliga toime tulema. Tõenäoliselt kardate te ka ise seda, muidu 
poleks te siia tulnud. 

Tõestusmeetod võib olla kas füüsikaline või psühholoogiline. Füüsikaliselt te võite teda lahata 
või kasutada rönt-genikiiri. Kuidas seda teha, on teie mure. Psühholoogiliselt võib uurida 
tema käitumist, sest kui ta on positronrobot, peab ta alluma robootika kolmele põhiseadusele. 
Positronaju ei saa konstrueerida ilma nendeta. Kas te teate kolme põhiseadust, härra Ouinn?» 
Ta luges need hoolikalt ja selgelt ette, tsiteerides sõnasõnalt «Robootika käsiraamatu» suure 
kirjaga trükitud kuulsat esimest lehekülge. 

«Ma olen vist kuulnud,» ütles Ouinn hooletult. «Siis on teil lihtne asjast aru saada,» vastas 
psühholoog kuivalt. «Kui härra Byerley rikub ühte neist reeglitest, siis ei ole ta robot. Kahjuks 
töötab see meetod ainult ühes suunas. Kui ta täidab seadusi, ei tõesta see veel mitte midagi.» 
Ouinn avaldas viisakalt imestust: «Aga miks siis mitte, doktor?» 

«Sellepärast, et robootika kolm põhiseadust, kui te vae-vute natuke mõtlema, on suurema osa 
eetiliste süsteemide põhiprintsiipideks. Igal inimesel on enesealalhoiuinstinkt. Robotile on see 
kolmas seadus. Samuti allub iga ühiskondliku teadvusega ja vastutusvõimega «hea» inimene 
teatavaile autoriteetidele. Ta kuulab oma arsti, ülemust, 

valitsust, psühhiaatrit, sõpru, allub seadustele, käitumisreeglitele, tavadele, isegi kui need 
häirivad tema mugavust või julgeolekut. Robotile on see teine seadus. Samuti nõutakse, et iga 
«hea» inimene armastaks teist nagu iseennast, kaitseks oma ligimest ja paneks teise inimese 
päästmiseks oma elu kaalule. Robotile on see esimene seadus. Ühe sõnaga: kui Byerley täidab 
kõiki robootika põhiseadusi, siis võib ta olla robot või siis lihtsalt väga hea inimene.» 

«Teie jutust selgub,» ütles Ouinn, «et te ei saa iial tõestada, et Byerley on robot.» 

«Ma olen ainult võimeline tõestama, et ta ei ole robot.» 

«Seda tõestust ei ole mulle vaja.» 

«Te peate leppima tõestusega, mis on võimalik. Ja oma soovide eest vastutate ainult teie ise.» 
Sel hetkel torkas Lanningule pähe uus mõte. «Kas keegi ei ole mõelnud sellele,» pahvatas ta, 
«et ringkonnaprokurör on üsna veider amet roboti jaoks? Inimeste kohtulik jälitamine, nende 
surmamõistmine, kannatama panemine ...» 

«Ei, see teid ei aita,» muutus Ouinn järsku teravaks. «Ringkonnaprokuröri amet ei tee teda 
veel inimeseks. Kas te ei ole siis tema protsessidest kuulnud? Kas te ei tea, kuidas ta kiitleb, et 
ta ei ole iial süüdistanud süütut inimest ja et ta on terve hulga inimesi jätnud süüpinki saat- 
mata, sest et tõendid nende vastu ei ole teda rahuldanud, isegi kui ta võib-olla oleks suutnud 
vandemehi veenda surmaotsust langetama? Ja see paistab õige jutt olevat.» 

Lanningu kõhnad põsed värisesid: «Ei, Ouinn, ei. Robootika seadused ei võimalda inimeste 
süüd kindlaks teha, Robot ei või määrata, kas inimene väärib surma. See ei ole tema 
otsustada. Ta ei või inimesele kahju teha, olgu see lurjus või ingel.» 

Susan Calvini hääles kõlas tüdimus: «Alfred,» ütles ta, «ärge rääkige rumalusi. Mis juhtub 
siis, kui robot kohtab hullumeelset, kes hakkab süütama maja, kus on inimesed? Kas ta peatab 
hullumeelse või ei?» 

«Loomulikult peatab.» 

«Aga kui ainukeseks võmaluseks peatada on tappa?» Lanningu kõrist kostis ebamäärane heli. 
Mitte midagi rohkem. 

«Alfred, vastus sellele on, et ta teeb kõik, et mitte tappa. Kui hullumeelne siiski sureb, vajab 
robot psühhoteraa- 

piat, sest ta võib kergesti hulluks minna tema ette kerkinud konfliktist: ta rikkus esimest 
põhiseadust, et täita esimest põhiseadust kõrgemal tasemel. Aga mees on surnud ja robot on 
tema tapja.» 


«Kas Byerley on siis hull?» küsis Lanning ülima sarkasmiga. 

«Ei, aga ta ei tapa inimesi oma kätega. Ta toob esile fakte, mis näitavad, et teatav inimolend 
on ohtlik teiste inimolendite suurele hulgale, mida me nimetame ühiskonnaks. Ta kaitseb 
paljusid ja täidab seega esimest seadust kõige kõrgemal astmel. Ja kaugemale ta ei lähegi. 
Kohtunik on see, kes mõistab kurjategija surma või vanglasse, pärast seda kui vandemehed on 
ta süüdi tunnistanud. Ja vangis hoiab teda vangivalvur ja hukkab timukas. Byerley on ainult 
tõe päevavalgele toonud ja ühiskonda aidanud. 

Tõepoolest, härra Ouinn, ma uurisin Byerley karjääri, pärast seda kui te meie tähelepanu 
temale juhtisite. Ma leidsin, et ta ei ole üheski oma lõppsõnas surmanuhtlust nõudnud. Ma 
leidsin veel, et ta pooldab surmanuhtluse kaotamist ja on suuremeelselt annetanud 
kurjategijate neurofüsioloogia uurimise instituudi heaks. Ta näib uskuvat, et kuritegusid tuleb 
pigem ravida kui karistada. See on väga tähendusrikas.» 

«Kas tõesti?» naeratas Ouinn. «Lõhnab ehk mõnevõrra roboti järele,» 

«Võib-olla. Miks mitte? Nii võib tegutseda ainult robot või siis väga aus ja hea inimene. Aga 
teil on võimatu vahet teha roboti ja tõeliselt hea inimese vahel.» 

Ouinn nõjatus vastu tooli seljatuge. Ta hääl värises erutusest. 

«Doktor Lanning, kas on võimalik luua inimesekujulist robotit, mis väliskujult täiuslikult 
inimest jäljendab?» 

Lanning köhatas ja mõtles järele. «Katseliselt on seda aktsiaseltsis «U. S. Robots» tehtud,» 
lausus ta vastumeelselt, «muidugi ilma positronajuta. Inimese munarakke ja hormoone 
kasutades võib ümber poorsest silikoonplast-massist skeleti, mis ei ole väliselt äratuntav, 
kasvatada inimese liha ja naha. Silmad, juuksed ja nahk võivad olla ehtsad, mitte imiteeritud. 
Ja kui te panete sisse positron-aju ja teised soovikohased osad, saate inimkujulise roboti.» 
«Kaua see aega võtab?» küsis Ouinn lühidalt. 

Lanning mõtles järele. «Kui teil on kõik vajalikud osad: aju, skelett, munarakk, hormoonid ja 
kiiritusseade, siis umbes kaks kuud.» 

Poliitik tõusis püsti. «Siis me vaatame, kuidas see härra Byerley seestpoolt välja näeb. «U. S. 
Robotsile» tähendab see küll skandaali, aga ma pakkusin teile väljapääsu.» 

Kui ta oli läinud, pöördus Lanning ärritatult Susan Cal-vini poole: «Miks te kogu aeg 
rõhutate, et...» 

Calvin vastas oma tundeid varjamata järsult ja teravalt: 

«Mida te tahate: tõde või minu lahkumisavaldust? Ma ei hakka teie pärast valetama. «U. S. 
Robots» suudab ise enda eest seista. Ärge olge argpüks.» 

«Aga kui ta lahkab Byerley?» küsis Lanning. «Ja seest kukuvad välja kruvid ning rattad? Mis 
saab siis?» 

«Ta ei lahka Byerleyt,» vastas Calvin põlglikult. «Byerley on sama tark kui Ouinn, vähemalt 
sama tark.» 

Uudis plahvatas linnas nädal enne seda, kui Byerley pidi kandidaadiks kinnitatama. 
«Plahvatus» ei ole küll õige sõna. Uudis vallutas linna aeglaselt ja roomates. Algul naerdi ja 
tehti selle kulul nalja. Aga sedamööda, kuidas Ouinni käsi aegamööda survet lisas, muutus 
naer sunnitumaks, hakati kõhklema ja jäädi mõtlema. 

Valimiseelne koosolek käitus nagu tõrges ratsu. Mingisugust võitlust ei olnud ette nähtud. 
Nädala eest ei oleks ükski teine kandidatuur arvessegi tulnud. Isegi nüüd polnud talle 
asendajat. Ta tuli kinnitada, aga see põhjustas suurt segadust. 

Päev pärast seda, kui Byerley oli inertsi mõjul kandidaadiks kinnitatud, avaldas üks ajaleht 
viimaks pika intervjuu «maailmakuulsa robopsühholoogia ja positroo-nika eksperdi» doktor 
Susan Calviniga. 

Nüüd läks lihtsalt põrgu lahti. 


Seda olid fundamentalistid ammu oodanud. Nad ei moodustanud poliitilist parteid, nad ei 
pretendeerinud formaalsele usundile. Põhiliselt olid nad inimesed, kes ei olnud kohanenud 
niinimetatud aatomiajastuga, nagu öeldi siis, kui aatomid olid veel uudiseks. Tegelikult olid 
nad lihtsa elu pooldajad, kes igatsesid taga elu, mis neile, kes olid seda elanud, ei paistnud 
tõenäoliselt üldse lihtne ning kes olid seepärast ise olnud lihtsa elu pooldajad. 
Fundamentalistidele ei olnud vaja uut põhjust robotite 

ja robotitootjate vihkamiseks, ja niisugused uued põhjused, nagu Ouinni süüdistus ja Calvini 
analüüs, olid küllaldased, et seda vihkamist kuuldavaks muuta. 

Aktsiaseltsi «U. S. Robot £z Mechanical Men» hiigeltehased meenutasid relvastatud valvest 
kihisevat mesipuud, mis valmistus sõja vastu. 

Kesklinnas ümbritses Stephen Byerley maja politseivalve. 

Valimiskampaania kaotas loomulikult kõik oma tunnused ja meenutas kampaaniat ainult 
sellega, et midagi täitis ajavahemikku kandidaadi esitamise ja valimispäeva vahel. 

Stephen Byerley ei lasknud ennast väikesest askeldavast mehikesest häirida. Ta jäi täiesti 
rahulikuks tagaplaanil kirendavaid mundreid nähes. Tänaval, tikksirgete valvepostide rivi taga 
ootasid reporterid ja fotograafid, oma elukutse traditsioone au sees pidades. Koguni üks 
ettevõtlik televisiooni jaam oli - oma kaamera prokuröri tagasihoidliku maja uksele suunanud 
ja eksalteeritud reporter täitis pause ülespuhutud kommentaaridega. 

Väike askeldav mehike astus ette. Ta esitas tihedalt ja keeruliselt täiskirjutatud paberi: «Siin, 
härra Byerley, on kohtu order, mis volitab mind seda maja läbi otsima, et teha kindlaks .. . hm 
.. . kas ei hoita siin illegaalselt mis tahes ehitusega mehhaanilisi inimesi või roboteid.» 
Byerley sirutas käe ja võttis paberi. Ta heitis sellele ükskõikse pilgu ja ulatas naeratades 
tagasi. «Kõik on korras. Laske käia. Tehke, mis teil kästud. Missis Hoppen,» hüüdis ta oma 
majapidajale, kes ilmus vastumeelselt ühest kõrvalruumist, «palun minge nendega kaasa ja 
aidake, kui saate.» 

Tilluke mehike, kelle nimi oli Harroway, kõhkles, punastas silmanähtavalt, ei suutnud 
Byerley pilku tabada ja pomises kahele politseinikule: «Tulge.» 

Kümne minuti pärast oli ta tagasi. 

«Juba valmis?» küsis Byerley inimese tooniga, kes pole õieti huvitatud ei küsimusest ega 
vastusest. 

Harroway köhatas kõri puhtaks, alustas ebaõnnestunud falsetiga ja ütles siis vihaselt: «Teate, 
härra Byer-ley, meil oli spetsiaalne käsk maja väga põhjalikult läbi otsida.» 

«Ja kas te ei otsinud?» 

«Meile juhatati täpselt, mida otsida.» 

«Jah?» 

«Lühidalt ja ilma peenutsemata öeldes, härra Byerley; kästi meil teid läbi otsida.» 

«Mind?» küsis prokurör, ja muie levis tal üle näo. «Ja kuidas te kavatsete seda teha?» 

«Meil on fluorograaf kaasas.» 

«Järelikult pean ma laskma endast teha röntgeniüles-võtte, kas nii? On teil selleks volitus?» 
«Te nägite mu volitust.» 

«Kas ma võin seda veel kord vaadata?» 

Harroway, kelle nägu hiilgas rohkem millestki muust kui ainult vaimustusest, ulatas uuesti 
oma volituse. 

Byerley sõnas rahulikult: «Ma loen siit, mis te peate läbi otsima. Ma tsiteerin: «Stephen Allen 
Byerleyle kuuluv majavaldus asukohaga Evanstron, Willow Grove 355, koos garaažide, 
laoruumide ning teiste selle juurde kuuluvate osade või ehitustega, koos kogu selle juurde 
kuuluva maaga»... hm... ja nii edasi. Selge. Aga, kulla mees, siin pole öeldud sõnagi minu 


sisemuse läbiotsimisest. Ma ei ole maja osa. Te võite läbi otsida mu riided, kui arvate, et ma 
varjan robotit taskus.» 

Harrowayl ei olnud mingit kahtlust selles, kellele ta võlgnes oma töökoha. Ta ei kavatsenud 
taanduda, kui talle pakuti võimalust saada paremat, see tähendab kõrgema-palgalist kohta. 
Ta ütles veidi väljakutsuvalt: «Kuulge, mul on luba läbi otsida mööbel ja kõik muu, mis leian 
teie majas. Teie olete ka siin, eks ole?» 

«Märkimisväärne tähelepanek. Mina olen siin. Aga ma ei ole mööbliese. Täiskasvanud 
vastutusvõimelise kodanikuna — mul on vastav tõend psühhiaatrilt — on mul teatavad 
seaduslikud õigused. Minu läbivalgustamine rikuks minu isikupuutumatust. See paber ei anna 
teile selleks õigust.» 

«Seda küll, aga kui te olete robot, ei ole teil isikupuutumatust.» 

«Üsna õige, aga see paber ei anna ikka teile selleks õigust. See paber tunnistab mind 
vastuvaidlematult inimeseks. » 

«Kus kohas?» haaras Harroway paberi. «Seal kohas, kus öeldakse: «majavaldus, mis kuulub» 
ja nii edasi. Robotil ei saa olla varandust. Ja, härra Harroway, 

te võite öelda oma palkajale, et kui ta kavatseb välja anda paberi, mis ei tunnista mind 
vastuvaidlematult inimeseks, algatan ma tema vastu tsiviilhagi ja nõuan, et ta tõestaks praegu 
tema käes olevate andmete alusel, et ma olen robot, või tal tuleb maksta ränka trahvi minu 
kodanikuõiguste rikkumise katse eest. Ütelge talle seda.» 

Harroway läks ukse juurde. Ta peatus: «Te olete osav jurist.» Ta hoidis kätt taskus, seisis veel 
natukene aega, lahkus siis, naeratades ikka veel töötavale televisioonikaamerale, lehvitas 
reporteritele ja hüüdis: «Poisid, homme on mul teie jaoks midagi. Ausõna.» 

Kui ta oli autosse istunud, võttis ta taskust väikese aparaadi ja uuris seda hoolega. Ta polnud 
kunagi varem pildistanud peegeldunud röntgenikiirtega. Ta lootis, et oli teinud kõik õigesti. 
Ouinn ja Byerley ei olnud veel nelja silma all kohtunud. Aga visofonikõnelus oli juba väga 
seda moodi. Täht-tähelt .võttes oli see tõesti nii, kuigi kummagi jaoks oli vestluskaaslane 
ainult heledate ja tumedate punktide kogum ekraanil. 

Kõneluse algatajaks oli Ouinn. Tema rääkis ka esimesena, ilma erilise sissejuhatuseta. 

«Ma arvan, teile võiks huvi pakkuda, Byerley, et ma kavatsen avaldada fakti, et te kannate 
röntgenikiirte vastast kaitseekraani.» 

«Kas tõesti? Niisugusel juhul olete te selle tõenäoliselt juba avaldanud. Ma olen kogenud, et 
meie ajakirjanduse ettevõtlikud esindajad kuulavad mu telefonikõnesid peaaegu 
sajaprotsendiliselt pealt. Mu kontori sideliinid on niivõrd auklikud, et ma olen viimased 
nädalad kodus istunud.» Byerley peaaegu et lobises sõbralikult. 

Ouinn oli surmtõsine: «See kõne on täiesti salajane. Ma võtsin selle ette teatava isikliku 
riskiga.» 

«Seda ma arvasin. Keegi ei tea, et selle kampaania taga seisate teie. Vähemalt ei teata seda 
ametlikult. Mitteametlikult teavad seda kõik. Mulle on see ükskõik. Niisiis kannan ma 
kaitseekraani. Tõenäoliselt avastasite te selle siis, kui teie käsilase röntgenogramm osutus 
järgmisel päeval ülevalgustatuks.» 

«Saage aru, Byerley, et kõigile on selge teie vastumeelsus röntgeniläbivalgustuse vastu.» 
«Täpselt samuti on mulle selge, et teie või teie käsilased 

püüdsid salaja rikkuda minu õigust isikupuutumatusele.» 

«Valijad sellest ei hooli.» 

«Võib-olla. See on meie kampaaniatele kaunis iseloomulik. Teie ei austa üksikkodanike 
õigusi. Mina austan neid väga. Ma ei luba ennast läbi valgustada, sest ma tahan 
põhimõtteliselt oma õigusi kaitsta. Täpselt samuti tahan ma pärast valimist kaitsta teiste 
õigusi.» 


«Kahtlemata saaksite te sellest väga huvitava kõne, aga keegi ei usu teid. Liiga 
kõrgelennuline, et olla tõsi. Ja veel,» muutus ta hääl järsku kalgiks, «teie majas ei olnud eile 
õhtul kõiki elanikke.» 

«Kuidas nii?» 

«Aruande järgi,» kohendas Ouinn ekraanil nähtavalt enda ees pabereid, «puudus üks isik — 
kääbus.» 

«Õigus,» ütles Byerley kõlatult, «kääbus. Minu vana õpetaja, kes elab minu juures, on nüüd 
juba kaks kuud maal olnud. Niisuguse asja kohta öeldakse tavaliselt «tervisepuhkus». On teil 
midagi selle vastu?» 

«Teie õpetaja? Mis ala eriteadlane?» 

«Enne kääbuseks muutumist oli ta jurist. Tal on valitsuse luba biofüüsikalisteks uurimusteks 
ja kõigi tema tööde sisukirjeldus leidub vastavates organites, kelle poole te võite pöörduda. 
Tema tööl ei ole tähtsust, aga see on vaesele kääbusele kahjutuks meelelahutuseks. Ja mina, 
teate, aitan teda, niipalju kui suudan.» 

«Selge. Aga mida teab see .. . õpetaja. .. robotite valmistamisest?» 

«Ma ei suuda otsustada tema teadmiste üle alal, mis on mulle täiesti võõras.» 

«Kas ta pääseb ligi positronajudele?» 

«Küsige oma sõpradelt robotikontsernist. Nemad peaksid teadma.» 

«Ma räägin lühidalt, milles on asi, Byerley. Teie kääbusest õpetaja on tõeline Stephen 
Byerley. Teie olete tema poolt loodud robot. Me saame seda tõestada. Autoõnnetuse ohvriks 
langes tema, aga mitte teie. Ka seda saab kindlaks teha.» 

«Kas tõesti? Tehke siis kindlaks. Soovin teile edu.» 

«Ja me võime läbi otsida teie niinimetatud õpetaja «suvila» ning vaadata, mida me sealt 
leiame.» 

«Seda küll mitte, Ouinn,» naeris Byerley. «Minu niinimetatud õpetaja on teie õnnetuseks 
haige. Suvila on talle 

puhkekohaks. Nende asjaolude tõttu on tema kui täiskasvanud vastutusvõimelise kodaniku 
õigus isikupuutumatusele veel suurem. Kindlat süüdistust esitamata ei saa te 
läbiotsimisorderit tema majja. Aga mina olen viimane, kes takistaks teil katset teha.» 

Pärast parajat pausi kummardus Ouinn ettepoole, nii et ta nägu ekraanil suurenes ja tulid 
nähtavale peened kortsud laubal. «Byerley, miks te jonnite, Teid ei valita » «Miks mitte?» 
«Kas te arvate, et teid valitakse? Kas te loodate, et keeldumine katsetest, mis võiksid ümber 
lükata süüdistuse, et te olete robot, — kuigi te võiksite seda lihtsalt teha, rikkudes ühte 
robootika kolmest põhiseadusest —, veenab inimesi milleski muus, kui et te olete robot?» 
«Esialgu taipan maainult niipalju, et vähetuntud, tagasihoidlikust pealinna juristist olen 
ma muutunud maailmakuulsuseks. Te olete osav reklaamimeister.» 

«Aga teie olete robot.» 

«Väide ei ole veel tõestus.» 

«Valijate jaoks on see küllalt hea tõestus.» 

«Siis puhake — te olete võitnud.» 

«Nägemiseni,» ütles Ouinn esmakordselt õelalt ja ekraan kustus. 

«Nägemiseni,» ütles Byerley häirimatult tuhmile klaasile. 

Byerley tõi oma «õpetaja» tagasi nädal enne valimisi. Õhutakso maandus linnaserval. 

«Jää siia, kuni valimised on möödas,» ütles talle Byerley. «Kui asjad võtavad halva pöörde, 
on sul kasulikum eemal olla.» 

Johni kõverdunud suust vaevaliselt kostvat kähisevat häält oleks võinud pidada murelikuks: 
«Kas on karta vägivalda?» 

«Fundamentalistid ähvardavad vägivallaga, nii et teoreetiliselt on hädaohu võimalus olemas. 
Aga tegelikult ei usu ma seda. Neil ei ole tegelikult jõudu. Nad on ainult pidevalt ärritav 


tegur, mis võib muidugi lõpuks rahutusi tekitada. Sa ei ole siiajäämise vastu? Palun. Mina ei 
oleks mina, kui ma ei hoolitseks sinu eest.» 

«Jah, ma jään. Sa ikka loodad, et kõik läheb hästi?» 

«Kindlasti. Ega keegi ei käinud maal nuhkimas?» 

«Mitte keegi. Ma olen selles täiesti kindel.» 

«Ja sinu osa läks hästi?» 

«Küllalt hästi. Kõik on korras.» 

«Hoolitse siis enda eest, John, ja vaata homme televiisorit.» Byerley surus tema peos 
puhkavat pahklikku kätt. 

Lentoni nägu oli ärevalt kipras. Temale kuulus Byer-ley usaldusmehe mittekadestamisväärne 
osa valimiskampaanias, mis ei olnud valimiskampaania. Ta pidi võitlema inimese eest, kes oli 
loobunud tema strateegiast ja keeldus kuulamast oma usaldusmeest. 

«Teie ei tohi seda teha!» oli Lentoni lemmiklauseks. Nüüd oli see muutunud tema ainsaks 
lauseks. «Ma ütlen, Steve, te ei tohi seda teha!» 

Ta hüppas prokuröri ette, kes viitis aega, lehitsedes oma kõne teksti. 

«Pange see ära, Steve. Vaadake fundamentalistide poolt kokkuaetud rahvahulka. Teid ei 
hakata kuulama. Teid loobitakse kividega. Miks te tahate avalikult esineda? Miks mitte 
kasutada kõne lindistamist või televiisorit?» 

«Kas te ei taha, et ma valimistel võidan?» küsis Byerley sõbralikult. 

«Võidate? Teil ei ole lootustki võita, Steve. Ma lihtsalt püüan päästa teie elu.» 

«Mu elu ei ole ju hädaohus.» 

«Tema elu ei ole hädaohus! Tema elu ei ole hädaohus!» Lentoni kõrist kostis veider krigisev 
hääl. «Te ütlete, et lähete rõdule viiekümne tuhande pöörase hullu ette ja püüate neile 
mõistust pähe panna — rõdult, nagu keskaegne diktaator?» 

Byerley vaatas kella. «Umbes viie minuti pärast, kui televisioon alustab ülekannet.» 

Lentoni vastus ei oleks kannatanud trükimusta. 

Rahvahulk täitis köitega piiratud väljaku. Puud ja majad näisid inimmassist välja kasvavat. 
Ultralühilaine kaudu jälgis sündmusi aga terve maailm. Valimised olid küll ainult kohalikud, 
aga samal ajal oli neil ülemaailmne tähtsus. Byerley mõtles sellele ja naeratas. 

Aga rahvahulk ei olnud põrmugi naermaajav. Loosungid ja plakatid karjusid igal võimalikul 
kujul tema oletatavast robotlikkusest. Kindlalt ja ähvardavalt kasvas vaenulik suhtumine. 

Kõnel ei olnud algusest peale edu. See põrkas vastu massi ulgumist ja fundamentalistide poolt 
palgatud kisakõride skandeerivaid hüüdeid, kes olid rahvahulga sees saarekestena laiali. 
Byerley kõneles aeglaselt ja rahulikult. 

Toas katkus Lenton juukseid, oigas ja ootas verd. 

Esimestes ridades tekkis sagimine. Kondine, pungis silmade ja oma kõhnade jäsemete kohta 
liiga lühikeste riietega mees trügis ette. Teda jälitav politseinik tungis aeglaselt läbi 
rahvasumma. Byerley peatas politseiniku vihase käeviipega. 

Kõhn mees oli otse rõdu all. Tema sõnad kadusid üldisse möirgamisse. 

Byerley kummardus ettepoole: «Kui teil on mulle esitada asjalik küsimus, siis ma vastan 
teile.» Ta pöördus enda kõrval seisva ihukaitsja poole ja ütles: «Tooge see mees üles.» 
Rahvahulk tõmbus pinevile. Siin-seal nõuti vaikust. Need hüüded tõusid põrgulärmiks ja 
vaibusid siis vähehaaval. Näost punane ja hingeldav kõhn mees seisis Byerley ees. 

«Kas te soovisite midagi küsida,» küsis Byerley. 

Kõhn mees vaatas talle otsa ja ütles siis murduval häälel: «Lööge mind!» 

Ootamatu innuga sirutas ta lõua ette. «Lööge mind! Te ütlete, et fe ei ole robot. Tõestage 
seda. Teie, peletis, ei saa inimest lüüa.» 

Tekkis õõnes surmavaikus. Üle selle kõlas Byerley hääl: «Mul ei ole põhjust teid lüüa.» 


Kõhn mees hakkas metsikult naerma: «Teie ei saa mind lüüa. Teie ei löö mind. Teie ei ole 
inimene. Teie olete peletis, kunstlik inimene.» 

Ja kokkusurutud huultega Stephen Byerley tõstis rusika ning lõi tuhandete pealtvaatajate ning 
miljonite televiisori taga istujate silma all raksatades vastu mehe lõuga. Provokaator langes 
meelemärkusetult maha, näol sügav imestus. 

«Palun vabandust,» ütles Byerley. «Viige ta majja ja hoolitsege, tema eest. Ma tahan temaga 
pärast kõnet rääkida.» 

Kui doktor Calvin oma auto ümber pööras ja talle reser- 

veeritud kohalt minema sõitis, oli ainult üks reporter nii palju šokist toibunud, et jooksis talle 
järele ja hüüdis mingi küsimuse, mis kadus tuulde. 

«Ta on inimene,» hõikas Susan Calvin üle õla. 

Sellest oli küllalt. Reporter tormas minema. 

Ülejäänud osa kõnest ei kuulanud keegi. 

Doktor Calvin ja Stephen Byerley kohtusid veel kord nädal aega enne seda, kui Byerley andis 
linnapea ametivande. Oli juba hilja — kesköö oli läbi. 

Doktor Calvin ütles: «Te ei ole sugugi väsinud.» 

Äsjavalitud linnapea naeratas: «Ma võin veelgi vastu pidada. Ärge ainult Ouinnile öelge.» 
«Ei mõtlegi öelda. Aga kui te juba teda mainisite, siis — Ouinnil oli huvitav hüpotees. 
Häbiasi sellega läbi kukkuda. Loodetavasti te teate tema teooriat?» 

«Osaliselt.» 

«Väga dramaatiline lugu! Stephen Byerley oli noor jurist, andekas kõnemees, suur idealist 
ning huvitus biofüüsikast. Kas teid huvitab robootika, härra Byerley?» 

«Ainult juriidilisest küljest.» 

«Toda Stephen Byerleyt huvitas. Aga siis juhtus autoõnnetus. Byerley naine sai surma, tema 
ise jäi vigaseks, kaotas jalad, näo ja hääle. Tema mõte hakkas töötama ühes kindlas suunas. 
Ta ei lasknud endale plastilist operatsiooni teha. Ta tõmbus elust tagasi, kuna ta juristikarjäär 
oli lõppenud. Talle olid jäänud ainult mõistus ja käed. Kuidagi õnnestus tal saada 
positronajusid, isegi kõige keerulisemaid, millest üks suutis lahendada eetilisi probleeme — 
kõige kõrgem roboti funktsioon, mida seni on suudetud välja arendada. 

Byerley ehitas selle aju ümber keha. Püüdis ta luua niisuguse, nagu oleks olnud ise, aga enam 
ei saanud olla. Ta saatis roboti Stephen Byerleyna maailma, ise aga jäi tagaplaanile vana 
kääbustunud õpetajana, keda keegi kunagi ei märka... » 

«Inimest lüües ma kahjuks purustasin selle hüpoteesi,» ütles linnapea. «Ajalehtede järgi kõlas 
teie ametlik otsus, et ma olen inimene.» 

«Kuidas see juhtus? Kas te ei tahaks mulle rääkida. See ei saanud olla juhus.» 

«See ei olnudki päris juhuslik. Suurema osa tööst tegi ära Ouinn, Minu mehed hakkasid 
tasakesi levitama kuul- 

dust, et ma ei ole iial inimest löönud, et ma ei ole suuteline immest lööma, et vastava 
provokatsiooni ees taandumine on kindlaks tõendiks selle kohta, et ma olen robot ons ma 
organiseerisin rumala, avaliku, skandaalse maiguga kõne ja mõni loll pidi paratamatult sisse 
kukkuma. Oma olemuselt oli see lihtsalt kelmitrikk, kus kunstlikult loodud õhkkond teeb 
kogu töö. Ja emotsionaalne efekt kindlustaski mu valimise, nagu ma ette arvasin.» 
Robopsühholoog noogutas: «Ma näen, et te tungite minu alale. Ma arvan, et seda peab tegema 
iga poliitik. Aga mul on väga kahju, et see niimoodi välja kukkus. Ma armastan roboteid. Ma 
armastan neid palju rohkeni kui inimesi. Kui loodaks robot, kes suudab töötada 
valitsusaparaadis, oleks ta parem kui ükski poliitikategelane. Robootika seaduste järgi ei saaks 
ta inimestele kahju teha, ei oleks võimeline türanniaks, korruptsiooniks, nürimeelsuseks, eel- 


arvamusteks. Ja pärast seda, kui ta on teatava aja teeninud, lahkuks ta, kuigi on surematu, sest 
ta ei saaks teha inimestele haiget teadmisega, et neid on valitsenud robot. 

See oleks ideaal.» 

«Välja arvatud võimalus, et robot ei tule oma aju sünnipäraste puuduste pärast tööga toime. 
Positronajud ei ole iial nii täiuslikud kui inimajud.» 

«Tal oleksid nõuandjad. Isegi inimaju ei suuda ilma abilisteta valitseda.» Byerley vaatas 
Susan Calvinit pineva uudishimuga. «Miks te naerate, doktor Calvin?» 

«Ma naeran sellepärast, et härra Ouinn ei mõelnud asja lõpuni.» 

«Kas te tahate öelda, et tema versioonil puudub veel midagi?» 

«Õige vähe. See Stephen Byerley, kellest rääkis Ouinn, see vigane mees veetis kolm 
valimiseelset kuud mingil salapärasel põhjusel maal. Ta pöördus tagasi teie kuulsa kõne ajaks. 
Lõpuks võis vaene kääbus teha veel kord seda, mis ta oli juba kunagi teinud, liiatigi et tema 
ülesanne oli nüüd palju lihtsam.» 

«Ma ei saa teist hästi aru.» 

Doktor Calvin tõusis ja kohendas oma kleiti. Ta valmistus ilmselt lahkuma. «Ma tahan öelda, 
et ainult ühel juhul võib robot inimest lüüa ilma esimest põhiseadust rikkumata. Ainult ühel 
juhul.» 

«Ja nimelt?» 

Doktor Calvin oli ukse juures. Ta ütles vaikselt: «Siis, kui inimene, keda ta lööb, on teine 
robot.» 

Calvin naeratas. Ta kõhn nägu säras rõõmust. «Nägemiseni, härra Byerley. Viie aasta pärast 
loodan ma hääletada teie poolt koordinaatori valimistel.» 

Stephen Byerley muigas: «Ma pean ütlema, et selle mõttega te olete veidi ette rutanud.» 

Uks sulgus doktor Calvini järel, 

